title: অরুন্ধতী দেবী

text: খ্যাতনামা চিত্রনির্মাতা প্রতিষ্ঠান নিউ থিয়েটার্সের ‘মহাপ্রস্থানের পথে’ (১৯৫২) ছবিতে অভিনয়ের মাধ্যমে চলচ্চিত্র জীবনে প্রবেশ করেন। চিত্রনাট্যকার বিনয় চট্টোপাধ্যায় একাজে তাকে প্রথম সহায়তা করেন। প্রথম ছবিতেই অভিনয় দক্ষতা প্রমাণ করেন এবং একের পর এক বাংলা সিনেমায় সফলভাবে অভিনয় করে গেছেন অরুন্ধতী দেবী। এর মধ্যে ‘নদ ও নদী’ (১৯৫৪), ‘বকুল’ (১৯৫৪), ‘সতী’ (১৯৫৪), ‘প্রশ্ন’ (১৯৫৪), ‘গোধূলি’ (১৯৫৫), ‘মা’ (১৯৬০), ‘পঞ্চতপা’ (১৯৬০), ক্ষুধিত পাষাণ (১৯৬০) ও ‘দুজনার’ (১৯৫৫) অন্যতম। ভগিনী নিবেদিতার জীবনাবলম্বনে তার অভিনীত "ভগিনী নিবেদিতা" সাড়া ফেলে। তিনি বেশ কয়েকটি ছবি পরিচালনাও করেন। চল্লিশের দশকে তাঁর বিবাহ হয় প্রভাত কুমার মুখোপাধ্যায়ের সঙ্গে এবং তাদের অনুরাধা নামে একটি কন্যা হয়। বিবাহ বিচ্ছেদের পরে তিনি বিখ্যাত পরিচালক তপন সিংহের সাথে বিবাহ বন্ধনে আবদ্ধ হন।তাদের এক পুত্র অনিন্দ্য সিংহ পেশায় বিজ্ঞানী।


title: নিম

text: নিম (বৈজ্ঞানিক নাম:"AZADIRACHTA INDICA") একটি ঔষধি গাছ যার ডাল, পাতা, রস সবই কাজে লাগে। নিম একটি বহুবর্ষজীবী ও চিরহরিৎ বৃক্ষ। আকৃতিতে ৪০-৫০ ফুট পর্যন্ত লম্বা হয়। এর কান্ডের ব্যাস ২০-৩০ ইঞ্চি পর্যন্ত হতে পারে। ডালের চারদিকে ১০-১২ ইঞ্চি যৌগিক পত্র জন্মে। পাতা কাস্তের মত বাকানো থাকে এবং পাতার কিনারায় ১০-১৭ টি করে খাঁজযুক্ত অংশ থাকে। পাতা ২.৫-৪ ইঞ্চি লম্বা হয়। নিম গাছে এক ধরনের ফল হয়। আঙুরের মতো দেখতে এই ফলের একটিই বীজ থাকে। জুন-জুলাইতে ফল পাকে এবং ফল তেতো স্বাদের হয়। ভারত এবং বাংলাদেশের প্রায় সবত্রই নিম গাছ জন্মে। প্রাপ্ত বয়স্ক হতে সময় লাগে ১০ বছর। নিম গাছ সাধারণত উষ্ণ আবহাওয়া প্রধান অঞ্চলে ভাল হয়। মাটির পিওএই ৬.২-৮.৫ এবং বৃষ্টিপাত ১৮-৪৬ ইঞ্চি ও ১২০ ডিগ্রী ফারেনহাইট তাপমাত্রা নিম গাছের জন্য উপযোগী। নিমের পাতা থেকে বর্তমানে প্রসাধনীও তৈরি হচ্ছে। কৃমিনাশক হিসেবে নিমের রস খুবই কার্যকরী। নিমের কাঠ খুবই শক্ত। এই কাঠে কখনো ঘুণ ধরে না। পোকা বাসা বাঁধে না। উইপোকা খেতে পারে না। এই কারণে নিম কাঠের আসবাবপত্রও বর্তমানে তৈরি করা হচ্ছে। এছাড়া প্রাচীনকাল থেকেই বাদ্যযন্ত্র বানানোর জন্য কাঠ ব্যবহার করা হচ্ছে। এর উৎপাদন ও প্রসারকে উৎসাহ এবং অন্যায়ভাবে নিম গাছ ধ্বংস করাকে নিরুৎসাহিত করছে। নিমের এই গুনাগুনের কথা বিবেচনা করেই বিশ্ব স্বাস্থ্য সংস্থা একে ‘একুশ শতকের বৃক্ষ’ বলে ঘোষনা করেছে।


title: নিম

text: নিমের উৎপত্তি গ্রীষ্মমন্ডলীয় ভারত এবং দক্ষিণ-পূর্ব এশিয়া এবং পশ্চিম আফ্রিকাতে।


title: নিম

text: পাতা, ফল, ছাল বা বাকল, নিমের তেল, বীজ। অর্থাৎ এক কথায় নিমের সমস্ত অংশ ব্যবহার করা যায়।


title: নিম

text: জুনের ৩০ তারিখ থেকে বীজ বপন শুরু হয়। বর্ষকালের শেষ পর্যন্ত বীজ বপন করা যায়। বীজ নার্সারী বেডে, পলিব্যাগে অথবা সরাসরি জমিতে লাগানো যেতে পারে।


title: নিম

text: নার্সারীতে চারা জন্মানোর পর ৭-১০ সেমি উঁচু হলে তা লাগানো উপযুক্ত। সাধারণত বৃষ্টির সময়ে অথবা সেপ্টেম্বর মাসের প্রথম দিকে উত্তোলন করা ভালো।


title: নিম

text: নিম সাধারণত সকল জমিতে হয়। বসতবাড়ি, মাঠের জমি, জঙ্গলে জন্মায়।


title: নিম

text: নিম সব ধরনের মাটিতে জন্মে থাকে। ঘন কাদা মাটি এবং শুষ্ক ভুষা মাটিতেও জন্মায়। তবে কালো দোআঁশ মাটি নিম চাষের জন্য বিশেষ উপযোগী। উচ্চ মাত্রায় সোডিয়াম কার্বনেটম, সোডিয়াম বাই কার্বনেট, ক্ষার ও লবণাক্ততায় নিম ভাল জন্মায়। নিম নার্সারী বেড, কন্টেইনার নার্সারী মাধ্যমে চারা উৎপন্ন করা যায়।


title: নিম

text: নিম একটি বহুবর্ষজীবী ও চিরহরিৎ বৃক্ষ।


title: নিম

text: বিশ্বব্যাপী নিম গাছ, গাছের পাতা, শিকড়, নিম ফল ও বাকল ওষুধের কাঁচামাল হিসেবে পরিচিত। বর্তমান বিশ্বে নিমের কদর তা কিন্তু এর অ্যান্টিসেপটিক হিসেবে ব্যবহারের জন্য। নিম ছত্রাকনাশক হিসেবে, ব্যাকটেরিয়া রোধক হিসেবে, ভাইরাসরোধক হিসেবে, কীট-পতঙ্গ বিনাশে, চ্যাগাস রোধ নিয়ন্ত্রণে, ম্যালেরিয়া নিরাময়ে, দন্ত চিকিৎসায় ব্যথামুক্তি ও জ্বর কমাতে, জন্ম নিয়ন্ত্রণে ব্যবহার করা হয়।একটি প্রাপ্ত বয়স্ক গাছে ৫০-৬০ কেজি ফল পাওয়া যায় যার বাজার মূল্য প্রায় ৫ হাজার টাকা। এছাড়াও একটি পূর্ণবয়স্ক গাছ এককালীন ১৫-২০ হাজার টাকায় বিক্রয় করা যায়। মাত্র দুটি প্রাপ্তবয়স্ক নিম গাছ থেকে বছরে গড়ে ২০ হাজার টাকা আয় করা সম্ভব। এছাড়াও এক একরে বাণিজ্যিক নিম চাষে ১৫-২০ হাজার টাকা পর্যন্ত আয় করা সম্ভব।


title: করলা

text: করলা (করল্লা, উচ্ছা, উচ্ছে) এক প্রকার ফল জাতীয় সবজি। ইংরেজিতে একে Balsam pear, alligator pear, bitter gourd, bitter melon, bitter cucumber ইত্যাদি বলা হয়। করলা গাছের বৈজ্ঞানিক নাম "Momordica charantia" যা Cucurbitaceae পরিবারভুক্ত এক প্রকার লতা জাতীয় উদ্ভিদ। এছাড়া ওকিনাওয়ার আদি ভাষা থেকে উদ্ভূত 'গয়া' এবং সংস্কৃত থেকে উদ্ভূত 'কারাভেলা' নাম দুটিও ইংরেজি ভাষায় প্রচলিত। করলার আদি নিবাস ভারতীয় উপমহাদেশ, যা ১৪শ শতাব্দিতে চীনে নিয়ে যাওয়া হয়েছিল।


title: করলা

text: করলা তেতো স্বাদযুক্ত এবং এর শরীর কাঁটার মত ওয়ার্টে ভরা। পরিণত ফল লম্বাটে, রঙ কাঁচা অবস্থায় সবুজ, পাকলে কমলা বা লাল, দৈর্ঘ্য ১২-২৫ সেন্টিমিটার (৫-১০ ইঞ্চি), প্রস্থ ৫-৭ সেমি হয়ে থাকে। করলা কেটে লবন জলে ডুবিয়ে রাখলে তিক্ততা কমে। দক্ষিণ এশীয় এই সবজি এখন সারা পৃথিবীতে বিশেষ করে ক্রান্তীয় অঞ্চলে ছড়িয়ে পড়েছে।


title: করলা

text: করলা গাছ কিউকার্বিটেসি অর্থাৎ শশা পরিবারের সদস্য। এটি একবর্ষজীবী লতা জাতীয় উদ্ভিদ। একই গাছে পুরুষ ও স্ত্রী ফুল হয় (monoecious)।


title: করলা

text: করলার বীজ এঁটেল মাটিতে ২.৫-৫ সেমি গভীরে এবং ৯০-১২০ সেমি দূরত্বে লাগাতে হয়।


title: করলা

text:
প্রতি ১০০ গ্রাম করলায় বিভিন্ন প্রকার পুষ্টি উপাদানের পরিমাণ-
এলার্জি প্রতিরোধে এর রস দারুণ উপকারি। ডায়াবেটিস রোগীদের জন্যও এটি উত্তম। প্রতিদিন নিয়মিতভাবে করলার রস খেলে রক্তের সুগার নিয়ন্ত্রণে রাখা সম্ভব। বাতের ব্যাথায় নিয়মিত করলা রস খেলে ব্যাথা আরোগ্য হয়। আর্য়ুবেদের মতে করলা কৃমিনাশক, কফনাশক ও পিত্তনাশক। করলার জীবানু নাশক ক্ষমতাও রয়েছে। ক্ষতস্থানের উপরে পাতার রসের প্রলেপ দিলে এবং উচ্ছে গাছ সেদ্ধ জলদিয়ে ক্ষত ধুলে কয়েকদিনের মধ্যেই ক্ষত শুকিয়ে যায়। অ্যালার্জি হলে এর রস দু চা চামচ দুবেলা খেলে সেরে যাবে। চর্মরোগেও করলা বেশ উপকারী। এছাড়া জন্ডিস ও লিভারের অসুখে খাবারে অরুচি দেখা দিলে করলা খেলে রুচি আসে।


title: প্রকৌশল

text:
প্রকৌশল বা ইঞ্জিনিয়ারিং হচ্ছে মানুষের সমস্যাবলী সমাধান এবং জীবনকে সহজ করার জন্য বৈজ্ঞানিক এবং প্রযুক্তিগত জ্ঞানের প্রয়োগ। প্রকৌশলীগণ বিজ্ঞান, প্রযুক্তি, গণিত এবং বাস্তব অভিজ্ঞতা প্রয়োগ করবার জন্য তাঁদের কল্পনাশক্তি, বিচারক্ষমতা এবং যুক্তিপ্রয়োগক্ষমতা ব্যবহার করেন। এর ফলাফল হচ্ছে উন্নততর নিত্য প্রয়োজনীয় বস্তু ও নিত্যব্যবহার্য কর্মপদ্ধতির আবির্ভাব যা প্রতিদিনের জীবনকে সহজ করে দেয়।
প্রকৌশন হল বড় বিষয়। যারা প্রকৌশল নিয়ে পড়ালেখা করেন তাদের প্রকৌশলী বলে। প্রকৌশলীরা কোন নতুন জিনিসের নকশা তৈরী করে এবং সে জিনিসটি তৈরী করে। অনেক প্রকৌশলী কিছু সমস্যা সমাধানের জন্য গবেষণা করেন। প্রকৌশল নানা ধরণের হয় থাকে। প্রকৌশল শেখা হয় কলেজ অথবা বিশ্ববিদ্যালয় থেকে।


title: প্রকৌশল

text: সমস্যা সমাধান করতে পারে একমাএ হেমন্ত ।


title: প্রকৌশল

text: পুরকৌশলকেই প্রকৌশলের সমস্ত শাখাগুলোর মধ্যে সবচেয়ে পুরাতন, বৃহৎ ও সর্বশ্রেষ্ঠ হিসেবে গণ্য করা হয়।।


title: নিয়ন্ত্রণ ব্যবস্থা

text:
নিয়ন্ত্রন ব্যবস্থা এমন একটি যন্ত্র বা যন্ত্রের সমন্বয় যা অন্য কোন যন্ত্রের আচরণ নির্ধারণ করে। কিছু কিছু যন্ত্র অবশ্য অনিয়ন্ত্রনেযাগ্য।
নিয়ন্ত্রন ব্যবস্থা কিছু যন্ত্রাংশের সমন্বয় যা এমনভাবে সংযোজিত বা সম্পর্কিত করা হয় যেন তা নিজেকে বা অন্য কোন যন্ত্রকে নির্দেশনা প্রদান বা পরিচালনা করতে সক্ষম।


title: এলাচি লেবু

text: এলাচি লেবু একধরনের সুগন্ধি লেবু। এর সুঘ্রাণের জন্যই এই রূপ নামকরণ করা হয়েছে। এটি আকারে ২ ইঞ্চি থেকে ৪/৫ ইঞ্চি ও গোলাকৃতির হয়ে থাকে। ভিটামিন সি'র উৎকৃষ্টতম উৎস।


title: আমলা (দ্ব্যর্থতা নিরসন)

text: আমলা বলতে বোঝানো যেতে পারেঃ


title: কালেন সংখ্যা

text: কালেন সংখ্যা হল "n" · 2 + 1 আকৃতির সব স্বাভাবিক সংখ্যা। একে "C" আকারে লেখা হয়। জেমস কালেন ১৯০৫ সালে প্রথম এই সংখ্যা নিয়ে গবেষণা করেন।


title: কালেন সংখ্যা

text: এটা দেখা গেছে যে, প্রায় সমস্ত কালেন সংখ্যা যৌগিক সংখ্যা। যে কয়েকটি "মৌলিক কালেন সংখ্যা"র সন্ধান পাওয়া গেছে, তাদের সংশ্লিষ্ট "n" এর মান হচ্ছে, "n" = 1, 141, 4713, 5795, 6611, 18496, 32292, 32469, 59656, 90825, 262419, 361275, 481899 এবং 1354828 তা সত্ত্বেও অনুমান করা হয়েছে যে, কালেন মৌলিক সংখ্যার সংখ্যা অগুণতি।


title: কালেন সংখ্যা

text: ২০০৫ সালের আগষ্টে "Mark Rodenkirch" এখন পর্যন্ত সবচেয়ে বড় কালেন মৌলিক সংখ্যাটি বের করেন, যার সংশ্লিষ্ট formula_1


title: কুইক সর্ট

text: কুইক সর্ট একটি সুপরিচিত সর্টিং অ্যালগোরিদম। টোনি হোর ১৯৬০ সালে এটি উদ্ভাবন করেন। এই সর্টিং অ্যালগোরিদমটি "n" সংখ্যক জিনিসকে সর্ট করতে বা নির্দিষ্ট ক্রমে সাজাতে গড়ে Θ("n" log "n") সংখ্যক তুলনা(comparisons) করে থাকে। তবে ওয়ার্স্ট কেসে অরথাত সব থেকে প্রতিকুল অবস্থায় অ্যালগোরিদমটি O("n") সংখ্যক তুলনা করে থাকে। সাধারণভাবে, কুইক সর্ট অন্যান্য Θ("n" log "n") সর্টিং অ্যালগোরিদমগুলির চেয়ে উল্লেখযোগ্যপরিমাণ দ্রুততর, কারণ এর ভেতরের লুপটি বেশির ভাগ নির্মাণ-কৌশলে সুবিধাজনকভাবে বাস্তবায়ন করা যায় এবং বাস্তব জীবনে ব্যবহৃত বেশির ভাগ উপাত্তের জন্য নকশাটি এমনভাবে বেছে নেয়া যায় যাতে দ্বি-ঘাত সময় এড়ানো সম্ভবপর হয়। কুইক সর্ট একরকমের তুলনাকেন্দ্রিক সর্ট। সুবিধাজনক বাস্তবায়নে এটা আর সুস্থিত সর্ট থাকে না।


title: কুইক সর্ট

text: কুইক সর্ট বিভক্ত কর এবং জয় কর কৌশলে সর্ট করে থাকে, এজন্য একটা বড় তালিকাকে এটি দুটি ক্ষুদ্রতর তালিকায় বিভক্ত করে।


title: কুইক সর্ট

text: ধাপগুলি হলোঃপুনরাবৃত্তির বেস কেইস বা ভিত্তি অবস্থা হচ্ছে শূন্য বা একক দৈর্ঘ্যের তালিকা যারা আপনা থেকেই সর্টকৃত থাকে। অ্যালগোরিদমটির ইনপুট যদি সসীম একটি তালিকা হয়ে থাকে তাহলে এটি সসীম সময়েই তালিকাটিকে সর্ট করতে পারবে, কারণ প্রতি ইটারেশনে এটি কমপক্ষে একটা সদস্যকে তার চূড়ান্ত অবস্থানে স্থাপন করতে সমর্থ হয়।


title: কুইক সর্ট

text: সহজ স্যুডোকোডে প্রকাশ করলে অ্যালগরিদমটি হবেঃ


title: কুইক সর্ট

text: উল্লেখ্য যে, কোন একটা সদস্যকে পর্যবেক্ষণে অন্যান্য সদস্যের সাথে এর তুলনাকেই কেবল ব্যবহার করা হয়েছে বলে কুইক সর্ট একধরনের তুলনাকেন্দ্রিক সর্ট।


title: কুইক সর্ট

text: ফাংশনাল ভাষাগুলোতে সাধারণত অ্যালগোরিদমগুলো হুবহু লেখা যায়, যেমন হ্যাস্কেলে অ্যালগোরিদমটি হলো:


title: কুইক সর্ট

text: kyfuc o78r78 8


title: কুইক সর্ট

text: "ভাগ করে জয় কর " এই পদ্ধতির জন্য মার্জ শর্ট এর মত কুইক শর্টকেও সমান্তরাল-করণ করা যায় |


title: বাংলাদেশ আওয়ামী লীগ

text: বাংলাদেশ আওয়ামী লীগ () বাংলাদেশের একটি ঐতিহ্যবাহী এবং বর্তমান ক্ষমতাসীন রাজনৈতিক দল। এই রাজনৈতিক দলটির গোড়াপত্তন হয় ২৩ জুন ১৯৪৯ খ্রিস্টাব্দে পূর্ব পাকিস্তান আওয়ামী মুসলিম লীগ প্রতিষ্ঠার মধ্য দিয়ে। পরবর্তী কালে এর নাম ছিল নিখিল পাকিস্তান আওয়ামী লীগ। ১৯৭০ সাল থেকে এর নির্বাচনী প্রতীক নৌকা। বাংলাদেশের স্বাধীনতা যুদ্ধে ১৯৭১ সালে স্বাধীন রাষ্ট্র হিসাবে বাংলাদেশ প্রতিষ্ঠার পর এই সংগঠনটির নামাকরণ করা হয় "বাংলাদেশ আওয়ামী লীগ"।


title: বাংলাদেশ আওয়ামী লীগ

text: হোসেন শহীদ সোহরাওয়ার্দী ও আবুল হাশেমের নেতৃত্বাধীন তৎকালীন বঙ্গীয় প্রাদেশিক মুসলিম লীগের একাংশের সম্মেলনের মধ্য দিয়ে ১৯৪৯ সালের ২৩ জুন ঢাকার টিকাটুলীর কেএম দাস লেন রোডের রোজ গার্ডেন প্যালেসে 'পূর্ব পাকিস্তান আওয়ামী মুসলিম লীগ' প্রতিষ্ঠিত হয়, যার সভাপতি ছিলেন টাঙ্গাইলের মওলানা আবদুল হামিদ খান ভাসানী এবং সাধারণ সম্পাদক টাঙ্গাইলের শামসুল হক। পরবর্তীকালে, ১৯৫৫ সালে মওলানা ভাসানীর উদ্যোগে ধর্মনিরপেক্ষতার চর্চা এবং অসাম্প্রদায়িক চেতনা প্রতিষ্ঠার লক্ষ্যে সংগঠনটির নাম থেকে পরে 'মুসলিম' শব্দটি বাদ দেওয়া হয়; নাম রাখা হয়: 'পূর্ব পাকিস্তান আওয়ামী লীগ'।


title: বাংলাদেশ আওয়ামী লীগ

text: আওয়ামী লীগের জন্মসূত্রের সঙ্গে ঢাকা ১৫০ নম্বর মোগলটুলিস্থ পূর্ববঙ্গ কর্মী শিবিরের উদ্যোগের সম্পর্ক অনস্বীকার্য। ২৩ জুনের সম্মেলনের আয়োজনে গুরুত্বপূর্ণ ভূমিকা রাখেন শওকত আলী। তার উদ্যোগে ১৫০ নং মোগলটুলিস্থ শওকত আলীর বাসভবন এবং কর্মী শিবির অফিসকে ঘিরে বেশ কয়েক মাসের প্রস্তুতিমূলক তৎপরতার পর ২৩ জুনের কর্মী সম্মেলনে দলের ঘোষণা দেয়া হয়। শওকত আলীর অনুরোধে কলকাতা থেকে হোসেন শহীদ সোহরাওয়ার্দী একটি মামলা পরিচালনার কাজে ঢাকায় এলে তিনি শওকত আলীকে মুসলিম লীগ ছেড়ে ভিন্ন একটি রাজনৈতিক সংগঠন গড়ে তোলার পরামর্শ দেন। শওকত আলী এ পরামর্শে অনুপ্রাণিত হয়ে পূর্ববঙ্গ কর্মী শিবিরের নেতৃবৃন্দকে নতুন সংগঠন গড়ে তুলতে উদ্বুদ্ধ করেন। এসময় কর্মী শিবিরের প্রধান নেতা ছিলেন শামসুল হক। কামরুদ্দীন আহমদ, মো. তোয়াহা, অলি আহাদ, তাজউদ্দীন আহমদ, আতাউর রহমান খান, আবদুল আউয়াল, মুহম্মদ আলমাস, শামসুজ্জোহা প্রমুখ প্রথম দিকে এবং পরবর্তীতে শেখ মুজিবুর রহমান কর্মী শিবির কেন্দ্রিক রাজনৈতিক কর্মতৎপরতায় বিশেষভাবে যুক্ত ছিলেন। মুসলিম লীগের আবুল হাশিম-সোহরাওয়ার্দী গ্রুপ নেতৃবৃন্দ মুসলিম লীগের অন্যায় কাজগুলোর বিরুদ্ধে সোচ্চার হওয়ার লক্ষ্যেই এখানে কর্মী শিবির গড়ে তুলেছিলেন। মওলানা আবদুল হামিদ খান ভাসানী ১৯৪৯ সালে আসামের ধুবড়ী জেলখানা থেকে ছাড়া পেয়ে ঢাকা এলে তার সঙ্গে শওকত আলীর আলোচনা হয়। শওকত আলী মওলানাকে পূর্ববঙ্গ কর্মী শিবিরকেন্দ্রিক রাজনৈতিক তৎপরতার কথা জানান। এসময় মওলানা ভাসানী আলী আমজাদ খানের বাসায় অবস্থান করছিলেন। শওকত আলীর সঙ্গে তার প্রাথমিক আলোচনা সেখানেই হয়। এই আলোচনার সূত্র ধরে নতুন দল গঠনের জন্য একটি সাংগঠনিক কমিটি গঠনের প্রয়োজনীয়তা অনুভব করেন শওকত আলী। সেজন্যে ১৫০ নম্বর মোগলটুলিতে একটি বৈঠকের আয়োজন করা হয়। মওলানা ভাসানী সেই বৈঠকে যোগদান করেন। এসময় খোন্দকার আবদুল হামিদের সঙ্গে পরামর্শ করে শওকত আলীর উদ্যোগে ও প্রচেষ্টায় মওলানা আবদুল হামিদ খান ভাসানীকে সভাপতি, ইয়ার মুহম্মদ খানকে সম্পাদক এবং খন্দকার মুশতাক আহমদকে দপ্তর সম্পাদক করে অন্যদেরসহ একটি সাংগঠনিক কমিটি গঠিত হয়।


title: বাংলাদেশ আওয়ামী লীগ

text: উপরোক্ত সাংগঠনিক কমিটি ১৯৪৯ সালের ২৩ ও ২৪ জুন রোজ গার্ডেনে নতুন দল গঠনের লক্ষ্যকে সামনে রেখে এক সম্মেলন আহ্বান করে। রোজ গার্ডেনে ২৩ জুনের বিকেল ৩টায় সম্মেলন শুরু হয়। সম্মেলনে উপস্থিত নেতৃবৃন্দের মধ্যে ছিলেন শামসুল হক, শওকত আলী, আনোয়ারা খাতুন, ফজলুল কাদের চৌধুরী, আবদুল জব্বার খদ্দর, খন্দকার মোশতাক আহমেদ, আতাউর রহমান খান, মওলানা আবদুর রশীদ তর্কবাগীশ, আলী আমজাদ খান, শামসুদ্দীন আহমদ (কুষ্টিয়া), ইয়ার মুহম্মদ খান, মওলানা শামসুল হক, মওলানা এয়াকুব শরীফ, আবদুর রশিদ প্রমুখ।


title: বাংলাদেশ আওয়ামী লীগ

text: প্রতিষ্ঠাকালীন পূর্ব পাকিস্তান আওয়ামী মুসলিম লীগের সভাপতি হন টাঙ্গাইলের মওলানা আব্দুল হামিদ খান ভাসানী, সহ-সভাপতি হন আতাউর রহমান খান, শাখাওয়াত হোসেন ও আলী আহমদ। টাঙ্গাইলের শামসুল হক সাধারণ সম্পাদক। শেখ মুজিবুর রহমান, খন্দকার মোশতাক আহমদ ও এ কে রফিকুল হোসেনকে যুগ্ম সাধারণ সম্পাদকের দায়িত্ব দেওয়া হয়। কোষাধ্যক্ষ হন ইয়ার মোহাম্মদ খান। এসময় শেখ মুজিব কারাগারে অন্তরীণ ছিলেন। অন্যদিকে, পুরো পাকিস্তানের ক্ষেত্রে সংগঠনটির নাম রাখা হয় নিখিল পাকিস্তান আওয়ামী লীগ। এর সভাপতি হন হোসেন শহীদ সোহরাওয়ার্দী।


title: বাংলাদেশ আওয়ামী লীগ

text: ২৪ জুন বিকেলে নবগঠিত আওয়ামী মুসলিম লীগ মওলানা ভাসানীর সভাপতিত্বে ঢাকার আরমানিটোলা ময়দানে প্রকাশ্যে জনসভা করে। সভায় আনুমানিক প্রায় চার হাজার লোক উপস্থিত হয়।


title: বাংলাদেশ আওয়ামী লীগ

text: ১৯৫২ সালে শেখ মুজিবুর রহমান সংগঠনের ভারপ্রাপ্ত সাধারণ সম্পাদকের দায়িত্ব পান। পরের বছর ঢাকার 'মুকুল' প্রেক্ষাগৃহে পূর্ব পাকিস্তান আওয়ামী মুসলিম লীগের সম্মেলনে তাকে সাধারণ সম্পাদক নির্বাচিত করা হয়। ১৯৬৬ সাল পর্যন্ত ১৩ বছর সাধারণ সম্পাদকের দায়িত্ব পালন করেন শেখ মুজিব। উল্লেখ্য যে পূর্ব পাকিস্তান আওয়ামী মুসলিম লীগ ছিলো তৎকালীন পাকিস্তানে প্রথম বিরোধী দল।


title: বাংলাদেশ আওয়ামী লীগ

text: প্রতিষ্ঠার পর থেকেই দলটি প্রাদেশিক স্বায়ত্ত্বশাসনের ওপর বিশেষ গুরুত্বসহ ৪২ দফা কর্মসূচি গ্রহণ করে। শুরুর দিকে দলটির প্রধান দাবিগুলোর মধ্যে ছিল রাষ্ট্রভাষা হিসাবে বাংলার স্বীকৃতি, এক ব্যাক্তির এক ভোট, গণতন্ত্র, সংবিধান প্রণয়ন, সংসদীয় পদ্ধতির সরকার, আঞ্চলিক স্বায়ত্তশাসন এবং তৎকালীন পাকিস্তানের দু'অঞ্চলের মধ্যে বৈষম্য দূরীকরণ।


title: বাংলাদেশ আওয়ামী লীগ

text: শেখ মুজিবুর রহমান ১৯৫৪ সালের নির্বাচনে মুসলিম লীগকে ক্ষমতাচ্যুত করার জন্য অন্যান্য দলকে সঙ্গে নিয়ে যুক্তফ্রন্ট গঠন করতে আওয়ামী মুসলিম লীগ মুখ্য ভূমিকা পালন করে। ১৯৫৩ সালের ৪ ডিসেম্বর দলটি কৃষক শ্রমিক পার্টি, পাকিস্তান গণতন্ত্রী দল ও পাকিস্তান খেলাফত পার্টির সঙ্গে মিলে যুক্তফ্রন্ট গঠন করে।


title: বাংলাদেশ আওয়ামী লীগ

text: ১৯৫৪ সালের মার্চের আট থেকে ১২ তারিখ পর্যন্ত অনুষ্ঠিত পূর্ব পাকিস্তান প্রাদেশিক পরিষদের নির্বাচনে ২৩৭টি মুসলিম আসনের মধ্যে যুক্তফ্রন্ট ২২৩টি আসন পায়। এরমধ্যে ১৪৩টি পেয়েছিল আওয়ামী মুসলিম লীগ।


title: বাংলাদেশ আওয়ামী লীগ

text: ২৪ বছরের পাকিস্তান শাসনামলে আওয়ামী মুসলিম লীগ আতাউর রহমান খানের নেতৃত্বে দু'বছর প্রদেশে ক্ষমতাসীন ছিল এবং হোসেন শহীদ সোহরাওয়ার্দীর নেতৃত্বে কেন্দ্রে ১৩ মাস কোয়ালিশন সরকারের অংশীদার ছিল।


title: বাংলাদেশ আওয়ামী লীগ

text: ১৯৫৫ সালে ঢাকায় অনুষ্ঠিত দলের তৃতীয় সম্মেলনে দলের নাম থেকে 'মুসলিম' শব্দটি বাদ দেওয়া হয়; নতুন নাম রাখা হয়: 'পূর্ব পাকিস্তান আওয়ামী লীগ'।


title: বাংলাদেশ আওয়ামী লীগ

text: পররাষ্ট্রনীতি বিষয়ে মতপার্থক্যের কারণে ১৯৫৭ সালে দল ভাঙন দেখা দেয়। ওই বছরের ৭ ও ৮ ফেব্রুয়ারি কাগমারি সম্মেলনে দলে বিভক্তির ঘটনা স্পষ্ট হয়ে ওঠে। এ অবস্থায় মাওলানা ভাসানী ন্যাশনাল আওয়ামী পার্টি (ন্যাপ) নামে একটি নতুন রাজনৈতিক দল গঠন করেন।


title: বাংলাদেশ আওয়ামী লীগ

text: বাঙালি জাতীয়তাবাদ, গণতন্ত্র, ধর্মনিরপেক্ষতা তথা সকল ধর্মের স্বাধীনতা নিশ্চিতকরণ ও অসাম্প্রদায়িক রাজনীতি বাংলাদেশ আওয়ামী লীগের মূলনীতি।


title: বাংলাদেশ আওয়ামী লীগ

text: ক. গণপ্রজাতন্ত্রী বাংলাদেশের স্বাধীনতা সংহত করা এবং রাষ্ট্রের সার্বভৌমত্ব ও অখণ্ডতা সমুন্নত রাখা।


title: বাংলাদেশ আওয়ামী লীগ

text: খ. প্রজাতন্ত্রের মালিক জনগণ। জনগণের সাংবিধানিক অধিকার প্রতিষ্ঠা ও সংরক্ষণ করা।


title: বাংলাদেশ আওয়ামী লীগ

text: গ. রাষ্ট্রের সকল নাগরিকের রাজনৈতিক, অর্থনৈতিক, সামাজিক ও সাংস্কৃতিক মুক্তি এবং কল্যাণ নিশ্চিত করা।


title: বাংলাদেশ আওয়ামী লীগ

text: ঘ. মুক্তিযুদ্ধের চেতনায় একটি অসাম্প্রদায়িক, গণতান্ত্রিক সমাজ ও রাষ্ট্রব্যবস্থা গড়ে তোলা।


title: বাংলাদেশ আওয়ামী লীগ

text: ঙ. বাংলাদেশকে একটি উন্নত রাষ্ট্র হিসাবে বিশ্বে তুলে ধরা।


title: বাংলাদেশ আওয়ামী লীগ

text: সকলের সাথে বন্ধুত্ব। কারও প্রভুত্ব নয়, কারো সাথে বৈরিতা নয়।


title: বাংলাদেশ আওয়ামী লীগ

text: আওয়ামী লীগ প্রতিষ্ঠার পর থেকে ১৯৫৪ সালের যুক্তফ্রন্ট-সরকার গঠন করে। ১৯৭০ সালের নির্বাচনে আওয়ামী লীগ ১৬৯ আসনের মধ্যে ১৬৭টি আসনে জয়লাভ করে। কিন্তু পাকিস্তানি শাসকদের স্বৈরতান্ত্রিক মনোভাব ও শোষণের ফলস্বরূপ ১৯৭১ সালে স্বাধীনতা লাভের পর আওয়ামী লীগ সরকার গঠন করে। বঙ্গবন্ধু হত্যাকাণ্ডের পর দীর্ঘ সংগ্রাম করে ১৯৯৬ সালে সরকার গঠন করে। ২০০৮ সালের ২৯ ডিসেম্বর ৯ম জাতীয় সংসদ নির্বাচনে ২৩০টি আসন লাভ শেখ হাসিনার নেতৃত্বে বাংলাদেশ আওয়ামী লীগ একক সংখ্যাগরিষ্ঠতা অর্জন করে সরকার গঠন করে।


title: বাংলাদেশ আওয়ামী লীগ

text: ছয় দফা আন্দোলন বাংলাদেশের ইতিহাসের একটি গুরুত্বপূর্ণ ঘটনা। ১৯৬৬ সালে পাঁচ ও ছয়ই ফেব্রুয়ারি লাহোরে অনুষ্ঠিত বিরোধী রাজনৈতিক দলগুলোর এক সম্মেলনে আওয়ামী লীগের পক্ষ থেকে শেখ মুজিবুর রহমান পূর্ব পাকিস্তানের স্বায়ত্তশাসন প্রতিষ্ঠার লক্ষ্যে ছয় দফা দাবি পেশ করেন। ছয় দফা দাবির মূল উদ্দেশ্য- "পাকিস্তান হবে একটি Federal বা যৌথরাষ্ট্র এবং ছয় দফা কর্মসূচীর ভিত্তিতে এই Federation বা যৌথরাষ্ট্রের প্রতিটি অঙ্গরাজ্যকে পূর্ণ স্বায়ত্তশাসন দিতে হবে"। ছয় দফার সমর্থনে সর্ব প্রথম চট্টগ্রামের ঐতিহ্যবাহী লালদিঘীর পাড়ে চট্টগ্রামের অবিসংবাদিত নেতা বঙ্গবন্ধু শেখ মুজিবুর রহমানের ঘনিষ্ট সহচর তৎকালীন বৃহত্তর চট্টগ্রাম আওয়ামী লীগের প্রতিষ্টাতা সাধারণ সম্পাদক এক দফার প্রবক্তা চট্টল শার্দূল জননেতা এম এ আজিজের নেত্রীত্বে প্রথম প্রকাশ্যে সভা করেন বঙ্গবন্ধু। সেই সভায় এম এ আজিজ ঘোষনা করেন যে ছয় দফা না মানলে এক দফার আন্দোলন চলবে, সেটা হচ্ছে স্বাধীনতার আন্দোলন।পরবর্তীতে এই ৬ দফা দাবিকে কেন্দ্র করে স্বায়ত্তশাসনের আন্দোলন জোরদার করা হয়।


title: বাংলাদেশ আওয়ামী লীগ

text: ছয় দফা দাবি-এর দাবিগুলো নিম্নরূপ:বঙ্গবন্ধু শেখ মুজিবুর রহমান এবং বাংলাদেশ আওয়ামী লীগের নেতৃত্বে বাংলাদেশের রাজনীতিক সংগ্রামের আরেকটি গুরুত্বপূর্ণ অধ্যায় উনসত্তরের গণঅভ্যুত্থান। এক দশকের বেশি সময় ধরে ক্ষমতায় থাকা আইয়ুব খান সরকারের পতন ঘটে এই অভ্যুত্থানের মধ্য দিয়ে। এই সময়ে শেখ মুজিব এবং বাংলাদেশ আওয়ামী লীগসহ আরো কিছু ছাত্র সংগঠন এক সাথে সর্বদলীয় ছাত্র সংগ্রাম পরিষদ গঠন করে তাদের ঐতিহাসিক এগারো দফা কর্মসূচী পেশ করেন যা মূলত বাংলাদেশের স্বাধীনতা আন্দোলনকে হিসেবে সহায়তা করে।


title: বাংলাদেশ আওয়ামী লীগ

text: গণআন্দোলন ও আইয়ুবের পতনের পটভূমিতে '৭০ এর নির্বাচনে কেন্দ্রীয় আইনসভায় (জাতীয় পরিষদ) পূর্ব পাকিস্তানের পূর্ব পাকিস্তান থেকে ১৬৯ আসনের মধ্যে ১৬৭ আসন দখল করে আওয়ামী লীগ ৩১৩ আসন-বিশিষ্ট পাকিস্তান জাতীয় পরিষদে নিরঙ্কুশ সংখ্যাগরিষ্ঠতা লাভ করে এবং সরকার গঠনে ও শাসনতন্ত্র প্রণয়নের যোগ্যতা অর্জন করে। প্রাদেশিক পরিষদের আসনের মধ্যে ২৮৮ আসন পায় দলটি। জাতীয় পরিষদের সাতটি মহিলা আসন এবং প্রাদেশিক পরিষদের দশটি মহিলা আসনের সবগুলোতেই জয়ী হয় আওয়ামী লীগ।


title: বাংলাদেশ আওয়ামী লীগ

text: সংখ্যাগরিষ্ঠতা পেলেও আওয়ামী লীগকে সরকার গঠনে আমন্ত্রণ জানানোর পরিবর্তে সামরিক শাসক ইয়াহিয়া খান সামরিক শক্তি প্রয়োগ করে বাঙালির অধিকার নস্যাৎ করার পথ বেছে নেয়।


title: বাংলাদেশ আওয়ামী লীগ

text: ১৯৭৫ সালের ২৫ জানুয়ারী এদেশের রাজনীতির ইতিহাসে রচিত হয়েছিল এক নতুন অধ্যায়ের। ওইদিন সংসদে তৎকালীন প্রধানমন্ত্রী শেখ মুজিবুর রহমান পেশকৃত চতুর্থ সংশোধনী বিল পাস হয়। এর মাধ্যমে দেশের সব রাজনৈতিক দল বিলুপ্ত করে একদলীয় শাসন তথা বাকশাল গঠনের পথ উন্মুক্ত করা হয়। একইসঙ্গে এ সংশোধনীর মাধ্যমে সংসদীয় পদ্ধতির সরকার ব্যবস্থা বিলুপ্ত করে রাষ্ট্রপতি শাসিত সরকার ব্যবস্থা চালু করা হয়। বিল পাসের সঙ্গে সঙ্গে প্রধানমন্ত্রী শেখ মুজিবুর রহমান রাষ্ট্রপতিতে পরিণত হন। এক নজিরবিহীন ন্যূনতম সময়ের মধ্যে (মাত্র ১১ মিনিট) চতুর্থ সংশোধনী বিলটি সংসদে গৃহীত হয় এবং তা আইনে পরিণত হয়। অত্যন্ত গুরুত্বপূর্ণ হলেও বিলটি নিয়ে সংসদে কোনো আলোচনা বা বিতর্ক অনুষ্ঠিত হয়নি। এই বিলের মাধ্যমে প্রশাসন ব্যবস্থায় এক নজিরবিহীন পরিবর্তন সাধন করে রাষ্ট্রপতি হিসেবে শেখ মুজিবুর রহমান দেশের নির্বাহী, আইন ও বিচার বিভাগের পূর্ণ নিয়ন্ত্রণাধিকারী হন। আওয়ামী লীগ প্রধান হিসেবে তিনি।এ পদক্ষেপকে তিনি তার ‘দ্বিতীয় বিপ্লবে’র সূচনা হিসেবে উল্লেখ করেন।


title: বাংলাদেশ আওয়ামী লীগ

text: ১৯৮৭ সালে তৎকালীন রাষ্ট্রপতি লেফটেন্যান্ট জেনারেল হুসেইন মুহাম্মদ এরশাদের স্বৈরাচারের বিরুদ্ধে সংগঠিত গণতন্ত্র প্রতিষ্ঠার আন্দোলনে আওয়ামী লীগ সক্রিয়ভাবে অংশ গ্রহণ করে। এই আন্দোলন চলাকালে ১০ই নভেম্বর পুলিশের গুলিতে যুবলীগ কর্মী নূর হোসেন নিহত হন।


title: বাংলাদেশ আওয়ামী লীগ

text: ১৯৯৮ সালে বিএনপি ও আওয়ামী লীগের দ্বি-দলীয় মেরুকরণের বাইরে বাম শক্তিকে একতাবদ্ধ করে একসঙ্গে আন্দোলন, নির্বাচন ও সরকার গঠন করার উদ্দেশে এগারোটি দল মিলে গঠন করে একটি রাজনৈতিক জোট। যা ১১ দলীয় জোট নামেই পরিচিত হয়।


title: বাংলাদেশ আওয়ামী লীগ

text:
২০০৪ সালে ২৩ দফা দাবিতে ১১ দলীয় জোটের সাথে বাংলাদেশ আওয়ামী লীগ, জাতীয় সমাজতান্ত্রিক দল (জাসদ-মশাল), ন্যাশনাল আওয়ামী পার্টি (ন্যাপ-কুঁড়েঘর) এই তিনটি দল মিলে গঠিত হয় ১৪ দলীয় জোট।
পরবর্তীতে, ৪টি দল ১৪ দলীয় জোট থেকে বেরিয়ে যায়। বাংলাদেশের কমিউনিস্ট পার্টি (সিপিবি), শ্রমিক কৃষক সমাজবাদী দল,বাংলাদেশের সমাজতান্ত্রিক দল (মাহবুব) ও বাংলাদেশের সমাজতান্ত্রিক দল (বাসদ) - এই ৪টি দল ১৪ দলীয় জোট থেকে বেরিয়ে যায়। তবে, বাসদের একাংশ ১৪ দলীয় জোটে থেকে যায়। ফলে, ১৪ দলীয় জোটে দলের সংখ্যা হয় ১১টি।


title: বাংলাদেশ আওয়ামী লীগ

text: অল্প কিছুদিন পরে, গণফোরাম বাংলাদেশ ১৪ দলীয় জোট ত্যাগ করলে দলের সংখ্যা হয় ১০টি।


title: বাংলাদেশ আওয়ামী লীগ

text: দশম জাতীয় সংসদ নির্বাচনের পূর্বে জাতীয় পার্টি (জেপি) ও তরিকত ফেডারেশন ১৪ দলীয় জোটে অন্তর্ভুক্ত হলে দলের সংখ্যা হয় ১২টি।


title: বাংলাদেশ আওয়ামী লীগ

text: কিছুদিন আগে, জাতীয় সমাজতান্ত্রিক দল জাসদ (মশাল) দুই ভাগে বিভক্ত হয়। দুই ভাগই ১৪ দলীয় জোটে আছে বিধায় ১৪ দলীয় জোটের বর্তমান সদস্য সংখ্যা ১৩টি দল।


title: বাংলাদেশ আওয়ামী লীগ

text: ২৯ ডিসেম্বর ২০০৮ এ অনুষ্ঠিত সাধারণ নির্বাচনে আওয়ামী লীগের নেতৃত্বাধীন মহাজোট নিরঙ্কুশ বিজয় অর্জনের পর ৬ জানুয়ারি ২০০৯-এ গণপ্রজাতন্ত্রী বাংলাদেশ সরকারের প্রধানমন্ত্রী হিসেবে দ্বিতীয়বারের মত শপথ নেন শেখ হাসিনা। ২ জানুয়ারি ২০০৯ নবম জাতীয় সংসদ নির্বাচনে বিজয়ী প্রার্থীদের চূড়ান্ত তালিকা গেজেট আকারে প্রকাশ করে নির্বাচন কমিশন। ৩ জানুয়ারি ২০০৯ স্পিকার ব্যারিস্টার জমিরুদ্দিন সরকার সংবিধানের ১৪৮ অনুচ্ছেদের ৩য় তফসিলের ৫ বিধি অনুযায়ী আওয়ামী লীগ নেতৃত্বাধীন মহাজোট ও স্বতন্ত্র ২৫৮ জন সংসদ সদস্যের শপথ বাক্য পাঠ করান। প্রথম দিনে শপথ গ্রহণকারীদের মধ্যে আওয়ামী লীগের ২২৭ জন, জাতীয় পার্টির ২৫ জন, জাসদের ৩ জন, ওয়ার্কার্স পার্টির ২ জন ও স্বতন্ত্র ১ জন সংসদ সদস্য ছিলেন। শপথ গ্রহণের আগে মহাজোট নেত্রী শেখ হাসিনা গোপালগঞ্জ-৩ আসন রেখে বাকি দুটি আসন (রংপুর-৬ ও বাগেরহাট-১) ছেড়ে দেন। ৪ জানুয়ারি ২০০৯ আওয়ামী লীগের একজন, এলডিপি’র একজন ও স্বতন্ত্র তিনজনসহ মোট পাঁচজন সংসদ সদস্য শপথ গ্রহণ করেন।


title: বাংলাদেশ আওয়ামী লীগ

text: শপথ গ্রহণের পরপরই আওয়ামী লীগ সংসদীয় দলের সভায় নেতা হিসেবে নির্বাচিত হন আওয়ামী লীগ সভানেত্রী শেখ হাসিনা। দলের প্রবীণ নেতা জিল্লুর রহমানকে উপনেতা নির্বাচন করা হয়। সংখ্যাগরিষ্ঠ দলের সংসদীয় নেতা হওয়ায় শেখ হাসিনাই সংসদ নেতা। নবম জাতীয় সংসদের চিফ হুইপ নির্বাচিত হন অষ্টম সংসদের বিরোধীদলীয় চিফ হুইপ উপাধ্যক্ষ আব্দুস শহীদ।


title: টেলিগ্রাফি

text: টেলিগ্রাফি হচ্ছে দূর দূরান্তে লিখিত বার্তা বা পত্র প্রেরণের এমন একটি পদ্ধতি যা মূল লিখিত পত্রটিকে প্রেরণ না করে সাধারনতঃ তারের মাধ্যমে বার্তাটি পাঠিয়ে দেয় । রেডিও টেলিগ্রাফি বা বেতার টেলিগ্রাফিতে বার্তা প্রেরণের জন্য রেডিও ব্যবহার করা হয়। তথ্য এবং উপাত্তের আধুনিক ধারা যেমন ফ্যাক্স, ই-মেইল, কম্পিউটার নেটওয়ার্ক ইত্যাদিও সামগ্রিকভাবে টেলিগ্রাফির অন্তর্গত। (টেলিগ্রাফ হচ্ছে দূর দূরান্তে বার্তা গ্রহণ বা প্রেরণ করবার অর্থাৎ টেলিগ্রাফির একটি যন্ত্রবিশেষ। ) বেতার টেলিগ্রাফিকে সি ডব্লিউ (CW) বলা হয়। সি ডব্লিউ হচ্ছে কন্টিনিউয়াস ওয়েভের সংক্ষিপ্ত রূপ।


title: টেলিগ্রাফি

text:
টেলিগ্রাফ যন্ত্রের মাধ্যমে প্রেরিত মোর্স কোডে লিখিত টেলিগ্রাফি বার্তাকে টেলিগ্রাম বা কেবলগ্রাম, সংক্ষেপে কেবল বা তারবার্তা, বলা হতো। পরবর্তীতে টেলেক্স নেটওয়ার্কের (বিভিন্ন স্থানে রক্ষিত টেলিপ্রিন্টারের নেটওয়ার্ক) মাধ্যমে প্রেরিত টেলিগ্রামকে টেলেক্স বার্তা বলা হতো। টেলিফোনের মাধ্যমে বহুদূরে বা দেশ-বিদেশে কথা বলা সহজলভ্য হওয়ার আগে টেলিগ্রাম সুবিধা অত্যন্ত জনপ্রিয় ছিল। ব্যবসায়িক যোগাযোগ তো বটেই, টেলিগ্রামের মাধ্যমে এমনকি ব্যবসায়িক দলিল, এবং চুক্তিপত্রও সম্পাদিত হতো।
ফ্যাক্স টেলিগ্রাফের মাধ্যমে প্রেরিত ছবিকে তারচিত্র (Wire picture) বা তারছবি (wire photo) বলা হতো।


title: টেলিগ্রাফি

text: বিদ্যুতিক টেলিগ্রাফ যন্ত্র টমাস আলভার এডিসন কর্তৃক আবিষ্কৃত ৷


title: কামরাঙ্গা

text: কামরাঙ্গা এর বৈজ্ঞানিক নাম: "Averrhoa carambola" Linn, ইংরেজি নাম: "Chinese gooseberry" বা "Carambola" । এটি Oxalidacea পরিবারের Averrhoa গণের অন্তর্ভুক্ত ফলের গাছ।


title: কামরাঙ্গা

text:
কামরাঙ্গা একটি চিরসবুজ ছোট মাঝারি আকৃতির গাছের টকমিষ্টি ফল। গাছ ১৫-২৫ ফুট লম্বা হয়। ঘন ডাল পালা আচ্ছাদিত, পাতা যৌগিক, ১-৩ ইঞ্চি লম্বা। বাকল মসৃন কালো রংএর। ফল ৩-৬ ইঞ্চি ব্যাসের এবং ভাজযুক্ত। ফল কাঁচা অবস্থায় সবুজ এবং পাকলে হলুদ। কামরাঙ্গা টক স্বাদযুক্ত বা টকমিষ্টি হতে পারে। কোন কোন গাছে একাধিকবার বা সারাবছরই ফল পাওয়া যায়। এটি ভিটামিন এ ও সি এর ভাল উৎস। সেপ্টেম্বর থেকে জানুয়ারিতে ফল পাওয়া যায়।
পুরো ফলটাই খাওয়া যায়, পাতলা ত্বকসহ। ফল কচকচে ও রসালো। ফলে আঁশ নেই এবং এর প্রকৃতি অনেকটা আঙুরের মত। কামরাঙ্গা পাকার পর পরই খেতে সবচেয়ে ভাল; যখন হলদেটে রঙ ধারণ করে। এর বাদামী কিনারাগুলো কিছুটা শক্ত এবং কষ ভাব যুক্ত। ফল পাকার ঠিক আগেই পাড়া হয় এবং ঘরে রাখলে হলুদ রঙ ধরে। যদিও এতে মিষ্টতা বাড়েনা। বেশি পেকে গেলে এর স্বাদ নষ্ট হয়ে যায়।
পাকা কামরাঙ্গা অনেক সময় রান্না করেও খাওয়া হয়। দক্ষিণ এশিয়াতে আপেল ও চিনি দিয়ে রান্না করার চল আছে। চীনে মাছ দিয়ে রান্না করা হয়। অস্ট্রেলিয়াতে সবজি হিসেবে রান্না করা হয়, আচার বানানো হয়। জ্যামাইকাতে কামরাঙ্গা শুকিয়ে খাওয়ার চল রয়েছে।
হাওয়াই ও ভারতে কামরাঙ্গার রস দিয়ে শরবত বানানো হয়।


title: কামরাঙ্গা

text: এ গাছের ফল থেকে বাকল সবই ঔষধিগুণ সম্পন্ন।


title: কামরাঙ্গা

text: হাসিবুল


title: নারিকেল

text: নারিকেল, নারকোল বা নারকেল বৈজ্ঞানিক নাম: "Cocos nucifera") এরিকাসি পরিবারে কোকোস গণের গুরুত্বপূর্ণ ফল । এরা এই গণের একমাত্র জীবিত প্রজাতি।


title: নারিকেল

text: নারিকেল গাছ বিরাট উঁচু আকারের হয় এবং এর কোনো ডালপালা গজায় না । কচি নারিকেলকে ডাব বলে । নারিকেলের উপর যে স্তর থাকে তাকে ছোবড়া বলে। ছোবড়ার পরে একটি কঠিন খোলা বা খোলস থাকে । এই কঠিন খোলার ভিতরে সাদা রঙের শাঁস ও পানি থাকে।


title: নারিকেল

text:
এই শাঁস ও পানি খাওয়া হয় । ডাবের পানিতে পটাশিয়াম ও সোডিয়াম থাকে।
নারিকেলের শাঁস দিয়ে নানা রকম খাবার তৈরি হয় । পিঠে পুলি বানাতে নারিকেল কাজে লাগে । নারিকেল থেকে তেলও নিষ্কাশন করা হয় যা মাথায় মাখা হয় বা খাওয়া হয়। নারিকেল গাছের সমস্ত অংশই কোন না কোন কাজে লাগে । নারিকেল পাতার কাঠি থেকে ঝাঁটা বা ঝাড়ু তৈরি করা হয়।


title: সোনার কেল্লা (চলচ্চিত্র)

text: সোনার কেল্লা সত্যজিৎ রায়ের পরিচালনায় নির্মিত একটি রহস্য রোমাঞ্চ চলচ্চিত্র । সত্যজিৎ রায় নিজের কাহিনী নিয়েই চলচ্চিত্রটি তৈরি করেছিলেন । তিনি সোনার কেল্লা উপন্যাসটি রচনা করেন ১৯৭১ সালে । সোনার কেল্লা মুক্তি পায় ১৯৭৪ সালে চলচ্চিত্রটির শুটিং হয়েছিল রাজস্থানে ।


title: সোনার কেল্লা (চলচ্চিত্র)

text: মুকুল (কুশল চক্রবর্তী) এক ছোট ছেলে যে বলে তার পূর্বজন্মের ইতিহাস তার মনে আছে। সে রাত্রি জেগে ছবি আঁকে যুদ্ধের যেগুলো সে দেখেছিলো পূর্বজন্মে। তখন তার বাবা তাকে ডঃ হাজরার (শৈলেন মুখার্জী) কাছে নিয়ে যান যিনি একজন মনস্তত্ত্ববিদ (প্যারাসাইকোলজিস্ট) এবং এইসব রোগের প্রতিরোধক জানেন। মুকুলের বর্নিত মরুভুমি ও ময়ূরের ব্যাপারে বিস্তারিত জানার পর, তিনি আন্দাজ করলেন যে জায়গাটা রাজস্থানের কোনো স্থান হবে। মুকুল আরো জানায় যে সে একটি সোনার কেল্লাতে থাকত, যদিও সে জানে না এটার মানে কি, এবং এটাও যে তাদের ঘরে অনেক রত্ন ছিলো। ডঃ হাজরা মুকুলকে নিয়ে ঘুরতে যান রাজস্থানে এই ভেবে যে তিনি আরো অনেক মনস্তত্ত্ব নিয়ে জানতে পারবেন এবং ছেলেটাকেও সুস্থ করে তুলতে পারবেন।


title: সোনার কেল্লা (চলচ্চিত্র)

text: একটি খবরের কাগজের লেখা অমিয়নাথ বর্মন (অজয় ব্যানার্জী) এবং মন্দার বোসকে (কামু মুখার্জী) জানিয়ে দেয় এই ঘটনার কথা। বর্মন ও বোসের সাথে ডঃ হাজরার আগে দেখা হয়েছে যখন ডঃ হাজরা এই দুজনকে ভুয়া প্রমান করেছিলো। তারা ধারনা করে যে রত্নগুলি আসলে সোনার কেল্লায় লুকানো সম্পদ এবং পরিকল্পনা করে মুকুলকে অপহরণ করবে যাতে সেই রত্নের মালিক তারাই হতে পারে। তাদের প্রথম চেষ্টা ভেস্তে হয়ে যায় যখন মুকুল নামক আরেকটি ছেলেকে তারা তুলে নিয়ে আসে একই এলাকার থেকে এবং জানতে পারে যে আসল মুকুল আগেই রাজস্থানের উদ্দেশ্যে রওয়ানা দিয়ে দিয়েছে।


title: সোনার কেল্লা (চলচ্চিত্র)

text: ভেস্তে যাওয়া অপহরণের খবর পেয়ে মুকুলের বাবা ফেলুদাকে (সৌমিত্র চট্টোপাধ্যায়) একজন ব্যক্তিগত গোয়েন্দাকে তার ছেলেকে বাঁচানোর জন্য বলেন। ফেলুদা কাজটি হাতে নেন এবং রাজস্থানের পথে যান তার ভাই তোপসেকে (সিদ্ধার্থ চট্টোপাধ্যায়) নিয়ে। রাজস্থানের পথে ট্রেনের মধ্যে তাদের দেখা হয়ে যায় লালমোহন গাঙ্গুলী বা জটায়ুর (সন্তোষ দত্ত) সাথে যিনি একজন বিখ্যাত লেখক।


title: সোনার কেল্লা (চলচ্চিত্র)

text: ইতিমধ্যে কুচক্রী বর্মন ও বোস ডঃ হাজরার সাথে বন্ধুত্ব গড়ে তোলে। তারা ফেলুদাদের সাথে একই ট্রেনে ছিল। এরপর এই দুই অপহারক ডঃ হাজরাকে পাহাড়ের উপর থেকে ধাক্কা দেয় এবং মুকুলকে অপহরণ করে যাতে বর্মন হয়ে যায় নকল ডঃ হাজরা এবং মন্দার বোস হয় তাদের সহযাত্রী বিশ্বপরিব্রাজক। তাদের কাছে অজানা থেকে যায় যে ডঃ হাজরা বেঁচে যেতে পেরেছেন, যদিও তাকে কিছু দিনের জন্য বিশ্রাম নিতে হয়। ফেলুদার সাথে নকল হাজরার সাথে দেখা হয় এবং তাকে নকল হাজরা বিষাক্ত বিছা দিয়ে মারতে চেষ্টা করে কিন্তু ব্যর্থ হয়। জটায়ু তাদের সাথে যোগ দেন এবং রাজস্থান ঘুরতে শুরু করেন। এরপর থেকে মন্দার বোসের উপর ফেলুদার চোখ পড়ে যখন সে জটায়ুর কাছে জানায় যে সে আফ্রিকাতে নেকড়ে মেরেছিলো। কারণ জটায়ু ধরে ফেলেন আফ্রিকায় আদৌ নেকড়ে নেই।


title: সোনার কেল্লা (চলচ্চিত্র)

text: এক রাত্রে, বর্মন তার মনস্তত্ত্ববিদ্যা ব্যবহার করে মুকুলকে সম্মোহিত করে এবং জানতে পারে যে কেল্লাটি জয়শলমেরে। পরের দিন, ফেলুদাও একই কথা বুঝতে পারেন যখন তার মনে পড়ে যে জয়শলমীর জয়সলমের কেল্লা সোনালী হলুদ পাথর দিয়ে তৈরী। যখন তিনি আবার ফিরে আসেন, তখন তিনি জানেন যে বর্মন আগেই চলে গিয়েছে। মন্দার বোস বলেন যে মুকুল জায়গাটার নাম বর্মনকে বলতে পেরেছে। যখন ফেলুদা হাজরার নামে ভুল বানান দেখেন হোটেলের খাতায়, সন্দেহ দৃঢ় হয় ও গাড়ি নিয়ে জলশামের যাওয়ার পথে হাজরার কারসাজীতে ফেলুদাদের গাড়ির চাকা পাংচার হয়।


title: সোনার কেল্লা (চলচ্চিত্র)

text: ফেলুদারা উটে চড়ে নিকটবর্তী স্টেশনে গিয়ে ট্রেনে ধরেন এবং পরের ট্রেনে জয়সালমের যান। সেখানে মন্দার বোস ফেলুদাদের আক্রমন করতে চেষ্টা করে, কিন্তু ফেলুদার বুদ্ধিতে পরাস্ত হলেও হঠাৎ জটায়ুকে আড়াল করে পালাবার চেষ্টা করে। কোনোরকমে ঝুলে বেঁচে গিয়ে অন্য একটি কামরাতে ওঠে যেটায় ছিলেন আসল ডঃ হাজরা। তিনি দরজাটাকে ধাক্কা দিয়ে মন্দার বোসকে ফেলে দেন। এভাবেই তার মৃত্যু হয়।


title: সোনার কেল্লা (চলচ্চিত্র)

text: পরের দিন সকালে, ফেলুদারা তিনজন জয়সালমের পৌঁছান এবং ডঃ হাজরার সাথে দেখা হয়। তারা বর্মন এবং মুকুলকে পায় কেল্লা মধ্যে খুঁজতে গিয়ে। বর্মনের ময়ূরের প্রতি ভয়ের কারণে সে একটিকে গুলি করতে চেষ্টা করে, যা দেখে মুকুল রেগে গিয়ে দৌড়ে পালায়। এই সময় ফেলুদা তাকে আটক করতে যায়। নকল হাজরা পালাবার চেষ্টা করলেও ফেলুদার গাড়ির বিশালদেহী ড্রাইভার তাকে পাকড়াও করে ফেলে। মুকুলকে জিজ্ঞেস করা হলে সে জানায় সোনার কেল্লা নয় সে বাড়ী যেতে চায়। ফেলুদা জানান, সোনার কেল্লা বলে কিছু নেই। থাকলেও সেখানে রত্ন নেই। ছিলোনা কোনোদিন।


title: জয় বাবা ফেলুনাথ (চলচ্চিত্র)

text: জয় বাবা ফেলুনাথ সত্যজিৎ রায়ের পরিচালনায় নির্মিত তাঁরই রচিত একই নামের ফেলুদার গোয়েন্দা উপন্যাস নিয়ে একটি চলচ্চিত্র। এই চলচ্চিত্রে ফেলুদার ভূমিকায় অভিনয় করেছিলেন সৌমিত্র চট্টোপাধ্যায়, এবং মগনলাল মেঘরাজের ভূমিকায় অভিনয় করেছিলেন উৎপল দত্ত ।


title: জয় বাবা ফেলুনাথ (চলচ্চিত্র)

text: এই কাহিনী আবর্তিত হয়েছে কাশী অর্থাৎ বেনারস শহরকে ঘিরে। সেখানকার বনেদি ঘোষালবাড়ির বহুমূল্যবান গনেশমূর্তিকে হাতাতে চায় ক্ষমতাশীল ব্যক্তি মগনলাল। যে মুর্তিকে লুকিয়ে রেখেছিল বাড়ির কণিষ্ঠতম সদস্য রুকু আর গৃহকর্তা, তার দাদু। অন্যদিকে গঙ্গার ঘাটে আবির্ভাব এক রহস্যময় মছলিবাবার। অজানা আততায়ী হত্যা করে মুর্তি গড়ার কারীগর শশীবাবুকে, যিনি কাকতালীয়ভাবে উদ্ধার করেন গণেশমূর্তিটি সিংহের মুখের ভেতর থেকে। দুর্গাপ্রতিমা বিসর্জনের দিন ফেলুদা স্থানীয় পুলিশের সহায়তায় জাল গুটিয়ে আনেন।


title: সন্দীপ রায়

text: সন্দীপ রায় ভারতীয় বাঙালি চলচ্চিত্র পরিচালক। তিনি বিশ্ববিখ্যাত চলচ্চিত্র পরিচালক সত্যজিৎ রায় এর একমাত্র পুত্র। তাঁর মাতার নাম বিজয়া রায়। সত্যজিৎ রায়ের ফেলুদা গোয়েন্দা উপন্যাস সিরিজের কাহিনী অবলম্বনে তিনি কয়েকটি সিনেমা তৈরি করেছেন।


title: সন্দীপ রায়

text:
তিনি ২২ বছর বয়সে তাঁর চলচ্চিত্র জীবন শুরু করেন "শতরঞ্জ কি খিলাড়ী" ছবিতে সহকারী পরিচালক হিসেবে। এছাড়াও তিনি তাঁর বাবার বিভিন্ন ছবিতে কাজ করেন এমনকি ফোটোগ্রাফার হিসেবেও। তাঁর প্রথম পরিচালকের কাজ "ফটিকচাঁদ" ছবিতে। এই ছবি আন্তর্জাতিক শিশু চলচ্চিত্র উৎসবে পুরষ্কার পায়।
তিনি একজন ফোটোগ্রাফার হিসেবেও সুখ্যাতি অর্জন করেন। সত্যজিৎ রায়ের শেষ ৩টি চলচ্চিত্রে তিনি ফোটোগ্রাফার হিসেবে কাজ করেন। "গনশত্রু" (The Enemy of the People), "শাখা-প্রশাখা" (The Branches of the Tree), "আগন্তুক" (The Stranger) সেই ৩টি ছবি।


title: সন্দীপ রায়

text: তিনি ছোটদের ম্যাগাজিন "সন্দেশ"-এ প্রকাশক হিসেবে কাজ করেন ও করছেন। এই ম্যাগাজিন প্রকাশ শুরু হয় প্রপিতামহ উপেন্দ্রকিশোর রায়চৌধুরী দ্বারা। এরপর তাঁর পিতামহ সুকুমার রায় ও বাবা সত্যজিৎ রায় এই ম্যাগাজিনের হাল ধরেন। ১৯৯২ সালে বাবার মৃত্যুর পর সন্দীপ রায় যুগ্ম সম্পাদক হিসেবে কাজ শুরু করেন এবং ২০০৩ সালে হতে বর্তমান পর্যন্ত তিনি এই ম্যাগাজিনের সম্পাদক।


title: সন্দীপ রায়

text: তিনি বিখ্যাত গোয়েন্দা চরিত্র ফেলুদার অনেক সিনেমার কাজ করেন। তিনি দ্বীপ প্রকাশন হতে প্রকাশিত "আমি আর ফেলুদা" বইয়ের লেখক। এই বইটি কলকাতা বইমেলার বেস্ট সেলার হয়। এই বইটি সত্যজিৎ রায়ের লেখা "একেই বলে শুটিং" বইয়ের স্বাদ বহন করে। এই বইয়ে তাঁর নির্মিত ফেলুদার নির্মাণের গল্প রয়েছে।


title: সন্দীপ রায়

text: তিনি ১৯৮৯ সালে কিশোর কুমার-এর উপর প্রামান্যচিত্র নির্মাণ করেন।


title: সন্দীপ রায়

text:
২০০৩ সালে তিনি তাঁর বাবার লেখা ১৯৬২ সালে প্রকাশিত "বঙ্কুবাবুর বন্ধু" গল্পের উপর ভিত্তি করে কাজ করা শুরু করেন। এই টেলিছবি কৌশিক সেন পরিচালনা করেন। এই ছবি ২০০৬ সালে টিভিতে দেখানো হয়। তিনি তাঁর নিজের লেখা কাহিনী "হিটলিস্ট"-এর উপর ভিত্তি করে ২০০৯ সালে সিনেমা নির্মাণ করেন। বর্তমানে তিনি "তাড়িনীখুড়ো"র উপর সিনেমা বানানোর কাজ করছেন। "তাড়িনীখুড়ো" সত্যজিৎ রায়ের লেখা এক জনপ্রিয় চরিত্র। ২১শে ডিসেম্বর, ২০১২তে তাঁর নির্মাণ করা "যেখানে ভূতের ভয়" মুক্তি পেয়েছে। এতে রয়েছে সত্যজিৎ রায়ের লেখা ২টি গল্পঃ অনাথবাবুর ভয়, ব্রাউন সাহেবের বাড়ি ও শরদিন্দু বন্দোপাধ্যায়ের লেখা ১টি গল্পঃ ভূত-ভবিষ্যত।
তিনি ২০১৩ সালের দিকে প্রোফেসর শঙ্কুর ওপর ছবি নির্মাণের চিন্তা করছেন। প্রোফেসর শঙ্কু সত্যজিৎ রায়ের লেখা এক জনপ্রিয় চরিত্র।


title: সন্দীপ রায়

text: "গুপি বাঘা ফিরে এলো" ছবির বেশিরভাগ কৃতিত্ব সন্দীপের। শুধু গল্প আর কিছু গান আমার। চিত্রনাট্য, পরিচালনা, ছবি তোলা-এ সবই সন্দীপের। ক্যামেরা পরিচালনার দিক দিয়ে সে বিশেষ পারদর্শী। এ কাজে ওর দক্ষতা আমার চেয়ে বেশি।


title: পারমিতার একদিন

text: পারমিতার একদিন অপর্ণা সেনের পরিচালনায় নির্মিত একটি বাংলা চলচ্চিত্র। এই সিনেমাটি মুক্তি পেয়েছিল ২০০০ সালে। এই সিনেমাটির মুখ্য ভূমিকায় অভিনয় করেন অপর্ণা সেন, ঋতুপর্ণা সেনগুপ্ত, সৌমিত্র চট্টোপাধ্যায়, সোহিনী হালদার, রজতাভ দত্ত, রত্না ঘোষাল, রাজেশ শর্মা, কৌশিক বন্দোপাধ্যায়, রীতা কয়রাল, দুলাল লাহিড়ী, সুমিত্রা মুখোপাধ্যায়, অলকানন্দা রায় প্রমুখ শিল্পী।


title: আনোয়ার হোসেন মঞ্জু

text:
আনোয়ার হোসেন মঞ্জু (জন্ম: ১লা জানুয়ারি ১৯৪৪) একজন বাংলাদেশী রাজনীতিবিদ, ব্যবসায়ী ও সাংবাদিক, যিনি পিরোজপুর ২ আসন থেকে নির্বাচিত সংসদ সদস্য এবং বর্তমান সরকারের পানিসম্পদ মন্ত্রী। এর পূর্বে তিনি আরও দুবার দুটি মন্ত্রণালয়ের মন্ত্রী (যোগাযোগ মন্ত্রী ও বিদ্যুৎ জ্বালানি ও খনিজ সম্পদ মন্ত্রণালয়ের জ্বালানি ও খনিজ সম্পদ বিভাগের মন্ত্রী) ছিলেন। তিনি পিরোজপুর জেলার কাউখালী, ভান্ডারিয়া ও জিয়ানগর উপজেলা নিয়ে গঠিত পিরোজপুর ২ আসন থেকে ৬ বারের (১৯৮৬,১৯৮৮, ১৯৯১, ১৯৯৬, ২০০১, ২০১৪) নির্বাচিত সংসদ সদস্য।
তিনি জাতীয় পার্টি র একটি অংশের নেতা। তার পিতা তোফাজ্জল হোসেন মানিক মিয়া একজন নামকরা রাজনীতিবিদ এবং দৈনিক ইত্তেফাক এর প্রতিষ্ঠাতা ছিলেন। আনোয়ার হোসেন মঞ্জু ১৯৭২-১৯৭৫ সাল পর্যন্ত দৈনিক ইত্তেফাক এর সম্পাদক ছিলেন। তিনি ১৯৯৬-২০০১ সময়কালে আওয়ামী লীগ এর নেতৃত্বাধীন সরকারকে সমর্থন প্রদান করেন এবং সেসময় বাংলাদেশ সরকারের যোগাযোগ মন্ত্রী ছিলেন।


title: আনোয়ার হোসেন মঞ্জু

text: সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।


title: গৌতম ঘোষ

text: গৌতম ঘোষ (জস্ম: ১৯৫০) একজন বিখ্যাত ভারতীয় বাঙালি চলচ্চিত্র পরিচালক । গৌতম ঘোষের জন্ম বাংলাদেশের ফরিদপুরে।


title: গৌতম ঘোষ

text: গৌতম ঘোষ তার কর্মজীবন শুরু করেন ডকুমেন্টারী দিয়ে। তার পরে তাকে আর পিছনে ফিরে তাকাতে হয়নি।সৃজিত মুখোপাধ্যায় পরিচালিত "বাইশে শ্রাবণ" ফিল্মে গৌতম ঘোষ একজন হাংরি আন্দোলনকারী কবির চরিত্রে অভিনয় করেছেন। বস্তুত এই প্রথম বাংলা সিনেমায় পরীক্ষা-নিরীক্ষামূলক সাহিত্যকে স্থান দেয়া হল।


title: তড়িচ্চুম্বকত্ব

text: তড়িচ্চুম্বকত্ব (ইংরেজি ভাষায়: Electromagnetism) তড়িৎ এবং চুম্বকত্বের মধ্য সম্পর্ককে বর্ণনা করে। ছোটবেলায় অনেকেই চুম্বক নিয়ে খেলা করেছেন, এছাড়া রেফ্রিজারেটর বা বেতার যন্ত্রের মধ্যে দণ্ড চুম্বক অনেকেই দেখেছেন। এগুলোকে বলে স্থায়ী চুম্বক। বাস্তবে স্থায়ী চুম্বক বেশি চোখে পড়লেও, প্রকৃতপক্ষে আমাদের প্রাত্যহিক জীবনে সবচেয়ে বেশি ব্যবহৃত হয় অস্থায়ী তথা তড়িচ্চুম্বক। এই তড়িচ্চুম্বকের ধর্ম নিয়েই তড়িচ্চুম্বকত্ব আলোচনা করে। এটা তড়িৎ প্রকৌশলের যে কোন শাখার একটি আবশ্যক অঙ্গ। বিদ্যুৎ উৎপাদন, কম্পিউটারে স্মৃতি সংরক্ষণ, টেলিভিশন পর্দায় ছবি ফুটিয়ে তোলা, রোগব্যধি নিরূপণ করা ইত্যাদি সকল ক্ষেত্রেই তড়িচ্চুম্বকত্ব ব্যবহৃত হয়। এছাড়া বিদ্যুতের উপর নির্ভর করে আমরা যা যা করি তার সবকিছুতেই তড়িচ্চুম্বকত্ব কাজে লাগে।


title: তড়িচ্চুম্বকত্ব

text: কোন তারের মধ্য দিয়ে তড়িৎ প্রবাহিত হলে সেখানে একটি চৌম্বক ক্ষেত্র সৃষ্টি হয়। এই নীতির উপর ভিত্তি করেই তড়িচ্চুম্বকত্ব কাজ করে। স্থায়ী চুম্বক যে বলের কারণে ধাতব বস্তুকে আকর্ষণ করে তার সাথে এই ক্ষেত্রের কোন পার্থক্য নেই। দণ্ড চুম্বকে চৌম্বক ক্ষেত্র উত্তর মেরু থেকে দক্ষিণ মেরুতে প্রবাহিত হয়। আর তারের ক্ষেত্রে, চৌম্বক ক্ষেত্র গঠিত হয় এর চারদিকে। এই তার দিয়ে কোন ধাতব বস্তুকে পেঁচালে সেই বস্তুটি চুম্বকায়িত হয়ে পড়ে। এভাবেই খুব সাধারণ তড়িচ্চুম্বক তৈরি করা যায়।


title: ফ্রেড ব্রুক্‌স

text: ফ্রেডরিক ফিলিপস ব্রুকস, জুনিয়র(জন্ম এপ্রিল ১৯, ১৯৩১) হলেন একজন মার্কিন সফটওয়্যার প্রকৌশলী এবং কম্পিউটার বিজ্ঞানী। ওএস/৩৬০ এর নির্মাণকাজের ব্যবস্থাপনা এবং পরবর্তিতে এসময়কার অভিজ্ঞতা মিথিক্যাল ম্যান-মনথ নামক তাঁর সাড়া-জাগানো বইতে অকপটে তুলে ধরার জন্য বিখ্যাত হয়ে আছেন। ব্রুকস ১৯৯৯ সালে টুরিং পুরস্কার লাভ করেন।


title: ফ্রেড ব্রুক্‌স

text: ব্রুক্‌স ১৯৫৬ সালে হার্ভার্ড বিশ্ববিদ্যালয় থেকে ফলিত গণিতে ডক্টরেট ডিগ্রি অর্জন করেন।


title: প্রায় সমস্ত

text: প্রায় সমস্ত () গণিতের ভুবনে এই শব্দটার কিছু বিশেষ ব্যবহার আছে।


title: প্রায় সমস্ত

text: এই শব্দটি সসীম ভাবে অনেক এর সমার্থক হিসেবে ব্যবহার করা হয় (প্রায় শব্দটি দেখতে পারেন)। এই ব্যবহারের একটি চমৎকার উদাহরণ হতে পারে "পাটিগণিতের নগণ্য তত্ব", যেখানে বলা হয়েছে, প্রায় সমস্ত "স্বাভাবিক সংখ্যা অনেক অনেক অনেক বিশাল"।


title: প্রায় সমস্ত

text: বাস্তব সংখ্যার ক্ষেত্রে বলা যায়, প্রায়সমস্ত "বাস্তব সংখ্যা অমূলদ"।


title: প্রায় সমস্ত

text: সংখ্যা তত্বের ক্ষেত্রে আসা যাক। "P(n)" যদি ধনাত্মক পূর্ণ সংখ্যার একটি বৈশিষ্ট্য হয় এবং "p(N)" যদি "N" অপেক্ষা ছোট ধনাত্মক পূর্ণ সংখ্যার সংখ্যা নির্দেশ করে, যাদের জন্য "P(n)" সত্য, এবং যদি


title: প্রায় সমস্ত

text: তাহলে বলা যায়, প্রায় সমস্ত "ধনাত্মক পূর্ণ সংখ্যা n এর জন্য P(n) সত্য"। গণিতের ভাষায় লেখা যায়,


title: প্রায় সমস্ত

text: উদাহরণ হিসেবে মৌলিক সংখ্যা তত্ব আনা যায়, সেখানে বলা হয়েছে যে, "N" এর চেয়ে ছোট অথবা সমান মৌলিক সংখ্যার মোট সংখ্যা অসীমতট ভাবে "N/lnN"। তার মানে মৌলিক সংখ্যার আনুপাতিক পরিমাণ "1/lnN", যার সীমাস্থ মান 0। তাহলে বলা যায়, প্রায় সমস্ত"" "ধনাত্মক পূর্ণ সংখ্যা যৌগিক", যদিও মৌলিক সংখ্যার মোট সংখ্যা অসীম।


title: ডিসপ্রোজিয়াম

text: ডিসপ্রোসিয়াম একটি মৌলিক পদার্থ। এর পারমাণবিক সংখ্যা ৬৬।


title: জ্যাকবি প্রতীক

text: গণিতজ্ঞরা সংখ্যাতত্ত্বে জ্যাকবি প্রতীক ব্যবহার করে থাকেন। জার্মান গণিতবিদ কার্ল গুস্তাভ জ্যাকব জ্যাকবির নামে এর নামকরণ করা হয়েছে।


title: জ্যাকবি প্রতীক

text: ধরা যাক, "n">0 একটি বিজোড় সংখ্যা এবং formula_1 হল "n" এর মৌলিক উৎপাদক রূপ। তাহলে যেকোন পূর্ণ সংখ্যা "a" এর জন্য জ্যাকবি প্রতীককে এভাবে সংজ্ঞায়িত করা যায়,


জ্যাকবি প্রতীক


title: আরবিয়াম

text: এরবিয়াম হচ্ছে পর্যায় সারণীর ৬৮ নম্বর মৌল। এর সংকেত হচ্ছে Er ।


title: থুলিয়াম

text: থুলিয়াম একটি মৌলিক পদার্থ। এর পারমাণবিক সংখ্যা হলো ৬৯। এটি পর্যায়সারণীর ৬ষ্ঠ পর্যায়ের F ব্লকে অবস্থিত। কক্ষ তাপমাত্রায় এটি একটি কঠিন ধাতব পদার্থ, যার বর্ণ রূপালী ধূসর।


title: রজার বেকন

text: রজার বেকন (১২১৪ - ১২৯৪) একজন ইংরেজ দার্শনিক, ইউরোপে মধ্যযুগের অন্যতম শ্রেষ্ঠ। আধুনিক পরীক্ষামূলক বিজ্ঞানের (Scientific method) একজন পথিকৃত। যুক্তি ও বিজ্ঞানে ফ্রান্সিস বেকন যে নবযুগের সূচনা করেন, তার ভিত্তি স্থাপিত হয় তিনশ' বছর পূর্বে রজার বেকনের হাতে। তার লেখা একটি বইএর নাম "ওপাশ মাজুস"।


title: আল পাচিনো

text: আলফ্রেদো জেমস "আল" পাচিনো (জন্ম: এপ্রিল ২৫, ১৯৪০) হলেন একাডেমী পুরস্কার বিজয়ী একজন কিংবদন্তিতূল্য মার্কিন মঞ্চ ও চলচ্চিত্র অভিনেতা। তাঁকে চলচ্চিত্র ইতিহাসের সর্বকালের শ্রেষ্ঠ হাতেগোনা কয়েকজন অভিনেতার একজন হিসাবে বিবেচনা করা হয়। চলচ্চিত্রে ব্যাপক উপস্থিতি এবং অভিনীত চরিত্রগুলির বৈচিত্রময়তার দিক দিয়ে বিচার করলে তাঁর জুড়ি হতে পারেন কেবল মার্লোন ব্রান্ডো এবং রবার্ট ডি নিরোর মতো মহান অভিনেতাগণ। গডফাদার এবং ডগ ডেই আফটারনুন এর মতো অমর চলচ্চিত্রে করা অতুলনীয় অভিনয় অভিনেতা হিসাবে পাচিনো'কে নিয়ে গেছে অনতিক্রম্য উচ্চতায়।


title: আল পাচিনো

text:
আল পাচিনো নিউ ইয়র্ক সিটির ম্যানহাটন বরায় তার ইতালীয়-মার্কিন মা-বাবা সালভাতোর পাচিনো এবং রোজ গেরার্ডির
পরিবারে জন্মগ্রহণ করেন। পাচিনোর বয়স যখন দশ বছর বয়স তখন তাদের বিচ্ছেদ ঘটে। পরবর্তীতে পাচিনো আর তার মা তার নানা-নানি,
কেট ও জেমস জেরার্ডির সাথে থাকতে দি ব্রনস, নিউইয়র্কে চলে আসেন। তারা এসেছিলেন সিসিলির করলিয়ন থেকে। তারা
বাবা ক্যালিফোর্নিয়ার কভিনাতে চলে যান এবং সেখানে একজন বীমা সেলসম্যান হিসেবে কাজ করেন এবং তার নিজস্ব রেস্তোঁরা
"পাচিনো'স লঞ্জ" খোলেন। পাচিনোর "ম্যানহাটন’স স্কুল অফ পারফরমিং আর্টস" এ ভর্তি হন।
সংকটাবস্থার জন্য ১৯৯০ এর শুরুর দিকে “পাচিনো’স” বন্ধ হয়ে যায় যা এখন “সিট্রাস গ্রিল” নামে পরিচিত। সালভাতোর পাচিনো ২০০৫ সালের
১ জানুয়ারি ৮২ বছর বয়সে মৃত্যুবরণ করেন।


title: আল পাচিনো

text:
১৯৬৬ সালে পাচিনো খ্যাতনামা অভিনয় প্রশিক্ষক লি স্ট্রাসবার্গএর সাথে অধ্যয়ন করেন (যার সাথে ১৯৭৪ সালে তিনি
দি গডফাদার পার্ট টু তে কাজ করেন। এ সময় তিনি অভিনয়কে উপভোগ করেন এবং তার প্রতিভা অণুধাবণ করতে শুরু করেন। তবে দশকের শেষ
ভাগের আগ পর্যন্ত তাকে আর্থিক সংকটের ভিতর দিয়ে যেতে হয় যার সমাপ্তি ঘটে দি ইণ্ডিয়ান ওয়াণ্টস দি ব্রঙস এ অভিনয়ের জন্য
ওবি পুরস্কার এবং মঞ্চনাটক “ডাস দি টাইগার ওয়্যার এ নেকটাই” এ অভিনয়ের জন্য টনি জেতার পর। ছোট পর্দায় তার অভিষেক ঘটে
১৯৬৮ সালে, টেলিভিশন সিরিজ এন.ওয়াই.পি.ডিতে অভিনয়ের মাধ্যমে। পরের বছর বড় পর্দায় নিভৃতে তার অভিষেক ঘটে মি, নাটালি
ছবিতে অভিনয়ের মাধ্যমে।


title: আল পাচিনো

text:
আশির দশকের শুরুতে পাচিনোর ক্যারিয়ারে দুঃসময় আসে। বিতর্কিত চলচ্চিত্র ক্রুজিং এবং কমেডি ড্রামা অথর!অথর! এ তার অভিনয় বোদ্ধাদের সমালোচনার কারণ হয়। ১৯৮৩তে অভিনীত স্কারফেস, তার অন্যতম সেরা কাজ বলে বিবেচিত। মুক্তি পাবার পর প্রাথমিক পর্যায়ে সমালোচনার শিকার হলেও বক্স অফিসে হিট হয়। ছবিটিতে এক কিউবান ড্রাগ গ্যাংস্টারের চরিত্রে অভিনয়ের জন্য তিনি গোল্ডেন গ্লোব এওয়ার্ডে মনোনীত হন। এক বছর পর বারবারা ওয়াল্টারসকে দেয়া এক সাক্ষাংকারে তিনি বলেন টনি মনটানা (স্কারফেসে অভিনীত চরিত্রের নাম) তার জীবনের শ্রেষ্ঠ কাজ।
১৯৮৫ সালের রিভলিউশন ছিল ব্যবসায়িক এবং সমালোচক দ্বারা বর্জিত; ফলস্বরুপ পাচিনো চলচিত্র জগং থেকে চার বছরের বিরতি নেন এবং মঞ্চে ফিরে যান। তিনি ওয়ার্কশপ প্রডাকশনের ক্রিস্টাল ক্লিয়ার, ন্যাশনাল এনথামসহ অন্যান্য নাটকে অভিনয় করেন; জোসেফ পাপ আয়োজিত নিউইয়র্ক শেক্সপিয়ার ফেসটিভালে তিনি জুলিয়াস সিজার চরিত্রে অভিনয় করেন। এ সময়ে তার ব্যক্তিগত একটি পরিকল্পনা বাস্তবায়িত করেন যখন তিনি দি লোকাল স্টিগমাটিক নামের একটি নাটকের চলচ্চিত্রায়ন দান করেন। প্রধান চরিত্রে অভিনীত ৫০ মিনিটের চলচ্চিত্রটি ২০০৬ সাল পর্যন্ত মুক্তি পায়নি। ১৯৮৯ সালে পাচিনো পুনরায় সি অফ লাভ ছায়াছবির মাধ্যমে রুপালি পর্দায় ফিরে আসেন।
মঞ্চে তার সবচেয়ে সফল কাজ ছিল ডেভিড মামেটের আমেরিকান বাফেলো; নাটকটিতে অভিনয়ের জন্য তিনি ড্রামা ডেস্ক এওয়ার্ডে মনোনীত হন।


title: আল পাচিনো

text:
১৯৯১ সালে পাচিনো ডিক ট্রেসি ছবিতে বিগ বয় ক্যাপ্রিস চরিত্রে অভিনয়ের জন্য অস্কার মনোনয়ন লাভ করেন। এরপর খুব সম্ভবত তার সবচেয়ে জনপ্রিয় চরিত্র মাইকেল করলিয়ন ফিরে আসে দি গডফাদার তৃতীয় খণ্ডের মাধ্যমে। মার্টিন ব্রেস্টের সেণ্ট অফ এ ওমেন ছবিতে অভিনয়ের মাধ্যমে অবশেষে তিনি অস্কার পুরস্কার লাভ করেন। সেণ্ট অফ এ ওমেনে তিনি ফ্র্যাঙ্ক স্লেড নামক এক অবসরপ্রাপ্ত লেফটেন্যান্ট কর্ণেলের চরিত্র ধারণ করেন যাতে তাকে হতাশ ও বদমেজাজি রূপে দেখা যায়। সেই বছরেই গ্লেনগ্যারি গ্লেন রস ছবির জন্য তিনি শ্রেষ্ঠ পার্শ্ব অভিনেতা বিভাগে অস্কারের জন্য মনোনয়ন লাভ করেন। একই বছরে দুইটি চলচ্চিত্রের জন্য দুইটি বিভাগে অস্কার মনোনীত প্রথম অভিনেতা তিনি। সেই বছর ব্যাটমান দি এনিমেটেড সিরিজে কণ্টদানের জন্য তাকে আমন্ত্রণ জানানো হলেও তিনি তা প্রত্যাখ্যান করেন। তারপর থেকেই পাচিনো ক্রাইম ড্রামা কারলিটো’স ওয়ে, ডনি ব্রাস্কো, একাধিক অস্কার মনোনয়নপ্রাপ্ত দি ইনসাইডার এবং ইনসমনিয়াতে অভিনয় করেন।
১৯৯৫ সালে মাইকেল মানের হিট ছবিতে কেন্দ্রীয় চরিত্র রূপায়িত করেন। এ ছবিতেই তার সমকক্ষ অভিনেতা রবার্ট ডি নিরোর সাথে প্রথমবারের মত একই দৃশ্যে অংশ নেন (পাচিনো ও নিরো গডফাদার দ্বিতীয় খণ্ডে অভিনয় করলেও তাদের একসাথে কোন দৃশ্য ছিল না। এই জুটি ব্যাপক সাড়া জাগায় কেননা বহুদিন ধরে তাদের দু’জনের তুলনা হয়ে আসছিল)। পাচিনো থিয়েট্রিকাল ফিচার লুকিং ফর রিচার্ডে অভিনয় করেন এবং অতিপ্রাকৃতিক চলচ্চিত্র ডেভিল’স এডভোকেট শয়তান চরিত্র রুপ দিয়ে প্রশংসিত হন।
সেণ্ট অফ এ ওমেনের পর থেকে আর কোন একাডেমি এওয়ার্ড মনোনয়ন না পেলেও ২০০০ সালের পর তিনি দুটি গোল্ডেন গ্লোব এওয়ার্ড লাভ করেন। এর প্রথমটি আজীবন সম্মাননাস্বরূপ সেসিল বি. ডেমিল পুরস্কার এবং অন্যটি এইচবিও চ্যানেলের বহুল আলোচিত মিনিসিরিজ এনজেলস ইন আমেরিকায় অভিনয়ে জন্য।
পাচিনো তার অভিনয় জীবনে অসংখ্য গুরুত্বপূর্ণ চরিত্র ফিরিয়ে দিয়েছেন; যার মধ্যে আছে স্টার ওয়ার্সের হান সোলো, এপোকালিপস নাউ এর ক্যাপ্টেন উইলিয়ার্ড, গুডফেলাসের জিমি কনওয়ে, দি সেভেন ইয়ার ইর্টচের রিচার্ড শেরম্যান এবং প্রিটি ওম্যানের এডওয়ার্ড লুইস। ১৯৯৬ সালে পাচিনো ম্যানুয়েল নরিংগার আত্মজীবনীমূলক চলচ্চিত্রে অভিনয়ের জন্য রাজি হলেও পরিচালক অলিভার স্টোন তার ছবি নিক্সন -এর জন্য তা বন্ধ করেন। অব্যবহিত পরেই পাচিনো ওয়াক অফ ফেমে তার তারা লাভ করেন। এই দশকে মঞ্চে পাচিনোর শ্রেষ্ঠ কাজ ছিল ইউজিন ও’নিলের হুগি এবং অস্কার ওয়াল্ডের সালোম।
পাচিনো সম্প্রতি খেলায় পুনরায় মাইকেল কর্লিয়ন চরিত্রে অভিনয়ের প্রস্তাব ফিরিয়ে দেন, এর পেছনে তিনি তার গলার স্বর পরিবর্তন হয়ে যাওয়াকে কারণ হিসেবে দর্শান। ফলস্বরূপ, ইলেকট্রনিক আর্টস পাচিনোর অবয়ব এবং স্বর ব্যবহারের অনুমতি পায়নি, যদিও এতে তার চরিত্র হাজির হয়েছে। গুজব আছে, পাচিনো এই প্রস্তাব গ্রহণ করেননি ইলেকট্রনিক আর্টসের প্রতিন্দ্বন্দ্ব্বী ভিভেনডি ইউনিভার্সাল সাথে সমস্যার কারণে, যারা একটি প্রতিদ্বন্দ্বীতামূলক খেলা তৈরি করেন ১৯৮৩-এর স্কারফেসের পুনর্নির্মাণ অবলম্বনে।


title: আল পাচিনো

text: পাচিনো ২০০৩ সালের এইচবিও মিনিসিরিজ এনজেলস ইন আমেরিকায় আইনজীবী রয় কন চরিত্রে অভিনয় করেন যা নির্মিত হয় টনি কুসনারের নাটক অবলম্বনে। পাচিনো এখনো মঞ্চে অভিনয় করেন এবং চলচ্চিত্র পরিচালনার প্রচেষ্টা করছেন। এএফআই’স হাণ্ড্রেড ইয়ারস... 100 হিরোস এণ্ড ভিলেইনস এ মাত্র দ্বিতীয় অভিনেতা হিসেবে তিনি নায়ক ও খলনায়ক দু’টি তালিকাতেই স্থান পেয়েছেন। নায়কের তালিকায় ফ্র্যাংক সেরপিকো এবং খলনায়কের তালিকায় মাইকেল কর্লিয়ন এর জন্য তিনি স্থান লাভ করেন।


title: আল পাচিনো

text: ১৯৯৭ সালের অক্টোবর মাসে এম্পায়ার ম্যাগাজিন’এর সর্বকালের ১০০ শীর্ষ চলচ্চিত্র তারকাদের মধ্যে তিনি চার নম্বর স্থান লাভ করেন এবং পরে সর্বশ্রেষ্ঠ ছবি তারকার মর্যাদা পান চ্যানেল ফোরের জরিপে। সাম্প্রতিক সময়ে তার বক্স অফিস উপার্যন তুলনামূলক কম হবার জন্য পাচিনো তার বেশ কিছু পরিকল্পনা ২০০৭ সালে এগিয়ে নেবার প্রচেষ্টা চালাচ্ছেন। তিনি স্টিভেন স্টিভেন সডারবার্গএর ওশেনস থার্টিন এ অভিনয় করেন অভিনেতা জর্জ ক্লুনি, ব্র্যাড পিট, ম্যট ডেমন এবং এণ্ডি গার্সিয়ার সাথে। চলচ্চিত্রটিতে তাকে উইলি ব্যাংক নামক খলচরিত্রে দেখা যায়, যিনি একজন ক্যাসিনো ব্যবসায়ী এবং ড্যানি ওশেন ও তার সতীর্থদের প্রতিশোধের মুখে পড়েন।


title: আল পাচিনো

text: রাইটিয়াস কিল মুক্তি পাবার অপেক্ষায় আছে যেখানে তিনি তার সতীর্থ রবার্ট ডি নিরোর সাথে নিউইয়র্কের গোয়েন্দা চরিত্রে অভিনয় করবেন। সেখানে তারা নিজেদের ভিতর সমস্যা সমাধানের প্রচেষ্টার পাশাপাশি একজন সিরিয়াল খুনীর খোঁজ করবেন। ছবিটি তৈরি হবে অগাস্টে লে ব্রেটনএর ১৯৫৫ সালের একটি উপন্যাস অবলম্বনে। পাচিনো একটি চোরের চরিত্র রুপায়ণ করেন যে তার বুঝতে পারে যে তার স্ত্রী তাকে ছেড়ে চলে গেছে। পাচিনো সালভাডোর ডালি’র ছবি তে সুররিয়ালিস্টিক চরিত্রে অভিনয়ের জন্য প্রস্তুত হচ্ছেন।


title: আল পাচিনো

text: ২০০৬ সালের ২০ অক্টোবর আমেরিকান ফিল্ম ইনস্টিটিউউ পাচিনোকে ৩৫তম এএফআই লাইফটাইম এচিভমেণ্ট এওয়ার্ড দান করেন। ২০০৬ সালের ২২ নভেম্বর ট্রিনিটি কলেজৰট্রিনিটি কলেজের ইউনিভার্সিটি ফিলোসফিকাল সোসাইটি পাচিনোকে সম্মানসূচক প্যাট্রোনাজ অফ সোসাইটি উপাধিতে ভূষিত করেন।


title: আল পাচিনো

text: অবিবাহিত এবং চিরকুমার থাকা স্বত্ত্বেও, পাচিনোর তিনটি সন্তান আছে। এদের প্রথমজন জুলি মারি। যার সাথে ভারপ্রাপ্ত কোচ জ্যান ট্যারাণ্টের সম্পর্ক রয়েছে। তার সাথে অভিনেত্রী বেভারলি ডি, এনজেলোরসম্পর্ক ছিল ১৯৯৬ থেকে ২০০৩ পর্যন্ত। তাদের ঔরসজাত দুইজন যমজ সন্তান রয়েছে, এন্টন জেমস ও অলিভিয়া রোস ।গডফাদার ট্রিলজির সহশিল্পী ডায়ান কিটনের সাথে সম্পর্ক ছিল আল পাচিনোর। আর যাদের সাথে তার সম্পর্ক ছিল তারা হলেন - মারথা কেলার, লিনডেল হবস, কেথালিন কুইনলান, টুইসডে ওয়েড।


title: হ্যাফনিয়াম

text: হ্যাফনিয়াম (ইংরেজি: Hafnium, উচ্চারন:/ˈhæfniəm/ haf-nee-əm) পর্যায় সারনীর ৭২তম মৌলিক কণিকা। এর সংকেত Hf। হ্যাফনিয়াম শব্দটি "Hafnia" থেকে উদ্ভূত। হ্যাফনিয়া শব্দের ল্যাটিন রুপ কোপেনহেগেন, যেখানে এই মৌলটি প্রথম আবিষ্কৃত হয়। ১৮৬৯ সালে দিমিত্র মেন্দেলিয়েফ এই মৌলটির অস্তিত্ব প্রথম কল্পনা করেন।


title: ট্যানটালাম

text: ট্যানটালাম পর্যায় সারণীর ৭৩ নম্বর মৌল, প্রতিক Ta।


title: প্রোগ্রামারদের তালিকা

text: এটা হলো এমন সব প্রোগ্রামারদের তালিকা যারা নিজেরা কোন সফটওয়্যার লিখার বা নির্মাণ করার অথবা অন্যের লিখা একটি সফটওয়্যার পরিবর্ধন করার জন্য প্রখ্যাত হয়ে আছেন।


title: প্রোগ্রামারদের তালিকা

text: "আরো দেখুন:" গেইম প্রোগ্রামার, কম্পিউটার বিজ্ঞানী তালিকা


title: প্রোগ্রামারদের তালিকা

text: অ - আ - ই - ঈ - উ - ঊ - ঋ - এ - ঐ - ও - ঔ - ক - খ - গ - ঘ - চ - ছ - জ - ঝ - ট - ঠ - ড - ঢ - ণ - ত - থ - দ - ধ - ন - প - ফ - ব - ভ - ম - য - র - ল - শ - ষ - স - হজেমস গসলিং - জাভা প্রোগ্রামিং ভাষার জনক


title: রবার্ট ডি নিরো

text: রবার্ট ডি নিরো জুনিয়র(; জন্ম আগস্ট ১৭, ১৯৪৩) হলেন দুইবার একাডেমী পুরস্কার বিজয়ী একজন মার্কিন চলচ্চিত্র অভিনেতা, পরিচালক, প্রযোজক এবং ট্রাইবেকা চলচ্চিত্র উৎসবের প্রতিষ্ঠাতা। তিনি ৯০টিরও বেশি চলচ্চিত্রে অভিনয় করেছেন। সিনেমায় তার প্রথম বড় ধরনের চরিত্রে অভিনয় করেন ব্যাং দ্যা ড্রাম স্লোলি (১৯৭৩) এবং মার্টিন স্করসেসের অপরাধমূলক সিনেমা মিন স্ট্রিট (১৯৭৩) নামক সিনেমায়। দ্যা গডফাদার (১৯৭২) সিনেমায় সনি কর্লিয়নে'র চরিত্রে তাকে ফিরিয়ে দেয়ার পর, ১৯৭৪ সালে নির্মিত দ্যা গডফাদার ২ চলচ্চিত্রে তাকে ভিটো কর্লিয়নে হিসেবে বেছে নেয়া হয়। তিনি সেই সিনেমায় সেরা পার্শ্ব অভিনেতা হিসেবে একাডেমি পুরষ্কার লাভ করেন।


title: রবার্ট ডি নিরো

text: প্রতিভাবান পরিচালক মার্টিন স্করসির সাথে তাঁর দীর্ঘদিনের বিভিন্ন কাজের মাধ্যমে ১৯৮০ সালে নির্মিত রেজিং বুল সিনেমায় জ্যাক লামোটা নামক চরিত্র রূপায়নের জন্য সেরা অভিনেতা হিসেবে একাডেমি পুরস্কার পান। তিনি স্করসেসের পরিচালিত মনোস্তাত্ত্বিক রোমাঞ্চ কাহিনিভিত্তিক সিনেমা ট্যাক্সি ড্রাইভার (১৯৭৬) এবং কেপ ফিয়ার (১৯৯১) সিনেমায় অভিনয়ের সুবাদে একাডেমি পুরষ্কারের জন্য মনোনয়ণ পেয়েছিলেন। একাডেমি পুরষ্কারের জন্য তাকে আরো মনোনয়ন দেয়া হয় মাইকেল কিমিনো'র ভিয়েতনাম যুদ্ধ সম্পর্কিত সিনেমা দ্য ডিয়ার হান্টার (১৯৭৮), পেনি মার্শাল পরিচালিত অ্যায়োকেনিং (১৯৯০) এবং ডেভিড ও'রাসেলের রোমান্টিক কৌতুক-নাট্য সিলভার লাইনিংস প্লেবুক (২০১২) সিনেমার জন্য। গুডফেলাস (১৯৯০) নামক চলচ্চিত্রে জিমি কনওয়ে চরিত্রটি রূপায়নের জন্য ১৯৯০ সালে বাফটা পুরষ্কারের জন্য মনোনয়ন লাভ করেন। তিনি গোল্ডেন গ্লোব পুরষ্কার সেরা অভিনেতা - মোশন পিকচার মিউজিক্যাল বা কৌতুক বিষয়ে চারবার মনোনয়ন লাভ করেন মিউজিক্যাল নাট্য নিউ ইয়র্ক, নিউ ইয়র্ক (১৯৭৭), গ্যাংষ্টার কৌতুক এ্যানালাইজ দিস (১৯৯৯), মিডনাইট রান (১৯৮৮) এবং মিট দ্য পেরেন্টস (২০০০) সিনেমার জন্য। তিনি একই সাথে সিনেমা পরিচালনা ও অভিনয় করেছেন যেমন অপরাধমূলক নাট্য এ ব্রংস টেল (১৯৯৩) এবং গুপ্তচর বিষয়ক সিনেমা দ্য গুড শেপার্ড (২০০৬)। ডি নিরো ২০০৩ সালে এএফআই আজীবন সম্মাননা পুরষ্কার লাভ করেন এবং গোল্ডেন গ্লোব সিসিল বি. ডিমিলি পুরষ্কার লাভ করেন ২০১০ সালে।


title: রবার্ট ডি নিরো

text: তাঁকে তাঁর প্রজন্মের উৎকৃষ্টতম চলচ্চিত্রাভিনেতাদের একজন হিসাবে গণ্য করা হয়। অনেকে তাঁকে মার্লোন ব্রান্ডো'র যোগ্য উত্তরসূরী মনে করেন। মূলতঃ গ্যাংস্টার অধ্যুষিত আন্ডারওয়ার্ল্ডের মস্তান, কিংবা দ্বিধান্বিত ও যন্ত্রনাগ্রস্ত মানুষের চরিত্রে অভিনয়ের জন্যেই তিনি সমধিক পরিচিত।


title: রবার্ট ডি নিরো

text: ডি নিরো নিউ ইয়র্ক, ম্যানহাটন এলাকার গ্রীনউইচ ভিলেজ নামক জায়গায় জন্মগ্রহন করেন। তিনি ভার্জিনিয়া এডমিরাল ও রবার্ট ডি নিরো (সিনিয়র) দম্পতির পুত্র। ভার্জিনিয়া এডমিরাল চিত্রশিল্পী এবং কবি আর রবার্ট ডি নিরো সিনিয়র ছিলেন এবস্ট্র্যাক্ট একপ্রেশনিষ্ট শিল্পী এবং ভাস্কর। নিরোর বাবা ছিলেন অর্ধ ইতালীয় এবং অর্ধ আইরিশ বংশের। তার মা ছিল অর্ধ জার্মান বংশীয় এবং অন্যদিকে অর্ধ ডাচ, ইংলিশ, ফ্রেঞ্চ এবং আইরিশ বংশীয়। নিরোর ইতালীয় দাদা-দাদী, জিওভানি ডি নিরো এবং এন্জেলিনা মারকুরিও, দেশান্তরিত হয়েছিলেন ফেরাজানো, মলিস নামক জায়গা থেকে। তার মাতৃসুলভ দাদী হেলেন ও'রাইলি ছিলেন একজন আইরিশ দেশান্তরিত ব্যক্তির নাতনি।


title: রবার্ট ডি নিরো

text: ডি নিরোর বাবা-মার পরিচয় হয়েছিল ম্যাসাচুসেটসের প্রোভিন্সটাউনের হ্যানস হফম্যান চিত্রাঙ্কন শ্রেণীকক্ষে। তার বয়স যখন ৩ বছর বয়স তখন তাদের বিবাহবিচ্ছেদ হয়। নিরো তার মায়ের কাছে ম্যানহাটনের গ্রীনউইচ ভিলেজ এবং লিটল ইটালি এলাকায় বড় হয়। তার বাবা তাদের থেকে খুব বেশি দূরে থাকত না তাই নিরো বড় হওয়ার সময় তার কাছে সময় কাটাত। নিরো এইচবিও এর একটি প্রামাণ্যচিত্র রিমেম্বারিং দা আর্টির্স্টঃ রবার্ট ডি নিরো সিনিয়র এর প্রদর্শনীতে নিজের বাবা সমকামী ছিলেন বলে উল্লেখ করেন। তিনি বলেন, "আমার বাবা অন্য বাবাদের মত সাধারণ ছিলেন না, কিন্তু তাতে আমাদের প্রতি তাঁর স্নেহের কমতি ছিল না।" নিজের পিতার যৌন অভিমুখিতা নিয়ে রবার্ট ডি নিরো বিব্রত নন বলে উল্লেখ করেন। ডি নিরো ম্যানহাটনের মধ্যে অবস্থিত প্রাথমিক বিদ্যালয় পিএস ৪১ এ পড়াশোনা করেন। তারপর সে এলিজাবেথ আরউইন হাই স্কুলে ভর্তি হন ৭ম শ্রেণীতে তারপর বেসরকারি বিদ্যালয় হিসেবে অষ্টম শ্রেণীতে ভর্তি হন লিটল রেড স্কুল হাউজে। নবম শ্রেণীর জন্য তাকে হাই স্কুল অব মিউজিক এন্ড আর্ট নামক স্কুল ভর্তির জন্য গ্রহণ করে কিন্তু সরকারি জুনিয়র হাই স্কুলে স্থানান্তরের পূর্বে তিনি অল্প সময়ের জন্য সেখানে ভর্তি হয়েছিলেন।


title: রবার্ট ডি নিরো

text: ডি নিরো তার উচ্চ বিদ্যালয় শিক্ষা শুরু করেন ম্যাকবার্নি স্কুলে এবং পরে বেসরকারি হোডস প্রিপারেটরি স্কুলে ভর্তি হন যদিও তিনি গ্রাজুয়েট হননি। তার মুখের ফ্যাকাশে ও বিবর্ণভাবের জন্য তাকে "ববি মিল্ক" নামে ডাকা হত। তিনি তার কিশোর সময়ে লিটল ইতালির রাস্তার কিছু ছেলেদের দলের সাথে মিশতেন যাদের মধ্যে অনেকেই পরে তার আজীবন বন্ধু বজায় থাকেন। তার জীবনের ভবিষ্যত অনেকটা নির্ধারন হয়ে যায় যখন তিনি ১০ বছর বয়সে, মঞ্চে স্কুলের দ্য উইজার্ড অব অজ নাট্যে ভীতু সিংহের চরিত্রটি রূপায়ন করেন। তিনি এতে অভিনয় করে লজ্জা কাটানোর পাশাপাশি সিনেমায় আগ্রহী হয়ে ওঠেন। পরে তিনি ১৬ বছর বয়সে হাই স্কুল ছেড়ে দেন অভিনয়ের জন্য। অভিনয় শিখতে ভর্তি হন স্টেলা এডলার কনসারভেটরিতে সেই সাথে লি স্ট্যার্সবার্গের একটর স্টুডিওতে।


title: রবার্ট ডি নিরো

text: ডি নিরোর প্রথম সিনেমা চরিত্র রূপায়ণ করা হয়েছিল ২০ বছর বয়সে। তিনি ব্রায়ান ডি পালমা নির্মিত দ্য ওয়েডিং পার্টি ১৯৬৩ সিনেমায় অভিনয় করেন কিন্তু সিনেমাটি ১৯৬৯ সালের আগে ছাড়া হয়নি। তখন তিনি অভিনয় করেন রজার করম্যানের ব্লাডি মামা (১৯৭০) সিনেমায়। তিনি সবার দৃষ্টি আর্কষন করেন ব্যাং দ্য ড্রাম স্লোলি সিনেমায় মারাত্মক মেজর লিগ বেজবল খেলোয়াড চরিত্রে অভিনয় করে। তারপর তিনি মার্টিন স্করসেসে'র সাথে একত্রে কাজ করেন জনি বয় নামক স্বল্প সময়ের অপরাধী চরিত্রে মিন স্ট্রীট ১৯৭৩ সিনেমায়।


title: একাডেমি পুরস্কার

text: একাডেমি পুরস্কার () বা অস্কার () হলো একাডেমি অফ মোশন পিকচার আর্টস এন্ড সায়েন্সেস () কর্তৃক প্রদত্ত একটি বার্ষিক পুরস্কার, যেখানে রূপালি জগতের অসাধারণ পেশাদার যেমন পরিচালক, অভিনেতা, এবং লেখকদের কাজকে সম্মানে ভূষিত করা হয়। যে আনুষ্ঠানিক পর্বের মাধ্যমে পুরষ্কারগুলো প্রদান করা হয় তা পৃথিবীর সেরা পুরস্কার বিতরণী অনুষ্ঠানের দলভুক্ত। তাছাড়া এটি গণমাধ্যমের সবচেয়ে পুরনো পুরস্কার বিতরণী অনুষ্ঠান। সারা বিশ্বে সর্বাধিক সংখ্যক মানুষ এই পুরস্কার বিতরণী অনুষ্ঠানটি উপভোগ করে থাকেন। একটি জমকালো অনুষ্ঠানের মাধ্যমে এই পুরস্কার প্রদান হয়। ২০০১ খ্রিস্টাব্দ থেকে ২০১২ পর্যন্ত হলিউডের কোডাক থিয়েটারে এই অনুষ্ঠানের আয়োজন করা হয়েছে। ২০১৩ খ্রিস্টাব্দ থেকে লস অ্যাঞ্জেলেসের নকিয়া থিয়েটারে অস্কার প্রাদন অনুষ্ঠিত হবে মর্মে সিদ্ধান্ত হয়েছে।


title: রোজালিন্ড ফ্রাঙ্কলিন

text: রোজালিন্ড এল্জি ফ্রাঙ্কলিন (, ২৫শে জুলাই, ১৯২০, লন্ডন, যুক্তরাজ্য – ১৬ই এপ্রিল, ১৯৫৮, লন্ডন) একজন ব্রিটিশ ভৌত রসায়নবিদ ও কেলাসবিজ্ঞানী যিনি ডিঅক্সিরাইবোনিউক্লিয়িক অ্যাসিড তথা ডিএনএ-র আণবিক কাঠামো আবিষ্কারে গুরুত্বপূর্ণ অবদান রাখেন। ডিএনএ হল সমস্ত জীবকোষের ভেতরে অবস্থিত ক্রোমোজোম নামক অংশের গাঠনিক উপাদান, যাতে জীবের বংশগতি বা জিনগত তথ্যগুলি সংকেতায়িত থাকে এবং যে তথ্যগুলি প্রজন্ম থেকে প্রজন্মে হস্তান্তরিত হয়। এছাড়া ফ্রাঙ্কলিন ভাইরাস নামক অণুজীবের গঠন সম্পর্কেও নতুন তথ্য আবিষ্কার করেন, যার বদৌলতে সাংগঠনিক ভাইরাসবিজ্ঞান নামক বিজ্ঞানের একটি নতুন উপশাখার ভিত্তি প্রতিষ্ঠিত হয়। এর বাইরে কয়লা এবং গ্রাফাইটের গঠন-কাঠামো অনুধাবনের ক্ষেত্রেও তাঁর গুরুত্বপূর্ণ ভূমিকা ছিল।


title: রোজালিন্ড ফ্রাঙ্কলিন

text: ফ্রাঙ্কলিন যুক্তরাজ্যের লন্ডন শহরে জন্মগ্রহণ করেন। শৈশবে তিনি সেন্ট পলস গার্লস স্কুল বিদ্যালয়ে পড়াশোনা করেন। এরপর তিনি ১৯৩৮ সালে ক্যামব্রিজ বিশ্ববিদ্যালয়ের নিউনাম কলেজে ভৌত রসায়ন বিষয়ে পড়াশোনা শুরু করেন ও সেখান থেকে ১৯৪১ সালে স্নাতক হন। এরপর তিনি ক্যামব্রিজ বিশ্ববিদ্যালয়ে ভৌত রসায়নে গবেষণা করার জন্য একটি ফেলোশিপ বৃত্তি লাভ করেন। কিন্তু দ্বিতীয় বিশ্বযুদ্ধের সময় তাঁর কর্মজীবনের গতিপথ বদলে যায়। তিনি লন্ডনের একজন বিমান হামলা ওয়ার্ডেন হিসেবে কাজ করতে শুরু করেন। ১৯৪২ সালে তিনি ফেলোশিপ ছেড়ে দেন এবং ব্রিটিশ কয়লা ব্যবহার গবেষণা সংস্থাতে (British Coal Utilisation Research Association) যোগদান করেন। সেখানে তিনি যুদ্ধের স্বার্থে কার্বন ও কয়লার শোষণ ধর্মের ব্যাখ্যা সংক্রান্ত গবেষণাতে অবদান রাখেন ও এ ব্যাপারে ৫টি গবেষণাপত্র প্রকাশ করেন। পরে এই গবেষণাকর্মটির উপর ভিত্তি করেই তিনি তাঁর ডক্টরেট অভিসন্দর্ভটি রচনা করেন ও ১৯৪৫ সালে ক্যামব্রিজ বিশ্ববিদ্যালয় থেকে ডক্টরেট সনদ লাভ করেন। ১৯৪৭ থেকে ১৯৫০ সাল পর্যন্ত তিনি প্যারিসে অবস্থিত ফ্রান্সের জাতীয় কেন্দ্রীয় রাসায়নিক পরীক্ষাগারে (Laboratoire Central des Services Chimiques de l'Etat "লাবোরাতোয়ার সঁত্রাল দে সের্ভিস শিমিক দ্য লেতা") বিজ্ঞানী জাক মেরাঁ-র সাথে কাজ করেন। সেখানে তিনি রঞ্জন-রশ্মির অপবর্তন প্রযুক্তি ব্যবহার করে কী করে কার্বন অণুর কাঠামো নিয়ে গবেষণা করা যায়, সে ব্যাপারে শিক্ষালাভ করেন। এই কাজ করতে গিয়ে তিনি উত্তপ্ত কার্বনে গ্রাফাইট গঠনের ফলে যে কাঠামোগত পরিবর্তন আসে, সে ব্যাপারে গবেষণাকর্ম সম্পাদন করেন। তাঁর এই কাজ কোকিং শিল্পের জন্য অত্যন্ত মূল্যবান ছিল। সমগ্র কর্মজীবনে তিনি কয়লা ও কার্বনের গঠনের উপরে ১৭টি গবেষণাপত্র লেখেন।


title: রোজালিন্ড ফ্রাঙ্কলিন

text: ১৯৫১ সালে ফ্রাঙ্কলিন লন্ডনের কিংস কলেজের জীবপদার্থবৈজ্ঞানিক পরীক্ষাগারে (Biophysical Laboratory "বায়োফিজিকাল ল্যাবরেটরি") ফেলো গবেষক হিসেবে একদল বিজ্ঞানীর সাথে যোগ দেন। সেখানে তিনি রঞ্জন-রশ্মি অপবর্তনের পদ্ধতিগুলি ডিএনএ-সংক্রান্ত গবেষণাতে প্রয়োগ করেন, যা ছিল সম্পূর্ণ অভিনব একটি কাজ। সেসময় ডিএনএ-র রাসায়নিক গঠন ও কাঠামো নিয়ে তেমন কিছুই জানা ছিল না। ফ্রাঙ্কলিন শীঘ্রই ডিএনএ-র ঘনত্ব বের করেন। তিনি নিজের উদ্ভাবিত একটি কৌশল ব্যবহার করে ডিএনএর ছবি তোলেন এবং প্রথম প্রতিষ্ঠা করেন যে ডিএনএ অণুর আকৃতি কুণ্ডলাকার। সেসময় অন্য কোনও বিজ্ঞানীই ডিএনএ অণুর এরকম চিত্র তুলতে সক্ষম হয়নি। এছাড়া ফ্রাঙ্কলিন ডিএনএ অণুতে ফসফেট চিনির অণুগুলির অবস্থান নির্ণয় করতে সক্ষম হন। কিংস কলেজে ফ্রাঙ্কলিনের সাথে তাঁর একজন সহকর্মী মরিস উইলকিন্‌সের সম্পর্ক ভাল যাচ্ছিল না। ডিএনএ-র কাঠামো সংক্রান্ত যেসব তথ্য ফ্রাঙ্কলিন আবিষ্কার করেছিলেন, সেগুলি তাঁর অজান্তে ও তাঁর অনুমতি ছাড়াই উইলকিন্‌স ১৯৫৩ সালের ক্যামব্রিজ বিশ্ববিদ্যালয়ের দুইজন বিজ্ঞানী - মার্কিন জীবরসায়নবিদ জেমস ওয়াটসন ও ব্রিটিশ জীবরসায়নবিদ ফ্রান্সিস ক্রিকের কাছে সরবরাহ করে দেন। ফ্রাঙ্কলিন ডিএনএ অণুসমূহের যে অপেক্ষাকৃত পরিস্কার রঞ্জনরশ্মি চিত্রগুলি তৈরি করেন, সেগুলির উপর ভিত্তি করে এবং নিজেদের খুঁজে পাওয়া তথ্য মিলিয়ে ১৯৫৩ সালেই কয়েক মাস পরে "নেচার" নামক গবেষণা পত্রিকাতে প্রকাশিত একটি প্রবন্ধে ওয়াটসন ও ক্রিক প্রস্তাব করেন যে ডিএনএ-র গঠন একটি দ্বি-কুণ্ডলাকৃতি পলিমার, যেখানে দুইটি ডিএনএ তন্তু একে অপরকে সাপের মত পেঁচিয়ে আছে। কিন্তু এর আগ পর্যন্ত ফ্রাঙ্কলিন জানতেন না যে তাঁর গবেষণাকর্ম এভাবে ব্যবহার করা হয়েছে। "নেচার" পত্রিকার ঐ একই সংখ্যাতে উইলিকন্‌স ও ফ্রাঙ্কলিন আলাদা আলাদা সহনিবন্ধ প্রকাশ করেন। এরপর ফ্রাঙ্কলিন এ ব্যাপারে আরও পাঁচটি গবেষণাপত্র ছাপান।


title: রোজালিন্ড ফ্রাঙ্কলিন

text: ১৯৫৩ থেকে ১৯৫৮ সাল পর্যন্ত ফ্রাঙ্কলিন লন্ডন বিশ্ববিদ্যালয়ের নৈশকালীন উচ্চশিক্ষাপ্রতিষ্ঠান বার্কবেক কলেজের কেলাসবিজ্ঞান পরীক্ষাগারে কাজ করেন। সেখানে তিনি কয়লা ও ডিএনএ-র ওপর তাঁর গবেষণাকর্মগুলি সমাপ্ত করেন এবং তামাকের মোজাইক ভাইরাসের আণবিক গঠনের উপর একটি প্রকল্প হাতে নেন। অন্যান্য বিজ্ঞানীদের সাথে তাঁর যৌথভাবে করা একটি গবেষণাকর্মে প্রমাণিত হয় যে ঐ ভাইরাসের অভ্যন্তরস্থ রাইবোনিউক্লিয়িক অ্যাসিড (আরএনএ) ভাইরাসের ভেতরের গহ্বরে নয়, বরং এর প্রোটিনগাত্রের মধ্যে গ্রথিত থাকে। তাঁরা আরও দেখান যে এই আরএনএ-টি ছিল একটি মাত্র কুণ্ডলাকার তন্তুর ন্যায়, ব্যাকটেরিয়াসদৃশ ভাইরাস ও উচ্চতর জীবে প্রাপ্ত ডিএনএ-র মত দ্বি-কুণ্ডলাকার তন্তুসমষ্টি নয়। জীবনের শেষপর্যায়ে ফ্রাঙ্কলিন জীবন্ত পোলিও ভাইরাসের কাঠামোর উপর কাজ করছিলেন, যদিও এর ফলে তাঁর নিজের পোলিও রোগে সংক্রামিত হওয়ার ঝুঁকি ছিল। তাঁর মৃত্যুর পর এরকম ঝুঁকিপূর্ণ ভাইরাসকে নিয়ে গবেষণায় বিরতি দেওয়া হয়।


title: রোজালিন্ড ফ্রাঙ্কলিন

text: ফ্রাঙ্কলিন ১৯৫৮ সালে ডিম্বাশয়ের কর্কটরোগ বা ক্যানসারে আক্রান্ত হয়ে মাত্র ৩৮ বছর বয়সে অকালে মৃত্যুবরণ করেন। তাঁর মৃত্যুর ৪ বছর পরে ১৯৬২ সালে মরিস উইলকিন্‌স, জেমস ওয়াটসন ও ফ্রান্সিস ক্রিক-কে ডিএনএ-র কাঠামো আবিষ্কারে অবদান রাখার জন্য চিকিৎসাবিজ্ঞানে নোবেল পুরস্কার দেওয়া হয়। অনেকে মনে করেন ফ্রাঙ্কলিন বেঁচে থাকলে তাঁকেও এই পুরস্কারের অংশীদার করা হত।


title: রোজালিন্ড ফ্রাঙ্কলিন

text: ফ্রাঙ্কলিন লন্ডনের নটিং হিল এলাকাতে একটি স্বচ্ছল ইহুদি পরিবারে জন্মগ্রহন করেন। তার বাবা এলিস আর্থার ফ্রাঙ্কলিন (১৮৯৪-১৯৬৪) ছিলেন একজন ব্যাংক কর্মকর্তা এবং তাঁর মা ছিলেন মুরিয়েল ফ্রান্সিস ওয়েলি (১৮৯৪-১৯৭৬)। রোজালিন্ড তার পরিবারের বড় মেয়ে ছিলেন। ফ্রাঙ্কলিন একজন অজ্ঞেয়বাদী হিসেবে নিজেকে ঘোষণা করেন।


title: রোজালিন্ড ফ্রাঙ্কলিন

text: ছোটবেলা থেকেই ফ্রাঙ্কলিনের বেশ শিক্ষাগত দক্ষতা ছিল। তিনি সেন্ট পল'স গার্লস স্কুলে পড়াশুনা করেন। তিনি বিজ্ঞান, ল্যাটিন ভাষা এবং খেলাধুলায় দক্ষ ছিলেন।


title: রোজালিন্ড ফ্রাঙ্কলিন

text: ফ্রাঙ্কলিন নিউনাম কলেজ, ক্যামব্রিজ এ ১৯৩৮ সালে অধ্যয়ন করতেন রসায়ন বিষয়ের উপর। তার শিক্ষকদের মধ্যে একজন ছিলেন বর্ণালীবীক্ষণবিদ ডব্লিউ সি প্রাইস,যিনি পরবর্তীতে কিংস কলেজে তার একজন উর্ধ্বতন সহকর্মী ছিলেন। ১৯৪১ সালে ফ্রাঙ্কলিন তার শেষবর্ষের পরীক্ষায় দ্বিতীয় শ্রেণীতে স্নাতক হয়ে উত্তীর্ণ হন। চাকুরীর যোগ্যতা হিসেবে তখনকার সময়ে এটাকে সম্মাননা সনদ হিসেবে মূল্যায়ন করা হত। ক্যামব্রিজ বিশ্ববিদ্যালয় ১৯৪৭ সাল হতে মহিলাদের উপাধিসূচক বি.এ এবং এম.এ সনদ প্রদান শুরু করে,যা থেকে পূর্বের মহিলা স্নাতকেরা বঞ্চিত ছিল। ক্যামব্রিজে তার শেষ বর্ষে একজন ফরাসি শরণার্থী আদ্রিয়াঁ ওয়েলের সাথে তার দেখা হয়ম যিনি মারি কুরি-র এক প্রাক্তন ছাত্র ছিল। আদ্রিয়াঁ ফ্রাঙ্কলিনের জীবন ও কর্মজীবনের উপর বড় প্রভাব রাখেন। তাঁর কাছ থেকেই ফ্রাঙ্কলিন ফরাসি ভাষায় কথা বলা শিখেন।


title: রোজালিন্ড ফ্রাঙ্কলিন

text: ঐ সময়ে ফ্রাঙ্কলিন ক্যামব্রিজ বিশ্ববিদ্যালয় এর ভৌত রসায়ন পরীক্ষাগারে রোনাল্ড নরিশের (১৯৬৭ সালে রসায়নে নোবেল পুরস্কার বিজেতা) তত্ত্বাবধানে কাজ করতেন।


title: এডগার কড

text: এডগার ফ্রাঙ্ক "টেড" কড(আগস্ট ২৩, ১৯২৩ – এপ্রিল ১৮, ২০০৩) ছিলেন একজন ইংরেজ কম্পিউটার বিজ্ঞানী। সম্পর্কভিত্তিক ডেটাবেজ তত্ত্বে অসামান্য অবদান রাখার জন্য তিনি বিখ্যাত হয়ে আছেন। আইবিএম এর জন্য কাজ করার সময়কালে তিনি ডেটাবেজ ব্যবস্থাপনার সাম্পর্কিক মডেল উদ্ভাবন করেন। তিনি কম্পিউটার বিজ্ঞানে অন্যান্য আরো অনেক কৃতিত্ব রেখে থাকলেও, ডেটাবেজ ব্যবস্থাপনার জন্যে তাঁর দেয়া সাধারণীকৃত তত্ত্বটিই তাঁর শ্রেষ্ঠতম অবদান হিসাবে পরিচিত হয়ে আছে। ১৯৮১ সালে এই অসামান্য অবদানের স্বীকৃতিস্বরূপ তাঁকে টুরিং পুরস্কারে ভূষিত করা হয়।


title: মসিহ

text: মসিহ শব্দ টি হিব্রু শব্দ "মেসাইয়াহ" থেকে আগত। এর শাব্দিক অর্থ "ঈশ্বর কর্তৃক অভিষিক্ত"। তবে আধুনিক কালে ইহুদি দের মধ্যে "ঈশ্বর প্রতিশ্রুত রক্ষাকারী" অর্থে মসিহ শব্দ টির ব্যাপক ব্যবহার দেখা যায়।


title: মসিহ

text: এরা মূলত নিজদের মাহদি হিসেবে দাবী করে। ইসলামিক ধর্মীয় বিশ্বাসে মাহদি এর কথা উল্লেখ আছে।


title: কেন টম্পসন

text: কেনেথ লেন টম্পসন(জন্ম ফেব্রুয়ারি ৪ ১৯৪৩), সাধারণভাবে কেন টম্পসন হিসাবে পরিচিত, কম্পিউটার বিজ্ঞানের প্রাত্যুষিক এক পাঞ্জেরী ব্যক্তিত্ব। সি প্রোগ্রামিং ভাষা এবং ইউনিক্স ও বেল গবেষণাগারের পরিকল্পনা ৯ অপারেটিং সিস্টেম এর অগ্রগতিতে তাঁর উল্লেখযোগ্য অবদানের জন্য বিখ্যাত হয়ে আছেন। কম্পিউটার সমাজে তাঁকে ছোট্ট করে "কেন" ডাকা হয়। ডেনিস রিচি'র সাথে তাঁকেও বিশ্বের সবচেয়ে বেশী ব্যবহৃত প্রোগ্রামিং ভাষাগুলির অন্যতম(২০০৬ পর্যন্তও) সি -এর একজন স্রষ্টা হিসাবে সম্মান জানানো হয়। ১৯৮৩ সালে তিনি রিচির সাথে যুগ্মভাবে টুরিং পুরস্কার অর্জন করেন।


title: কেন টম্পসন

text: টম্পসন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশল ও কম্পিউটার বিজ্ঞানে ১৯৬৫ সালে ব্যাচেলর্স ডিগ্রি এবং ১৯৬৬ সালে মাস্টার্স ডিগ্রি অর্জন করেন।


title: আলফ্রেড আহো

text:
আলফ্রেড ভি আহো একজন কম্পিউটার বিজ্ঞানী। তিনি কলাম্বিয়া বিশ্ববিদ্যালয়ের কম্পিউটার বিজ্ঞানের লরেন্স গুশমান অধ্যাপক। সেখানে তিনি কম্পিউটার বিজ্ঞান বিভাগের স্নাতকতর(Undergraduate) শিক্ষার ভাইস-চেয়ারের দায়িত্বে আছেন। ১৯৯৫ থেকে ১৯৯৭ পর্যন্ত এবং পুনরায় ২০০৩ এর বসন্তে তিনি ওখানকার চেয়ারের দায়িত্বে ছিলেন। কলাম্বিয়ায় যাওয়ার আগে তিনি বেল গবেষণাগার'র কম্পিউটিং বিজ্ঞান গবেষণাকেন্দ্রের ভাইস প্রেসিডেন্ট এর পদে ছিলেন।
পিটার যে ওয়াইনবার্জার এবং ব্রায়ান কারণিহান এর সাথে একত্রে এডব্লিউকে প্রোগ্রামিং ভাষা(এখানে এ দিয়ে বোঝানো হয় "আহো") তৈরি করার জন্যেই তিনি সর্বাধিক পরিচিতি পান।


title: জিন আম্‌ডাল

text: জিন মাইরন আম্‌ডাল (ইংরেজি: Gene Amdahl "জীন্ অ্যাম্‌ডল্") (জন্ম নভেম্বর ১৬, ১৯২২) হলেন একজন নরওয়েজীয়- মার্কিন কম্পিউটার আর্কিটেক্ট এবং হাইটেক উদ্যোক্তা। প্রথমে আইবিএম'এ এবং পরে নিজস্ব কোম্পানিতে(বিশেষতঃ আম্‌ডাল কর্পোরেশান) তিনি মেইনফ্রেম কম্পিউটার'র উপর যে কাজ করেন মূলতঃ তার জন্যেই তিনি পরিচিতি পেয়েছেন। তিনি সর্বাধিক পরিচিতি পেয়েছেন আম্‌ডাল নীতি নামক সমান্তরাল কম্পিউটিং এর একটি মৌলিক নীতি দেয়ার জন্য।


title: প্লাটিনাম

text: প্লাটিনাম পর্যায় সারণীর ৭৮ নম্বর মৌল, প্রতিক Pt।


title: কার্ল মার্ক্স

text: কার্ল হাইনরিশ মার্ক্স ( ) (৫ই মে, ১৮১৮ – ১৪ই মার্চ, ১৮৮৩) একজন জার্মান দার্শনিক, অর্থনীতিবিদ, ইতিহাসবেত্তা, সমাজ বিজ্ঞানী, রাজনৈতিক তাত্ত্বিক, সমাজতান্ত্রিক বিপ্লবী। সমগ্র মানব ইতিহাসের সবচেয়ে প্রভাবশালী ব্যক্তিত্বদের একজন মার্ক্স। মার্ক্সের সবচেয়ে গুরুত্বপূর্ণ রচনাগুলোর মাঝে রয়েছে তিন খণ্ডে রচিত "পুঁজি" এবং ফ্রিডরিখ এঙ্গেলসের সাথে যৌথভাবে রচিত "কমিউনিস্ট ইশতেহার" (১৮৪৮)।


title: কার্ল মার্ক্স

text: সমাজ, অর্থনীতি, ও রাজনীতিসংক্রান্ত মার্ক্সের তত্ত্বসমূহ মার্ক্সবাদ নামে পরিচিত। মার্ক্সের মতে, শ্রেণী সংগ্রামের ভিতর দিয়ে মানব সমাজগুলো বিবর্তিত হচ্ছে। পুঁজিবাদী ব্যবস্থায় এই সংগ্রামের প্রকাশ ঘটে শাসক শ্রেণী (যারা একইসাথে রাষ্ট্র, ও কলকারখানা নিয়ন্ত্রণ করে) এবং শ্রমজীবী শ্রেণী (যাদের জীবিকার একমাত্র উপায় পুঁজিপতির কারখানায় নুন্যতম মজুরির বিনিময়ে শ্রম বেঁচা), তাদের মাঝে। মার্ক্স বলেন যে, উৎপাদন প্রক্রিয়ায় যুক্ত হয়ে শ্রমিক শ্রেণি যে পরিমাণ নতুন মূল্যের সৃষ্টি করে তার ভগ্নাংশই মাত্র তারা মজুরি বাবদ পান, উদ্বৃত্ত সিংহভাগ অংশ পুঁজির মালিকগণ আত্মসাৎ করে ফেলেন।


title: কার্ল মার্ক্স

text: দ্বান্দ্বিক বস্তুবাদ অনুসরণ করে মার্ক্স দাবি করেন যে পূর্বতন সমাজব্যবস্থাগুলোর মতো পুঁজিবাদও তার অন্তঃস্থ বিভেদ ও শ্রেণী সংগ্রামের দরুন ভেঙে পড়বে এবং সমাজতন্ত্রের জন্ম হবে। মার্ক্স মনে করেন, অস্থিতিশীল ও সংকটপ্রবণ পুঁজিবাদী ব্যবস্থায় ক্রমাগত শ্রেণী সংগ্রামের ভিতর দিয়ে মজলুম শ্রমজীবী শ্রেণীর মাঝে শ্রেণীচেতনার জন্ম হবে; যার ফলে তাদের মাঝে ঐক্য গড়ে উঠবে এবং এই ঐক্যবদ্ধ শ্রমজীবী শ্রেণী জালেম শাসক শ্রেণীকে ক্ষমতাচ্যুত করে শ্রেণীহীন কওমী সমাজব্যবস্থা গড়ে তুলবে। মার্ক্স মনে করেন, বিদ্যমান পুঁজিবাদী জালেমী ব্যবস্থার অবসান করতে এবং নিজেদের মুক্তির খাতিরে মজলুম শ্রমজীবী শ্রেণীগুলোর ঐক্যবদ্ধ হয়ে সশস্ত্র বিপ্লবের বিকল্প নেই।


title: কার্ল মার্ক্স

text: কার্ল মার্ক্স প্রুশিয়া সাম্রাজ্যের নিম্ন রাইন প্রদেশের অন্তর্গত Trier নামক স্থানে এক ইহুদি পরিবারে জন্মগ্রহণ করেন। পরিবারের নয় সন্তানের মধ্যে তিনি ছিলেন তৃতীয়। বাবা "হাইনরিশ মার্ক্স" এমন এক বংশের লোক যে বংশের পূর্বপুরুষেরা রাব্বি ছিলেন। অবশ্য তাদের মধ্যে অতিবর্তী ঈশ্বরবাদ এবং আলোকময়তার যুগের প্রভাব লক্ষ্য করা যায়। তাদের অনেকেই ভলতেয়ার ও রুসোর মত দার্শনিকদের প্রশংসা করতেন। জন্মের সময় হাইনরিশ মার্ক্সের নাম ছিল "Herschel Mordechai", তার বাবার নাম "Levy Mordechai" (১৭৪৩-১৮০৪) এবং মা'র নাম "Eva Lwow" (১৭৫৩-১৮২৩)। ইহুদি পরিবারেই হাইনরিশের জন্ম, কিন্তু ধর্মের কারণে আইন অনুশীলনে বাধাগ্রস্ত হওয়ায় তিনি ইহুদি ধর্ম ত্যাগ করে লুথারীয় মতবাদে দীক্ষা নেন। লুথারীয় ধর্ম তখন প্রুশীয় সাম্রাজ্যের রাষ্ট্রীয় প্রোটেস্ট্যান্ট ধর্ম ছিল, তাই সেই রোমান ক্যাথলিক সংখ্যাগরিষ্ঠ রাষ্ট্রে লুথারীয় সংখ্যালঘু হিসেবে বিভিন্ন সুযোগ সুবিধা লাভের আশায়ই তিনি এভাবে ধর্মান্তরিত হয়েছিলেন।


title: কার্ল মার্ক্স

text: কার্ল মার্ক্সের মা'র নাম "Henriette née Pressburg" (১৭৮৮-১৮৬৩)। তিনি শিল্পপতি "Gerard Philips" ও "Anton Philips" এর মাতামহ (আপন নন) এবং Barent-Cohen পরিবারের উত্তরসূরী। Henriette এর বাবার নাম "Isaac Heijmans Presburg" (১৭৪৭-১৮৩২) এবং মা'র নাম "Nanette Salomon Barent-Cohen" (১৭৬৪-১৮৩৩)। Nanette এর বাবা ছিলেন "Salomon David Barent-Cohen" (মৃ. ১৮০৭) এবং মা ছিলেন "Sara Brandes"। এই সালোমোন ও সারা আবার বিবাহ সূত্রে "Nathan Mayer Rothschild" এর স্ত্রীর চাচা-চাচী ছিলেন।


title: কার্ল মার্ক্স

text: কার্ল মার্ক্স ১৩ বছর বয়স পর্যন্ত বাড়িতেই পড়াশোনা করেন। বাল্যপাঠ শেষে Trier Gymnasium এ ভর্তি হন, ১৭ বছর বয়সে সেখান থেকে স্নাতক হন। এরপর "ইউনিভার্সিটি অফ বন"-এ আইন বিষয়ে পড়াশোনা শুরু করেন। তার ইচ্ছা ছিল সাহিত্য ও দর্শন নিয়ে পড়া, কিন্তু তার বাবা মনে করতেন কার্ল স্কলার হিসেবে নিজেকে প্রস্তুত করতে পারবে না। কিছুদিনের মধ্যেই তার বাবা তাকে বার্লিনের Humboldt-Universität এ বদলি করিয়ে দেন। সে সময় মার্ক্স জীবন নিয়ে কবিতা ও প্রবন্ধ লিখতেন, তার লেখার ভাষা ছিল বাবার কাছ থেকে পাওয়া ধর্মতাত্ত্বিক তথা অতিবর্তী ঈশ্বরবাদের ভাষা। এ সময়ই তরুণ হেগেলিয়ানদের নাস্তিকতাবাদ গ্রহণ করেন। ১৮৪১ সালে পিএইচডি ডিগ্রি লাভ করেন। তার পিএইচডি অভিসন্দর্ভের বিষয় ছিল "The Difference Between the Democritean and Epicurean Philosophy of Nature" (প্রকৃতি সম্বন্ধে দেমোক্রিতোসীয় ও এপিকুরোসীয় দর্শনের মধ্যে পার্থক্য)। উল্লেখ্য, পিএইচডি অভিসন্দর্ভ তিনি বার্লিনের বিশ্ববিদ্যালয়ে জমা না দিয়ে ইউনিভার্সিটি অফ জেনা-তে জমা দেন। কারণ তরুণ হেগেলিয়ান র‌্যাডিকেল হওয়ার কারণে বার্লিনে তার ভাবমূর্তি ভাল ছিল না।


title: কার্ল মার্ক্স

text: বার্লিনের বিশ্ববিদ্যালয়ে দুটি ভাগ ছিল। তরুণ হেগেলিয়ান, দার্শনিক ছাত্র এবং লুডউইগ ফয়েরবাক ও ব্রুনো বাউয়ার-কে কেন্দ্র করে গঠিত সাংবাদিক সমাজ ছিল বামপন্থী। আর শিক্ষক সমাজ ছিল "জি ডব্লিউ এফ হেগেল"। এই দুটি ভাগ ছিল পরস্পরবিরোধী। হেগেলের অধিবিদ্যাগত অনুমিতিগুলোর সমালোচনা করলেও বামপন্থীরা প্রতিষ্ঠিত ধর্ম ও রাজনীতির কঠোর সমালোচনার জন্য হেগেলের দ্বান্দ্বিক পদ্ধতিই অনুসরণ করতো।


title: কার্ল মার্ক্স

text: কিছু তরুণ হেগেলিয়ান এরিস্টটল-উত্তর দর্শনের সাথে হেগেল-উত্তর দর্শনের সাদৃশ্য তুলে ধরেন। যেমন, মাক্স স্টির্নার তার "Der Einzige und sein Eigenthum" (১৮৪৪) বইয়ে ফয়ারবাখ ও বাউয়ারের সমালোচনা করেন, বিমূর্ত ধারণাগুলোর দ্ব্যর্থতাবোধক হেত্বাভাস (reification) চর্চার জন্য তাদেরকে "ধার্মিক ব্যক্তি" বলে আখ্যায়িত করেন। মার্ক্স এই বই পড়ে মুগ্ধ হয়ে ফয়ারবাখের বস্তুবাদ ত্যাগ করেন। এই "রূপতাত্ত্বিক বিরতি" (epistemological break) ঐতিহাসিক বস্তুবাদ বিষয়ে তার ধারণার ভিত্তি রচনায় যথেষ্ট সাহায্য করে। এই নতুন ধারণার মাধ্যমে তিনি স্টির্নারেরও বিরোধিতা করেন। এ বিষয়ে একটি বইও লিখেন যার নাম "Die Deutsche Ideologie" (১৮৪৫)। অবশ্য ১৯৩২ সালের আগে এই বই প্রকাশের মুখ দেখেনি।


title: কার্ল মার্ক্স

text: ১৮৪৩ সালের অক্টোবর মাসের শেষের দিকে মার্ক্স প্যারিসে আসেন। এ শহর তখন জার্মান, ব্রিটিশ, পোলীয় ও ইতালীয় বিপ্লবীদের সদর দফতর হয়ে উঠেছিল। তিনি প্যারিসে গিয়েছিলেন মূলত জার্মান বিপ্লবী "Arnold Ruge" এর সাথে "Deutsch-Französische Jahrbücher"-এর উপর কাজ করতে। সে সময় ফ্রিডরিখ এঙ্গেলস প্যারিসে গিয়েছিলেন মার্ক্সকে ১৮৪৪ সালের বাস্তবতায় ইংল্যান্ডে কর্মজীবী মানুষের অবস্থা অবহিত করতে। এর আগে ১৮৪২ সালে মার্ক্সের সাথে এঙ্গেল্‌সের এ নিয়ে কথা হয়েছিল। সে পরিচয়ের ভিত্তিতেই এঙ্গেল্‌স এ ধরণের উদ্যোগ নেন। এভাবেই ১৮৪৪ সালের ২৮শে অক্টোবর মার্ক্স ও এঙ্গেল্‌স প্যারিসের "Café de la Régence"-তে তাদের বন্ধুত্ব জীবনের সবচেয়ে গুরুত্বপূর্ণ অধ্যায়ের সূচনা ঘটান। এটা ছিল ইতিহাসের সবচেয়ে গুরুত্বপূর্ণ বুদ্ধিবৃত্তিক বন্ধুত্বের একটি।


title: কার্ল মার্ক্স

text:
"জার্মান-ফরাসি বার্ষিকী" বা "Deutsch-Französische Jahrbücher"-এর পতন হওয়ার পর মার্ক্স প্যারিসের সবচেয়ে প্রগতিশীল জার্মান পত্রিকায় ("লিগ অফ দ্য জাস্ট" নামক গোপনীয় সমাজ এটা প্রকাশ করতো) একটি প্রবন্ধ লিখেন। এই প্রবন্ধের বিষয় ছিল "ইহুদি প্রশ্ন" এবং হেগেল। লেখালেখির বাইরে মার্ক্সের সময় কাটতো ফরাসি বিপ্লবের ইতিহাস, Pierre-Joseph Proudhon এর রচনা এবং গ্রাম্য প্রোলেতারিয়াদের কথা পড়ে। এ সময় প্রোলেতারিয়াদের অবস্থা নিয়ে তার বিশেষ আগ্রহ সম্পর্কে উইলিয়াম এইচ সিউয়েল জুনিয়র তার "ওয়ার্ক অ্যান্ড রিভলিউশন ইন ফ্রান্স" গ্রন্থে বলেন,
মার্ক্স তরুণ হেগেলিয়ানদের সাথে তার সম্পর্কের পূনর্মূল্যায়ন করেন। ১৮৪৩ সালে বাউয়ারের নাস্তিকতার জবাবে রচিত "অন দ্য জিউইশ কোয়েশ্চ্‌ন" এই পুনর্মূল্যায়নেরই অংশ। এ সময়ই আরেকটি প্রবন্ধ লিখেন যার বিষয় ছিল রাজনৈতিক মুক্তি, ইহুদি ও খ্রিস্টান ধর্ম কিভাবে মানুষের মুক্তির বিরোধিতা করে এবং বেসামরিক ও মানবাধিকার বিষয়ে সমকালীন দৃষ্টিভঙ্গির সমালোচনা। প্রত্যয়ী সাম্যবাদী এঙ্গেল্‌স মার্ক্সের অর্থনৈতিক গবেষণাকে পথ দেখিয়ে নিয়ে যান এবং কর্মজীবী শ্রেণীর অবস্থার প্রতি তার উৎসাহ সৃষ্টি করেন। এভাবেই মার্ক্স সাম্যবাদী হয়ে উঠেন, "ইকোনমিক অ্যান্ড ফিলোসফিক্যাল মেনুস্ক্রিপ্ট‌্‌স অফ ১৮৪৪" (১৯৩০-এর দশকের আগে প্রকাশিত হয়নি) রচনার মাধ্যমে সাম্যবাদ বিষয়ে তার মানবতাবাদী দৃষ্টিভঙ্গি প্রকাশ করেন, পুঁজিবাদী সমাজে বিচ্ছিন্ন (এলিয়েনেটেড) কর্মজীবী শ্রেণীর বিপরীতে সাম্যবাদী সমাজে সম্পৃক্ত (আন-এলিয়েনেটেড) কর্মজীবী শ্রেণীর কথা বলেন। তার মতে, এ ধরণের সাম্যবাদী সমাজে সবাই নিজেদের স্বাধীনভাবে গড়ে তুলতে পারে এবং পারস্পরিক সহযোগিতার ভিত্তিতে উৎপাদন ব্যবস্থার উন্নয়ন ঘটাতে পারে।


title: কার্ল মার্ক্স

text: ১৮৪৫ সালের জানুয়ারিতে যখন "Vorwärts" প্রুশিয়ার রাজা ফ্রিডরিক উইলিয়াম ৪-কে হত্যার প্রচেষ্টাকে অনুমোদন দেয় তখন প্যারিস থেকে কার্ল মার্ক্স সহ সব বিপ্লবীকে বহিষ্কার করা হয়। তিনি এঙ্গেল্‌সের সাথে ব্রাসেল্‌স চলে যান। এখানেই ঐতিহাসিক বস্তুবাদকে সম্পূর্ণ করার জন্য ইতিহাস অধ্যয়ন করেন। এরই ধারাবাহিকতায় তার "দ্য জার্মান আইডিওলজি"-তে (১৮৪৫) বলেন, প্রতিটি ব্যক্তির স্বভাব-প্রকৃতি তাদের উৎপাদন নির্ধারণকারী বস্তুর শর্তের উপর নির্ভর করে। এর মাধ্যমেই উৎপাদনের নকশা প্রণয়ন করেন এবং শিল্পকেন্দ্রিক পুঁজিবাদের পতন ও তার বদলে সাম্যবাদ প্রতিষ্ঠার ভবিষ্যদ্বাণী করেন।


title: কার্ল মার্ক্স

text: এর পরই ফরাসি সমাজতন্ত্রের সমালোচনা প্রকাশ করেন যার নাম ছিল "দ্য পোভার্টি অফ ফিলোসফি" (১৮৪৭)। এটা ছিল "Pierre-Joseph Proudhon" রচিত "দ্য ফিলোসফি অফ পোভার্টি"-র (১৮৪৭) প্রত্যুত্তর। বুদ্ধিবৃত্তিক দিক দিয়ে চিন্তা করলে মার্ক্সের "দ্য জার্মান আইডিওলজি" এবং "দ্য পোভার্টি অফ ফিলোসফি"-ই পরবর্তীকালে প্রকাশিত দ্য কমিউনিস্ট মেনিফেস্টোর মূল ভিত্তি। এই ইশতেহার ছিল কমিউনিস্ট লিগ-এর মূলনীতি।


title: কার্ল মার্ক্স

text: ১৮৪৮ সালে ইউরোপ জুড়ে প্রচুর বিপ্লব সংঘটিত হয়। অনেক কিছুই বদলে যায়। মার্ক্সকে বন্দী করা হয় এবং পরবর্তীতে বেলজিয়াম থেকে বহিষ্কার করা হয়। এরই মধ্যে বিপ্লবীরা ফ্রান্সের রাজা লুই-ফিলিপ কে রাজি করিয়ে মার্ক্সকে প্যারিসে ফিরিয়ে আনার ব্যবস্থা করে। রাজার আমন্ত্রণেই তিনি প্যারিসে প্রত্যাবর্তন করেন। এ সময় প্যারিসে জুন ডেইস আপরাইজিং নামে পরিচিত বিপ্লবটি সংঘটিত হয় যা মার্ক্স প্রত্যক্ষ করেন।


title: কার্ল মার্ক্স

text: প্যারিসে জুন ডেইস আপরাইজিং শেষ হওয়ার পর ১৮৪৯ সালে মার্ক্স জার্মানির "Cologne" শহরে ফিরে যান এবং "Neue Rheinische Zeitung" পত্রিকাটি প্রকাশ করতে শুরু করেন। এই পত্রিকা প্রকাশকালীন সময়েই তাকে দুই বার অভিযুক্ত করা হয়। প্রথম বার ১৮৪৯ সালের ৭ই ফেব্রুয়ারি "press mis-demeanour crime" প্রকাশের জন্য এবং পরের বার একই বছরের ৮ই ফেব্রুয়ারি "incitement to armed rebellion" প্রকাশের জন্য। দুই বারই তিনি অব্যাহতি পেয়ে যান। কিন্তু এই ধারাবাহিকতায় আরও বাঁধা আসতে থাকে। একসময় পত্রিকাটি নিষিদ্ধ ঘোষিত হয় এবং তাকে প্যারিসে ফিরে যেতে বাধ্য করা হয়। কিন্তু প্যারিস তাকে শরণার্থী হিসেবে গ্রহণে অস্বীকৃতি জানায়, অগত্যা লন্ডনে চলে যান। লন্ডন তাকে ইউরোপ মহাদেশের একজন শরণার্থী হিসেবে গ্রহণ করে।


title: কার্ল মার্ক্স

text: ১৮৪৯ সালের মে মাসে কার্ল মার্ক্স লন্ডনে যান এবং ব্রিটেনে স্থায়ীভাবে বসবাস করতে শুরু করেন। ১৮৫১ সালে নিউ ইয়র্ক ট্রিবিউন-এর স্থানীয় সংবাদদাতা হিসেবে কাজ শুরু করেন, এতে তার জীবিকা অর্জনেও সুবিধা হয়। ১৮৫৫ সালে মার্ক্স পরিবারের সন্তান "এডগার" যক্ষ্ণায় আক্রান্ত হয়ে মারা যায়। এসব কারণে কয়েক বছর রাজনৈতিক অর্থনীতির কাজ বেশ ধীরগতিতে চলে। ১৮৫৭ সালে ৮০০ পৃষ্ঠার একটি পাণ্ডুলিপির কাজ শেষ করেন। এই ৮০০পৃষ্ঠায় মূলধন, ল্যান্ডেড প্রোপার্টি, মজুরি শ্রম, রাষ্ট্র, বৈদেশিক বাণিজ্য এবং বিশ্ব বাজার বিষয়গুলো স্থান পায়। এই পাণ্ডুলিপিটি ১৯৪১ সালে "Grundrisse der Kritik der Politischen Ökonomie" (রাজনৈতিক অর্থনীতির সমালোচনার সাধারণ পরিচিতি) নামে প্রকাশিত হয়। বইটির সংক্ষিপ্ত নাম ছিল "Grundrisse"। ১৮৫৯ সালে প্রকাশ করেন "কন্ট্রিবিউশন টু দ্য ক্রিটিক অফ পলিটিক্যাল ইকোনমি" যা তার অর্থনীতি বিষয়ক পরিপক্ক প্রকাশনাগুলোর মধ্যে প্রথম হিসেবে বিবেচিত হয়। একইসাথে সংবাদ প্রতিবেদক হিসেবে মার্ক্স মার্কিন গৃহযুদ্ধের (১৮৬১-১৯৬৫) ইউনিয়ন কারণ বিষয়ে বিশেষজ্ঞ হয়ে উঠেন।


title: কার্ল মার্ক্স

text: ১৮৬০-এর দশকের প্রথম দিকে মার্ক্স তিনটি খণ্ড রচনা শেষ করেন। প্রথম খণ্ডের নাম "থিওরিস অফ সারপ্লাস ভ্যালু"। এর প্রধান আলোচ্য বিষয় ছিল কয়েকজন রাজনৈতিক অর্থনীতি তাত্ত্বিকদের (বিশেষত অ্যাডাম স্মিথ ও ডেভিড রিকার্ডো) মতবাদ। সম্পাদক "Karl Kautsky" মার্ক্সের মৃত্যুর পর এটা প্রকাশ করেন। আনুষ্ঠানিকভাবে ঘোষিত না হলেও এই খণ্ডকে ডাস কাপিটাল-এর "চতুর্থ পুস্তক" হিসেবে আখ্যায়িত করা যায়। অর্থনৈতিক চিন্তাধারার ইতিহাস নিয়ে জ্ঞানগর্ভ রচনাগুলোর এটাই প্রথম। ১৮৬৭ সালে তিন খণ্ডে "ডাস কাপিটাল" প্রকাশিত হয়। প্রথম খণ্ড ডেভিড রিকার্ডো প্রণীত মূল্যের শ্রম নীতি-কে দৃঢ়ভাবে সমর্থন করে এবং সে দৃষ্টিকোণ থেকে উদ্বৃত্ত মূল্য নিয়ন্ত্রণের মাধ্যমে শ্রমিকদের শোষণকারী পুঁজিবাদী উৎপাদন ব্যবস্থার বিশ্লেষণ করে। মার্ক্স এতে বলেন, এই উদ্বৃত্ত মূল্য ও শোষণের কারণে একসময় পুঁজিবাদীদের লাভের হার একেবারে কমে যাবে এবং যথারীতি শিল্পকেন্দ্রিক পুঁজিবাদের পতন ঘটবে। দ্বিতীয় ও তৃতীয় খণ্ড মার্ক্সের জীবদ্দশায় পাণ্ডুলিপি পর্যায়েই থেকে যায়, তিনি এ দুটোর আরও উন্নয়ন ঘটান। তার মৃত্যুর পর এঙ্গেলস এগুলো সমাপ্ত করেন এবং প্রকাশ করেন।


title: কার্ল মার্ক্স

text: "ডাস কাপিটাল" প্রকাশে একটু দেরী হয়, কারণ মার্ক্স তখন প্রথম আন্তর্জাতিক এর কাজ নিয়ে ব্যস্ত। ১৮৬৪ সালে মূল জেনারেল কাউন্সিলে নির্বাচিত হন। কাউন্সিলের সদস্য হিসেবে ইন্টারন্যাশনাল-এর প্রথম বার্ষিক সভার প্রস্তুতি গ্রহণ এবং মিখাইল বাকুনিন (১৮১৪-১৮৬৭) এর অ্যানার্কিস্ট দলের সাথে অন্তর্ঘাতী বিরোধে নেতৃত্ব দানের দায়িত্ব তার উপরই পড়ে। এই বিরোধে তিনি জয়ী হন, কিন্তু ১৮৭২ সালে তারই সমর্থনে জেনারেল কাউন্সিলের সভাস্থল লন্ডন থেকে নিউ ইয়র্কে সরিয়ে নেয়ার কারণে ইন্টারন্যাশনালের পতন ত্বরান্বিত হয়। ইন্টারন্যাশনালের সবচেয়ে বড় সাফল্য ছিল ১৮৭১ সালের প্যারিস কমিউন। এই কমিউনের মাধ্যমে প্যারিসের বিপ্লবীরা ফরাসি সরকারের বিরোধিতা করে দুই মাস শহরের নিয়ন্ত্রণ ধরে রাখে, অবশেষে রক্তাক্ত সংঘর্ষের মাধ্যমে সরকার পুনরায় নেতৃত্ব নিয়ে নেয়। মার্ক্স তার "দ্য সিভিল ওয়ার ইন ফ্রান্স" রচনায় কমিউনকে সমর্থন করেছিলেন।


title: কার্ল মার্ক্স

text: জীবনের শেষ দশকে তার স্বাস্থ্যের অবনতি ঘটে, আগের মত প্রত্যয়ী বুদ্ধবৃত্তিক আন্দোলন পরিচালনায় অক্ষম হয়ে পড়েন। অবশ্য সমসাময়িক রাজনীতি নিয়ে বক্তব্য প্রদান থেকে কখনই বিরত ছিলেন না, বিশেষত জার্মানি ও রাশিয়ার রাজনীতি নিয়ে কথা বলতেন। "Critique of the Gotha Programme"-এ তিনি "Wilhelm Liebknecht" (১৮২৬-১৯০০) এবং "August Bebel" (১৮৪০-১৯১৩) নামক দু'জন জার্মান অনুসারীর প্রবণতার বিরোধিতা করেন। এই দুজন "ফের্দিনান্দ লাসালের" রাষ্ট্রীয় সমাজতন্ত্রের সাথে সমঝোতা করার মাধ্যমে একটি ঐক্যবদ্ধ সমাজতান্ত্রিক দলের স্বার্থের পক্ষাবলম্বন করেছিল। সে সময় রাশিয়ার "মির" গ্রামে জমির উপর সাধারণ মালিকানা প্রবর্তন করা হয়েছিল। এসব দেখে মার্ক্স গভীরভাবে প্রত্যাশা করেছিলেন যে, অচিরেই রাশিয়ায় পুঁজিবাদী ব্যবস্থার পতনের মাধ্যমে সাম্যবাদ প্রতিষ্ঠার প্রক্রিয়া শুরু হয়ে যাবে।


title: কার্ল মার্ক্স

text: মার্ক্স জেনি ফন ভেস্টফালেন-কে বিয়ে করেন। জেনি ছিলেন এক প্রুশীয় ব্যারনের শিক্ষিত কন্যা। তাঁদের সম্পর্কের বিষয়টি গোপন রাখতে হয়েছিল, কারণ এই বিয়েতে মার্ক্স পরিবারের সম্মতি ছিল না। ১৮৪৩ সালের ১৯শে জুন Bad Kreuznach-এর Kreuznacher Pauluskirche-এ তাদের বিয়ে হয়।


title: কার্ল মার্ক্স

text: ১৮৫০-এর দশকের প্রথমার্ধে মার্ক্স পরিবারের আর্থিক অবস্থা খুব একটা ভাল ছিল না। তখন তাঁরা লন্ডনের সোহো'র ডিন স্ট্রিটে একটি তিন রুমের ফ্ল্যাট বাড়িতে থাকতেন। এরই মধ্যে তাঁদের চার সন্তানের জন্ম হয়। লন্ডনে বসবাস শুরু করার পর আরও তিন সন্তান হয়। এই সাত জনের মধ্যে কেবল তিনজন প্রাপ্তবয়স্ক হওয়া পর্যন্ত বেঁচে ছিল। মার্ক্সের আয়ের উত্স ছিল কেবল এঙ্গেল্‌সের দেয়া ভর্তুকি ও "নিউ ইয়র্ক ডেইলি ট্রিবিউন"-এর বিদেশি সংবাদদাতা হিসেবে পাওয়া বেতন। জেনি এক কাকা ও মায়ের কাছ থেকে উত্তরাধিকারসূত্র কিছু অর্থ পান। এই অর্থই মার্ক্স পরিবারকে কেন্টিশ টাউনের "৯ গ্র্যাফ্টন টেরেস" এ অপেক্ষাকৃত ভালো ও স্বাস্থ্যকর পরিবেশে বাসা নিতে সাহায্য করে। আর্থিক অবস্থা খুব একটা ভালো না হলেও মার্ক্স তাঁর স্ত্রী ও সন্তানদের বুর্জোয়া সমাজের সাথে তাল মিলিয়ে চলার জন্য আবশ্যক সব উপকরণ সরবরাহ করতেন।


title: কার্ল মার্ক্স

text: জেনির গর্ভে মার্ক্সের যেসব সন্তান হয়েছিল তারা হল: জেনি ক্যারোলিন (১৮৪৪-১৮৮৩), জেনি লরা (১৮৪৫-১৯১১), "এডগার" (১৯৪৭-১৮৫৫), "হেনরি এডওয়ার্ড গাই" (১৮৪৯-১৮৫০), "জেনি এভেলিন ফ্রান্সেস" (১৮৫১-১৮৫২), "জেনি জুলিয়া এলিনর" (১৮৫৫-১৮৯৮) এবং আরও কয়েকজন যারা নাম রাখার আগেই মারা যায়।


title: কার্ল মার্ক্স

text: ১৮৮১ সালের ডিসেম্বরে জেনি মারা যাওয়ার পর মার্ক্স এক ধরণের catarrh-য় আক্রান্ত হন। এই রোগ তাকে জীবনের শেষ ১৫ মাস অসুস্থ করে রাখে। এই রোগ পরবর্তীতে ব্রঙ্কাইটিস ও সব শেষে pleurisy তে পরিণত হয়। এই pleurisy-র কারণেই ১৮৮৩ সালের ১৪ই মার্চ তার মৃত্যু হয়। মৃত্যুর সময় মার্ক্সের কোন জাতীয়তা তথা দেশ ছিল না, তাকে ১৭ই মার্চ লন্ডনের হাইগেট সেমিটারি-তে সমাহিত করা হয়। তার সমাধি ফলকে দুটি বাক্য লেখা আছে। প্রথমে লেখা, কমিউনিস্ট মেনিফেস্টোর শেষ লাইন "দুনিয়ার মজদুর এক হও" (Workers of all land unite), এরপরে লেখা ১১তম "থিসিস অন ফয়ারবাখ"-এর এঙ্গেলীয় সংস্করণের বিখ্যাত উক্তি, "এতোদিন দার্শনিকেরা কেবল বিশ্বকে বিভিন্নভাবে ব্যাখ্যাই করে গেছেন, কিন্তু আসল কাজ হল তা পরিবর্তন করা।" (The Philowophers have only interpreted the world in various ways - The point however is to change it)


title: কার্ল মার্ক্স

text: ১৯৫৪ সালে গ্রেট ব্রিটেনের কমিউনিস্ট পার্টি কার্ল মার্ক্সের সমাধিতে একটি সৌধ স্থাপন করে যার শীর্ষে আছে মার্ক্সের মুখমণ্ডলের ভাস্কর্য। "লরেন্স ব্র্যাডশ" এই মুখাবয়বটির স্থপতি। প্রকৃত সমাধিটি সমতল।


title: কার্ল মার্ক্স

text: মার্ক্সের শেষকৃত্য অনুষ্ঠানে মাত্র ১১ জন ব্যক্তি উপস্থিত ছিলেন। এ সম্পর্কে এঙ্গেল্‌স লিখেন,


title: কার্ল মার্ক্স

text: এঙ্গেল্‌স ছাড়া শেষকৃত্যে উপস্থিত অন্যান্যরা হলেন, মেয়ে এলিনর (সমাজবাদী ও বাবার সম্পাদনা সহযোগী), মেয়েদের ফরাসি সমাজবাদী স্বামী "Charles Longuet" ও "Paul Lafargue", Liebknecht (জার্মান সোশ্যাল ডেমোক্রেটিক পার্টির প্রতিষ্ঠাতা), Longuet (ফরাসি শ্রমজীবী রাজনীতির বিখ্যাত ব্যক্তি); Friedrich Lessner (১৮৫২ সালে Cologne-এ সাম্যবাদীদের বিচারের পর তিন বছর কারাদণ্ড ভোগ করেছিলেন), G. Lochner (কমিউনিস্ট লিগের অন্যতম প্রবীণ সদস্য), Carl Schorlemmer (ম্যান্‌চেস্টারে রসায়নে অধ্যাপক, রয়েল সোসাইটির সদস্য এবং কমরেড); Ray Lankester, স্যার জন নো এবং লিওনার্ড চার্চ। ফরাসি ও স্পেনীয় শ্রমিকদের পক্ষ থেকে আসা দুটি চিঠি পড়ে শোনানো হয়, এর সাথে এঙ্গেল্‌স বক্তৃতা দেন, এ-ই ছিল শেষকৃত্যের আনুষ্ঠানিকতা। ১৯৭০ সালে সমাধি ডাকাতেরা ঘরে তৈরি বোমার মাধ্যমে তার কবর ধ্বংস করার ব্যর্থ চেষ্টা করে।


title: কার্ল মার্ক্স

text: সমাজ, অর্থনীতি, ও রাজনীতিসংক্রান্ত মার্ক্সের তত্ত্বসমূহ মার্ক্সবাদ নামে পরিচিত। মার্ক্সের ইতিহাস দর্শন ঐতিহাসিক বস্তুবাদ বলে পরিচিত।


title: কার্ল মার্ক্স

text: মার্ক্সের মতে, মানুষের প্রকৃতিগত স্বভাবের মতো নমনীয় আর কিছু নেই। ‘থিসিস অন ফয়েরবাখ’ শীর্ষক অভিসন্দর্ভে তিনি লিখেছেন, ‘সামাজিক সম্পর্কগুলোর যূথবদ্ধতাই মনুষ্যচরিত্রের সার।’ তিনি বলেন, ধরা যাক, সমাজের অর্থনৈতিক কাঠামো বদলে ফেলার মাধ্যমে আপনি সামাজিক সম্পর্কগুলো পাল্টে দিলেন এবং পুঁজিবাদী ও শ্রমিকদের মধ্যে বিদ্যমান সম্পর্ক বিলুপ্ত করে দিলেন; তাহলে দেখা যাবে পুঁজিবাদী সমাজে বেড়ে ওঠা মানুষের চেয়ে এই নতুন সমাজের মানুষ একেবারে আলাদা ধরনের হয়ে উঠেছে। হেগেলের মতে, মানব চেতনার মুক্তিই ইতিহাসের অভীষ্ট লক্ষ্য। হেগেল মনে করেন, যখন আমরা সবাই উপলব্ধি করতে পারব যে আমরা বিশ্বজনীন মানবসত্তার একেকটি অংশ, তখনই সেই লক্ষ্যে পৌঁছানো সম্ভব হবে। মার্ক্স হেগেলের ‘আদর্শিক’ ব্যাখ্যাটিকে এমন একটি ‘বস্তুগত’ আদর্শে রূপান্তরিত করেছেন, যে আদর্শে আমাদের জাগতিক বস্তুগত অভাব মেটানোর সন্তুষ্টিই ইতিহাসের চালিকাশক্তি হিসেবে গণ্য করা হয় এবং যে আদর্শে একমাত্র শ্রেণিসংগ্রামকেই মুক্তি অর্জনের পথ মনে করা হয়। শ্রমিক শ্রেণিই হবে বিশ্বজনীন মুক্তির হাতিয়ার; কারণ এই আদর্শ ব্যক্তিগত সম্পদের ধারণাকে অস্বীকার করে এবং যৌথ মালিকানাভিত্তিক উৎপাদনের পথ দেখিয়ে দেয়। মার্ক্স মনে করতেন, যখন কর্মীরা যৌথ মালিকানাভিত্তিক উৎপাদনে আত্মনিয়োগ করবে, তখন মার্ক্সের ভাষায় ‘সহযোগিতামূলক সম্পদের ঝরনাধারা’ ব্যক্তিমালিকানাধীন সম্পদ যে গতিতে ছড়ায়, তার চেয়ে অনেক বেশি পর্যাপ্ত আকারে সমাজে প্রবাহিত হবে।


title: কলকাতা বিশ্ববিদ্যালয়

text: কলিকাতা বিশ্ববিদ্যালয় (সাধারণভাবে কলকাতা বিশ্ববিদ্যালয় নামে পরিচিত; ইংরেজি: University of Calcutta) কলকাতা শহরে অবস্থিত একটি সরকারি বিশ্ববিদ্যালয়। ১৮৫৭ সালের ২৪ জানুয়ারি প্রতিষ্ঠিত এই বিশ্ববিদ্যালয় ভারতের প্রথম আধুনিক বিশ্ববিদ্যালয়। এটিই দেশের একমাত্র বিশ্ববিদ্যালয় যার চার জন প্রাক্তন ছাত্র নোবেল পুরস্কার বিজয়ী। ভারতের বিশ্ববিদ্যালয় মঞ্জুরি কমিশন কলকাতা বিশ্ববিদ্যালয়কে "পাঁচ তারা বিশ্ববিদ্যালয়" ও "উৎকর্ষ সম্ভাবনার কেন্দ্র" মর্যাদা দিয়েছেন। এই বিশ্ববিদ্যালয় পশ্চিমবঙ্গ সরকার পরিচালিত একটি নগরাঞ্চলীয় অনুমোদনদাতা ও গবেষণা বিশ্ববিদ্যালয়। আশুতোষ শিক্ষাপ্রাঙ্গন নামে পরিচিত এর কেন্দ্রীয় ক্যাম্পাসটি মধ্য কলকাতার কলেজ স্ট্রিট অঞ্চলে অবস্থিত; বিশ্ববিদ্যালয়ের অপর ক্যাম্পাসগুলি রাজাবাজার (রাসবিহারী শিক্ষাপ্রাঙ্গন), বালিগঞ্জ (তারকনাথ শিক্ষাপ্রাঙ্গন), আলিপুর (শহিদ ক্ষুদিরাম শিক্ষাপ্রাঙ্গন),বিধাননগর(আচার্য প্রফুল্ল চন্দ্র রায় শিক্ষাপ্রাঙ্গন), হাজরা ও দক্ষিণ সিঁথিতে অবস্থিত।


title: কলকাতা বিশ্ববিদ্যালয়

text: কলকাতা বিশ্ববিদ্যালয় ভারতের প্রাচীনতম আধুনিক বিশ্ববিদ্যালয়। ১৮৫৪ সালে ইংল্যান্ডে ব্রিটিশ ইস্ট ইন্ডিয়া কোম্পানির বোর্ড-অফ-কন্ট্রোলের সভাপতি চার্লস উড ভারতের প্রেসিডেন্সি শহরগুলিতে (কলকাতা, বোম্বাই ও মাদ্রাজ) তিনটি বিশ্ববিদ্যালয় স্থাপনের সুপারিশ করেন। এই সুপারিশ অনুসারে ১৮৫৭ সালে কলকাতা ও বোম্বাই (অধুনা মুম্বই) শহরে দুটি বিশ্ববিদ্যালয় স্থাপিত হয়। ১৮৫৭ সালের ২৪ জানুয়ারি ভারতের গভর্নর জেনারেল লর্ড ক্যানিং "কলকাতা বিশ্ববিদ্যালয় আইন"-এ সই করেন। এই কারণে এই দিনটিকেই বিশ্ববিদ্যালয়ের প্রতিষ্ঠাদিবস গণ্য করা হয়। কলকাতা বিশ্ববিদ্যালয় আইনে বিশ্ববিদ্যালয়ের প্রতিষ্ঠাকালীন কর্মসূচি সম্পর্কে লেখা ছিল:


title: কলকাতা বিশ্ববিদ্যালয়

text: "…it has been determined to establish a University of Calcutta for the purpose of ascertaining by examination for the persons who have acquired proficiency in different branches of Literature, Science and Art and the rewarding them by academical degrees as evidence of their respective attainment."


title: কলকাতা বিশ্ববিদ্যালয়

text: বিশ্ববিদ্যালয়ের নীতিনির্ধারণের জন্য ৪১ সদস্যবিশিষ্ট একটি সেনেট গঠিত হয়। প্রতিষ্ঠাকালে এই বিশ্ববিদ্যালয়ের পশ্চাদভূমি লাহোর থেকে রেঙ্গুন পর্যন্ত প্রসারিত ছিল — যা যেকোনো ভারতীয় বিশ্ববিদ্যালয়ের ক্ষেত্রে সর্ববৃহৎ পশ্চাদভূমি।


title: কলকাতা বিশ্ববিদ্যালয়

text: কলকাতা বিশ্ববিদ্যালয়ের প্রথম আচার্য ও উপাচার্য হলেন যথাক্রমে গভর্নর জেনারেল লর্ড ক্যানিং ও সুপ্রিম কোর্টের প্রধান বিচারপতি স্যার জেমস উইলিয়াম কোলভিল। ১৮৫৮ সালে যদুনাথ বসু ও বঙ্কিমচন্দ্র চট্টোপাধ্যায় কলকাতা বিশ্ববিদ্যালয়ের প্রথম স্নাতক হন। ১৮৫৮ সালের ৩০ জানুয়ারি, কলকাতা বিশ্ববিদ্যালয়ের সিন্ডিকেট কার্যকর হয়। বিশ্ববিদ্যালয় সেনেটের প্রথম সভাটি বসেছিল কলকাতা মেডিক্যাল কলেজের কাউন্সিল রুমে। ক্যামাক স্ট্রিটের (অধুনা অবনীন্দ্রনাথ ঠাকুর সরণি) একটি ভাড়া করা ঘরে বিশ্ববিদ্যালয়ের কাজকর্ম চলত। বহু বছর সেনেট ও সিন্ডিকেটের সভা অনুষ্ঠিত হয়েছে রাইটার্স বিল্ডিংসে। ১৮৫৭ সালের মার্চ মাসে কলকাতার টাউন হলে বিশ্ববিদ্যালয়ের প্রথম প্রবেশিকা পরীক্ষা আয়োজিত হয়। এই পরীক্ষায় অংশ নিয়েছিলেন ২৪৪ জন ছাত্র। ১৮৬২ সালে সেনেট বিশ্ববিদ্যালয়ের নিজস্ব ভবন নির্মাণের পরিকল্পনা সিদ্ধান্ত নেয়। এরপরই ২,৫২,২২১ টাকা ব্যয়ে ঐতিহাসিক সেনেট হলটি নির্মিত হয়। ১৮৭৩ সালের ১২ মার্চ সমাবর্তন অনুষ্ঠানের মাধ্যমে সেনেট হলের উদ্বোধন করা হয়।


title: কলকাতা বিশ্ববিদ্যালয়

text: ১৮৫৭ সালে ব্রিটিশ ভারতের পাঞ্জাব প্রদেশের কাপুরথালার নবাব জাসা সিংহ আলুওয়ালিয়া গভর্নমেন্ট কলেজ কলকাতা বিশ্ববিদ্যালয়ের অনুমোদন লাভ করে। এটি ছিল বিশ্ববিদ্যালয় অনুমোদিত প্রথম কলেজগুলির মধ্যে একটি। পরে আরও অনেক কলেজই এই বিশ্ববিদ্যালয়ের এক্তিয়ারভুক্ত এলাকার অন্তর্গত হয়। ১৮৮২ সালে কাদম্বিনী গঙ্গোপাধ্যায় ও চন্দ্রমুখী বসু বিশ্ববিদ্যালয় তথা দেশের প্রথম মহিলা স্নাতক হন। ১৮৯০ সালে বিচারপতি গুরুদাস বন্দ্যোপাধ্যায় বিশ্ববিদ্যালয়ের প্রথম ভারতীয় উপাচার্য হন। স্যার আশুতোষ মুখোপাধ্যায় পরপর চারবার দ্বিবার্ষিক মেয়াদে (১৯০৬-১৪) এবং পঞ্চমবার (১৯২১-২৩) বিশ্ববিদ্যালয়ের উপাচার্য হয়েছিলেন।বেনিমাধব বড়ুয়া যিনি এশিয়ার প্রথম ডি.লিট, কলকাতা বিশ্ববিদ্যালয়ের ছাত্র ছিলেন।


title: কলকাতা বিশ্ববিদ্যালয়

text:
কলকাতা শহর ও তার আশেপাশের এলাকায় কলকাতা বিশ্ববিদ্যালয়ের অনেকগুলি শিক্ষাপ্রাঙ্গন বা ক্যাম্পাস আছে।বিভিন্ন বিষয় বিভিন্ন ক্যাম্পাসে পড়ানো হয়।তাছাড়া পশ্চিমবঙ্গের দক্ষিণাঞ্চলে এই বিশ্ববিদ্যালয়ের অনেক অনুমোদিত শিক্ষাপ্রতিষ্ঠান ছড়িয়ে রয়েছে।
বিশ্ববিদ্যালয়ের প্রধান শিক্ষাপ্রাঙ্গনটি মধ্য কলকাতার কলেজ স্ট্রিটে ২.৭ একর জমিতে অবস্থিত। এই শিক্ষাপ্রাঙ্গনটি "আশুতোষ শিক্ষাপ্রাঙ্গন" নামে পরিচিত। দ্বারভাঙা ভবন, আশুতোষ ভবন, হার্ডিঞ্জ ভবন ও শতবার্ষিকী ভবন নিয়ে গঠিত হয়েছে এই আশুতোষ শিক্ষাপ্রাঙ্গনে। কলকাতা বিশ্ববিদ্যালয়ের কেন্দ্রীয় পাঠাগার ও এখানে অবস্থিত। শতবার্ষিকী ভবনে আশুতোষ মিউজিয়াম নামে একটি মিউজিয়াম ও আছে।


title: কলকাতা বিশ্ববিদ্যালয়

text: যে বিষয় গুলি এখানে পড়ানো হয়-


title: কলকাতা বিশ্ববিদ্যালয়

text: আচার্য প্রফুল্লচন্দ্র রোডে অবস্থিত বিশ্ববিদ্যালয়ের রাসবিহারী শিক্ষাপ্রাঙ্গনে রয়েছে বিশুদ্ধ ও ফলিত রসায়ন, বিশুদ্ধ ও ফলিত পদার্থবিদ্যা, ফলিত গণিত, মনস্তত্ত্ব, ফিজিওলজি, জৈবপদার্থবিদ্যা ও মলিকিউলার বায়োলজি ইত্যাদি বিজ্ঞান ও প্রযুক্তি-বিষয়ক বিভাগগুলি। এই শিক্ষাপ্রাঙ্গনটি "ইউনিভার্সিটি কলেজ অফ সায়েন্স অ্যান্ড টেকনোলজি" বা রাজাবাজার সায়েন্স কলেজ নামেও পরিচিত।


title: কলকাতা বিশ্ববিদ্যালয়

text: দক্ষিণ কলকাতার বালিগঞ্জ সার্কুলার রোডে অবস্থিত তারকনাথ শিক্ষাপ্রাঙ্গনে আছে কৃষিবিজ্ঞান, নৃতত্ত্ববিজ্ঞান, জৈবরসায়ন, উদ্ভিদবিজ্ঞান, জেনেটিকস ও ভূতত্ত্ব বিভাগ। এই শিক্ষাপ্রাঙ্গনটি "ইউনিভার্সিটি কলেজ অফ সায়েন্স" বা "বালিগঞ্জ সায়েন্স কলেজ" নামেও পরিচিত। এবং এখানে জুট এন্ড ফাইবার প্রযুক্তি বিভাগও রয়েছে। যেটি ইন্সটিটিউট অব জুট টেকনলজি নামে পরিচিত।


title: কলকাতা বিশ্ববিদ্যালয়

text: আলিপুরের শহিদ ক্ষুদিরাম শিক্ষাপ্রাঙ্গনটিতে আছে পুরাতত্ত্ব, বিজনেস ম্যানেজমেন্ট, রাষ্ট্রবিজ্ঞান, সমাজবিজ্ঞান ও অন্যান্য বিভাগ।


title: কলকাতা বিশ্ববিদ্যালয়

text: বিশ্ববিদ্যালয়ের অন্যান্য ক্যাম্পাস ও বিভাগগুলি হল হাজরা রোড শিক্ষাপ্রাঙ্গন (আইন), ইউনিভার্সিটি প্রেস ও বুক ডিপো, ব্যারাকপুর ট্রাঙ্ক রোড শিক্ষাপ্রাঙ্গন, বিহারীলাল কলেজ অফ হোম সায়েন্স শিক্ষাপ্রাঙ্গন, ইউনিভার্সিটি হেলথ সার্ভিস, হরিণঘাটা শিক্ষাপ্রাঙ্গন, ইউনিভার্সিটি রোয়িং ক্লাব (রবীন্দ্র সরোবর), ইউনিভার্সিটি গ্রাউন্ড ও টেন্ট (ময়দান)।


title: কলকাতা বিশ্ববিদ্যালয়

text: বিশ্ববিদ্যালয়ের সকল প্রযুক্তি ও কারিগরি-সংক্রান্ত বিভাগগুলিকে একত্রিত করে বিধাননগরে একটি "টেকনো ক্যাম্পাস" স্থাপন করা হয়েছে।


title: কলকাতা বিশ্ববিদ্যালয়

text:
১৯৩৭ সালে তদনীন্তন উপাচার্য শ্যামাপ্রসাদ মুখোপাধ্যায় রবীন্দ্রনাথ ঠাকুরকে অনুরোধ করেন কলকাতা বিশ্ববিদ্যালয়ের জন্য একটি "বিশ্ববিদ্যালয় সংগীত" রচনা করে দেওয়ার জন্য। রবীন্দ্রনাথ একটির বদলে দুটি গান রচনা করে দেন - "চলো যাই, চলো যাই" ও "শুভ কর্মপথে ধর নির্ভয় গান"। "চলো যাই, চলো যাই " গানটি গৃহীত হয় এবং ১৯৩৭ সালের ২৪ জানুয়ারি বিশ্ববিদ্যালয়ের প্রতিষ্ঠাদিবস উপলক্ষে কুচকাওয়াজে ছাত্রদের দ্বারা প্রথম গীত হয়। ২০০৭ সালে বিশ্ববিদ্যালয়ের সার্ধশতবর্ষ উপলক্ষে নতুন বিশ্ববিদ্যালয় সঙ্গীত হিসেবে "শুভ কর্মপথে ধর নির্ভয় গান" গানটি গৃহীত হয়।
কলকাতা বিশ্ববিদ্যালয়ে মোট আটটি অনুষদের অধীনে মোট ৬৫টি দফতর রয়েছে। অনুষদগুলি হল: কৃষি অনুষদ; কলা অনুষদ; বাণিজ্য, সমাজকল্যাণ ও বিজনেস ম্যানেজমেন্ট অনুষদ; শিক্ষা, সাংবাদিকতা ও গ্রন্থাগারবিজ্ঞান অনুষদ; প্রযুক্তি ও কারিগরি অনুষদ; চারুকলা, সংগীত ও গৃহবিজ্ঞান অনুষদ; আইন অনুষদ ও বিজ্ঞান অনুষদ।


title: কলকাতা বিশ্ববিদ্যালয়

text: কৃষি অনুষদে কেবল একটিই বিভাগ রয়েছে। সেটি হল কৃষিবিজ্ঞান বিভাগ। এই বিভাগে কৃষি-রসায়ন ও মৃত্তিকাবিজ্ঞান, কৃষিনীতি (অ্যাগ্রোনমি), উদ্যানপালন বিদ্যা (হর্টিকালচার), প্ল্যান্ট ফিজিওলজি, জেনেটিকস ও বৃক্ষপ্রজনন (প্ল্যান্ট ব্রিডিং) এবং বীজবিজ্ঞান ও প্রযুক্তির উপর স্নাতকোত্তর পাঠক্রম চালু আছে। ১৯৫০-এর দশকে কৃষি অনুষদের খয়রা অধ্যাপক পবিত্রকুমার সেন "কৃষি কলেজ" স্থাপন করেন।


title: কলকাতা বিশ্ববিদ্যালয়

text: কলকাতা বিশ্ববিদ্যালয়ের কৃষি বিভাগটি ১৯৫৪ সালের এপ্রিল মাসে চালু হয়েছিল। কৃষি অনুষদের ছ-টি বিভাগ নিয়ে কলকাতা বিশ্ববিদ্যালয়ের ইনস্টিটিউট অফ এগ্রিকালচারাল সায়েন্স প্রতিষ্ঠিত হয় ২০০২ সালের এপ্রিল মাসে।


title: কলকাতা বিশ্ববিদ্যালয়

text:
কলকাতা বিশ্ববিদ্যালয়ের কলা অনুষদের অধিভুক্ত বিভাগগুলি হল আরবি ও ফার্সি বিভাগ, প্রাচীন ভারতীয় ইতিহাস ও সংস্কৃতি বিভাগ, পুরাতত্ত্ব বিভাগ, বাংলা ভাষা ও সাহিত্য বিভাগ, অর্থনীতি বিভাগ, ইংরেজি ভাষা ও সাহিত্য বিভাগ, ফরাসি বিভাগ, হিন্দি বিভাগ, ইতিহাস বিভাগ, ইসলামি ইতিহাস ও সংস্কৃতি বিভাগ, ভাষা বিভাগ, ভাষাতত্ত্ব বিভাগ, জাদুঘর বিজ্ঞান বিভাগ, পালি বিভাগ, দর্শন বিভাগ, রাষ্ট্রবিজ্ঞান বিভাগ, সংস্কৃত বিভাগ, সমাজবিজ্ঞান বিভাগ, দক্ষিণ ও দক্ষিণপূর্ব এশিয়া গবেষণা বিভাগ, তামিল গবেষণা বিভাগ, উর্দু বিভাগ।
কলকাতা বিশ্ববিদ্যালয়ের অর্থনীতি বিভাগটি চালু হয় ১৯১৪ সালে। এই বিভাগটি বিশ্ববিদ্যালয়ের ব্যারাকপুর ট্রাঙ্ক রোড শিক্ষাপ্রাঙ্গনে অবস্থিত। ২০০২ সাল থেকে এই বিভাগ "অর্থনীতি" নামে একটি পত্রিকা প্রকাশ করছে।


title: কলকাতা বিশ্ববিদ্যালয়

text:
কলকাতা বিশ্ববিদ্যালয়ের আরবি ও ফার্সি বিভাগটি চালু হয় ১৯১৩ সালে। এই বিভাগটি বিশ্ববিদ্যালয়ের আশুতোষ শিক্ষাপ্রাঙ্গনের (কলেজ স্ট্রিট শিক্ষাপ্রাঙ্গন) আশুতোষ ভবনে অবস্থিত।
কলকাতা বিশ্ববিদ্যালয়ের পুরাতত্ত্ব বিভাগটি চালু হয় ১৯৬০ সালে। এই বিভাগটি বিশ্ববিদ্যালয়ের শহিদ ক্ষুদিরাম শিক্ষাপ্রাঙ্গনে (আলিপুর শিক্ষাপ্রাঙ্গন) অবস্থিত।


title: কলকাতা বিশ্ববিদ্যালয়

text: কলকাতা বিশ্ববিদ্যালয়ের প্রাচীন ভারতীয় ইতিহাস ও সংস্কৃতি বিভাগটি চালু হয় ১৯১৮ সালে। এই বিভাগটি বিশ্ববিদ্যালয়ের শহিদ ক্ষুদিরাম শিক্ষাপ্রাঙ্গনে (আলিপুর শিক্ষাপ্রাঙ্গন) অবস্থিত।


title: কলকাতা বিশ্ববিদ্যালয়

text: কলকাতা বিশ্ববিদ্যালয়ের বাংলা ভাষা ও সাহিত্য বিভাগটি চালু হয় ১৯১৯ সালের ১ জুন। এই বিভাগটি বিশ্ববিদ্যালয়ের আশুতোষ শিক্ষাপ্রাঙ্গনের (কলেজ স্ট্রিট শিক্ষাপ্রাঙ্গন) আশুতোষ ভবনে অবস্থিত।


title: কলকাতা বিশ্ববিদ্যালয়

text: উপাচার্য স্যার নীলরতন সরকারের উদ্যোগে আধুনিক ভারতীয় ভাষা বিভাগ নামে এই বিভাগের যাত্রা শুরু হয়। আচার্য দীনেশচন্দ্র সেনকে কলকাতা বিশ্ববিদ্যালয়ের বাংলা ভাষা ও সাহিত্য বিভাগের প্রতিষ্ঠাতা মনে করা হয়। বাংলা বিভাগের প্রথম অধ্যাপক পদটি রামতনু লাহিড়ীর নামে সৃষ্টি করা হয়। রায়বাহাদুর খগেন্দ্রনাথ মিত্র বিশ্ববিদ্যালয়ের প্রথম রামতনু লাহিড়ি অধ্যাপক। তিনি ১২ বছরেরও বেশি সময় এই পদে ছিলেন। ১৯৩২ সালের ১ আগস্ট রবীন্দ্রনাথ ঠাকুরকে বিশ্ববিদ্যালয়ের রামতনু লাহিড়ী অধ্যাপক পদে নিয়োগ করা হয়। রবীন্দ্রনাথ ঠাকুর ও শরৎচন্দ্র চট্টোপাধ্যায়ের নামে বাংলা বিভাগে দুটি অধ্যাপক-চেয়ার পদ রয়েছে। অধ্যাপক আশুতোষ ভট্টাচার্য এই বিভাগে লোকসাহিত্য, মঙ্গলকাব্য ও বাংলা নাটক পেপার তিনটি চালু করেছিলেন। বহু প্রথম সারির বাঙালি কবি, ঔপন্যাসিক, নাট্যকার ও অভিনেতার নাম এই বিভাগটির সঙ্গে জড়িয়ে আছে।


title: কলকাতা বিশ্ববিদ্যালয়

text: এই বিভাগের কয়েকজন বিশিষ্ট অধ্যাপকের নাম: রবীন্দ্রনাথ ঠাকুর, দীনেশচন্দ্র সেন, রামেন্দ্রসুন্দর ত্রিবেদী, চারুচন্দ্র বন্দ্যোপাধ্যায়, সুশীলকুমার দে, খগেন্দ্রনাথ মিত্র, বসন্তরঞ্জন রায়, ডি আর ভাণ্ডারকর, আই জে এস তারাপোরওয়ালা, সুনীতিকুমার চট্টোপাধ্যায়, শ্রীকুমার বন্দ্যোপাধ্যায়, সুধীরকুমার দাশগুপ্ত, তমোনাশচন্দ্র দাশগুপ্ত, প্রিয়রঞ্জন সেন, জনার্দন চক্রবর্তী, বিশ্বপতি চৌধুরী, মণীন্দ্রমোহন বসু, d.মহম্মদ শহিদুল্লাহ, সুবোধচন্দ্র সেনগুপ্ত, যতীন্দ্রমোহন ভট্টাচার্য, শশিভূষণ দাশগুপ্ত, প্রমথনাথ বিশী, হরপ্রসাদ মিত্র, বিজনবিহারী ভট্টাচার্য, সুকুমার সেন, নারায়ণ গঙ্গোপাধ্যায়, আশুতোষ ভট্টাচার্য, দ্বিজেন্দ্রনাথ বসু, অসিতকুমার বন্দ্যোপাধ্যায়,সনৎ কুমার নস্কর প্রমুখ। বর্তমানে বাংলা বিভাগের প্রধান হলেন ঊর্মি রায়চৌধুরী।


title: কলকাতা বিশ্ববিদ্যালয়

text: কলকাতা বিশ্ববিদ্যালয়ের বাংলা বিভাগ চারটি সম্মানজনক পুরস্কার প্রদান করে থাকে। এগুলি হল: জগত্তারিণী পদক, সরোজিনী বসু পদক, লীলা পুরস্কার ও ভুবনমোহিনী দাসী পদক।


title: কলকাতা বিশ্ববিদ্যালয়

text: কলকাতা বিশ্ববিদ্যালয়ের বাংলা বিভাগ দ্বারা আয়োজিত সম্মানী বক্তৃতাগুলি হল:


title: কলকাতা বিশ্ববিদ্যালয়

text: কলকাতা বিশ্ববিদ্যালয়ের বাংলা বিভাগ দশটি বৃত্তি প্রদান করে থাকে। এগুলি হল: প্রয়াত রাসবিহারী বন্দ্যোপাধ্যায় স্মৃতি অর্থ পুরস্কার, পত্রলেখা দেবী বৃত্তি, অনিলচন্দ্র গুপ্ত স্মৃতি ছাত্রবৃত্তি, জ্ঞানদাসুন্দরী সরকার স্মৃতি বৃত্তি, পারমিতা বসু স্মৃতি বৃত্তি, রূপলেখা নন্দী স্মৃতি বৃত্তি, কল্যাণী সরকার স্মৃতি বৃত্তি, কমলাবালা পাল স্মৃতি ছাত্রবৃত্তি, অমলকুমার বন্দ্যোপাধ্যায় স্মৃতি ছাত্রবৃত্তি ও যতীন্দ্রনাথ সেনগুপ্ত স্মৃতি ছাত্রবৃত্তি।


title: কলকাতা বিশ্ববিদ্যালয়

text: ২| ইংরেজি:


title: কলকাতা বিশ্ববিদ্যালয়

text: ৪। দর্শন:


title: কলকাতা বিশ্ববিদ্যালয়

text: ৫। ইতিহাস:


title: কলকাতা বিশ্ববিদ্যালয়

text: ৭। ইসলামিক স্টাডিজ:


title: কলকাতা বিশ্ববিদ্যালয়

text: ৮। ইসলামের ইতিহাস ও সংস্কৃতি:


title: কলকাতা বিশ্ববিদ্যালয়

text: ৯। সংস্কৃত ও পালি:


title: কলকাতা বিশ্ববিদ্যালয়

text: ১০। তথ্য বিজ্ঞান ও গ্রন্থাগার ব্যবস্থাপনা


title: কলকাতা বিশ্ববিদ্যালয়

text: ১১। ভাষাতত্ত্ব


title: কলকাতা বিশ্ববিদ্যালয়

text: ১২। নাট্যকলা ও সঙ্গীত


title: কলকাতা বিশ্ববিদ্যালয়

text: ১৩। বিশ্ব ধর্মতত্ত্ব


title: কলকাতা বিশ্ববিদ্যালয়

text:
"বিভাগ সমূহ"
১। পদার্থ বিজ্ঞান বিভাগ :


title: কলকাতা বিশ্ববিদ্যালয়

text: ২। গণিত বিভাগ:


title: কলকাতা বিশ্ববিদ্যালয়

text: ৩। রসায়ন বিভাগ:


title: কলকাতা বিশ্ববিদ্যালয়

text: ৪। পরিসংখ্যান বিভাগ:


title: কলকাতা বিশ্ববিদ্যালয়

text: ৫। ভূগোল ও পরিবেশ বিভাগ:


title: কলকাতা বিশ্ববিদ্যালয়

text: ৬। ভূতত্ত্ব বিভাগ:


title: কলকাতা বিশ্ববিদ্যালয়

text: ৭। ফলিত পদার্থ বিজ্ঞান ও ইলেকট্রনিক্স বিভাগ


title: কলকাতা বিশ্ববিদ্যালয়

text: '৮। ফলিত রসায়ন ও রাসায়নিক প্রযুক্তি বিভাগ:


title: কলকাতা বিশ্ববিদ্যালয়

text: ৯। কম্পিউটার সায়েন্স অ্যান্ড ইঞ্জিনিয়ারিং বিভাগ:


title: কলকাতা বিশ্ববিদ্যালয়

text: ১০। জুট এন্ড ফাইবার প্রযুক্তি বিভাগ।


title: কলকাতা বিশ্ববিদ্যালয়

text: "বিভাগ সমূহ"


title: কলকাতা বিশ্ববিদ্যালয়

text: ১। আইন বিভাগ


title: কলকাতা বিশ্ববিদ্যালয়

text: ১। অর্থনীতি বিভাগ :


title: কলকাতা বিশ্ববিদ্যালয়

text: ২। রাষ্ট্রবিজ্ঞান বিভাগ :


title: কলকাতা বিশ্ববিদ্যালয়

text: ৩। আন্তর্জাতিক সম্পর্ক বিভাগ:


title: কলকাতা বিশ্ববিদ্যালয়

text: ৪। সমাজ বিজ্ঞান বিভাগ:


title: কলকাতা বিশ্ববিদ্যালয়

text: ৫। লোক প্রশাসন বিভাগ:


title: কলকাতা বিশ্ববিদ্যালয়

text: ৬। সাংবাদিকতা ও গণযোগাযোগ বিভাগ


title: কলকাতা বিশ্ববিদ্যালয়

text: ৭। নৃবিজ্ঞান বিভাগ:


title: কলকাতা বিশ্ববিদ্যালয়

text: ৮। পপুলেশন সায়েন্সেস বিভাগ


title: কলকাতা বিশ্ববিদ্যালয়

text: ৯। শান্তি ও সংঘর্ষ অধ্যয়ন বিভাগ:


title: কলকাতা বিশ্ববিদ্যালয়

text: ১০। উইমেন্স স্টাডিজ বিভাগ:


title: কলকাতা বিশ্ববিদ্যালয়

text: ১১| ডেভেলপমেন্ট স্টাডিজ বিভাগ


title: কলকাতা বিশ্ববিদ্যালয়

text: ১। ম্যানেজমেন্ট স্টাডিজ বিভাগ:


title: কলকাতা বিশ্ববিদ্যালয়

text: ২। একাউন্টিং এন্ড ইনফরমেশন সিস্টেমস বিভাগ:


title: কলকাতা বিশ্ববিদ্যালয়

text: ৩। মার্কেটিং বিভাগ:


title: কলকাতা বিশ্ববিদ্যালয়

text:
৪। ফিন্যান্স বিভাগ:
কলকাতা বিশ্ববিদ্যালয়ের প্রাতিষ্ঠানিক ওয়েব‌সাইট (ইংরেজিতে)


title: চন্দ্রশেখর সীমা

text: চন্দ্রশেখর সীমা হল স্থিতিশীল শীতল শ্বেত বামন তারকার সম্ভাব্য সর্বোচ্চ ভর। ভর এর চাইতে বেশী হলে তারকাটি চুপসে কৃষ্ণবিবরে পরিণত হবে।


title: চন্দ্রশেখর সীমা

text: ১৯৩১ সালে ভারতীয় জ্যোতিঃপদার্থবিজ্ঞানী সুব্রহ্মণ্যন চন্দ্রশেখর দেখান যে, একটি শ্বেত বামন তারকার জন্য এই ভরের মান ১.৪১ সৌরভর এর সমান। এবং এই পর্যায়ে তারাটি ঘূর্ণায়মান হবে। তাঁর নামানুসারে এই সীমার নামকরণ করা হয়েছে। তবে দ্রুত এবং বিভিন্ন অংশে ভিন্ন ভিন্ন ঘূর্ণন হার বিশিষ্ট তারার জন্য ডুরিসেন(১৯৭৫) দেখান যে, এই ভরের মান ৩ সৌরভরের সমান হতে পারে। শ্বেত বামন তারার ভর বেশি হলে মহাকর্ষ একে সংকুচিত করে ফেলতে চায়। ফলে এর অন্তর্গত ইলেকট্রনগুলি উচ্চতর শক্তিদশায় পৌছে এবং এদের গতিবেগ বাড়ার সাথে সাথে চাপও বাড়তে থাকে। পদার্থের এধরনের পরিস্থিতিকে বলে অপজাত অবস্থা (Degenerate Matter)। মহাকর্ষের ক্রমবর্ধমান চাপে একই কোয়ান্টাম দশায় একাধিক ইলেকট্রন থাকার প্রবণতা দেখা যায়। কিন্তু ইলেকট্রন হলো ফার্মিয়ন। এরা ফার্মি-ডিরাক পরিসংখ্যান মেনে চলে। এরা পলির বর্জন নীতি অনুমোদন করে। পলির বর্জন নীতি অনুযায়ী একই কোয়ান্টাম দশায় একাধিক ইলেকট্রন থাকতে পারে না। তাই একাধিক ইলেকট্রনকে একই কোয়ান্টাম দশায় আসতে বাধ্য করা হলে এরা একরকমের চাপ দেয় যা ফার্মি-চাপ বা অপজাত চাপ নামে পরিচিত। এই চাপের উপস্থিতিতে তারাটি অন্তর্মুখী মহাকর্ষ বলকে কোনক্রমে ঠেকিয়ে রাখতে সক্ষম হয় এবং শ্বেত বামনে পরিনত হয়। চন্দ্রশেখর গাণিতিকভাবে দেখান যে, সর্বোচ্চ যে ভর থাকলে তারাটি এই অবস্থায় পৌছতে পারে তা ১.৪১ সৌরভরের সমান। এরচেয়ে বেশী ভরবিশিষ্ট তারার পরিনতি কৃষ্ণবিবর।


title: চন্দ্রশেখর সীমা

text: গাণিতিক ভাবে, চন্দ্রশেখর সীমা ভর formula_1 এর সংজ্ঞা হল -


title: চন্দ্রশেখর সীমা

text: যেখানে formula_3 হল লঘুকৃত প্ল্যাংকের ধ্রুবক, formula_4 হল আলোর বেগ, formula_5 হল মহাকর্ষ ধ্রুবক এবং formula_6 হল প্রোটন এর ভর।


title: প্লুটো

text: প্লুটো আবিস্কৃত হয় ১৯৩০ খ্রিস্টাব্দে। বিজ্ঞানী ক্লাইড ডব্লিউ টমবাউ এটি আবিষ্কার করেন। সূর্যকে প্রদক্ষিণ করতে এর সময় লাগে [পৃথিবীর হিসাবে] ২৪৮ বছর। সূর্য থেকে প্লুটোর গড় দূরত্ব প্রায় ৬০০ কোটি কিলোমিটার। কক্ষপথে প্লুটোর গতি মাত্র ৪.৭ কিলোমিটার। এর ব্যাস প্রায় ৩০০০ কিলোমিটার। এর পাঁচটি উপগ্রহ রয়েছে। প্লুটোতে প্রচুর পরিমাণে মিথেন গ্যাস রয়েছে। কয়েক বছর একে গ্রহ এর তালিকায় রাখা হলেও একে ২০০৯ সাল থেকে বামন গ্রহ ধরা হয়ে থাকে।


title: প্লুটো

text: একে গ্রহের মর্যাদা দেওয়ার দাবিতে অনেক দেশে আন্দোলনও হয়েছে।


title: প্লুটো

text: ক্লাইড টমবাউ ১৯৩০ খ্রিস্টাব্দের ২৩ জানুয়ারি যুক্তরাষ্ট্রের এরিজোনা অঙ্গরাজ্যের ফ্ল্যাগস্টাফে অবস্থিত লওয়েল অবজারভেটরিতে যোগদান করেন। সেখানে ১৩" পলক তুলক দূরবীক্ষণ যন্ত্র ব্যবহার করে জানুয়ারি মাসে মিথুন নক্ষত্রপুঞ্জের তোলা দুটো ছবি তুলনা করেন ফেব্রুয়ারির ১৮ তারিখ বিকেল চারটায়। মার্চের ১৩ তারিখে তিনি নিশ্চিত করেন "ওটা একটি গ্রহ"।


title: প্লুটো

text: আবিষ্কৃত এই মহাকাশীয় বস্তুপিন্ডটিকে রোমক মৃত্যু আর প্রেতলোকের দেবতার নামে গ্রহ হিসেবে নামকরণ করা হয় প্লুটো। পুরাণ মতে, প্লুটো(গ্রিক হেডেস) হচ্ছে নিম্নতর জগতের(পাতালপুরী বা মৃতপুরী) দেবতা। সে স্যাটার্নের (গ্রিক ক্রোনাস, বাংলা শনি) পুত্র, জুপিটার (গ্রিক জিউস, বাংলা বৃহস্পতি) ও নেপচুনের(গ্রিক পসাইডন) ভাই এবং প্রসপারপাইনের(গ্রিক পার্সিফোন) স্বামী।


title: প্লুটো

text: এপর্যন্ত জানামতে, প্লুটো'র পাঁচটি প্রাকৃতিক উপগ্রহ রয়েছে: শ্যারন, যা ১৯৭৮ খ্রিস্টাব্দে জ্যোতির্বিজ্ঞানী জ্যামস ক্রিস্টি প্রথম শনাক্ত করেন, এবং আরো দুটো তুলনামূলক ছোট উপগ্রহ: নিক্স এবং হাইড্রা, দুটোই ২০০৫ খ্রিস্টাব্দে আবিষ্কৃত হয়। এরপর S/2011 (134340) 1 (সাময়িক বা প্রাথমিক নাম, P4 নামেও পরিচিত), ২০১১ সালে হাবল টেলিস্কোপ কর্তৃক শনাক্ত করা হয়, এবং সর্বশেষ আবিষ্কৃত উপগ্রহটি হলো S/2012 (134340) 1 (P5 নামেও পরিচিত), যা ২০১২ সালে আবিষ্কৃত হয়। পরবর্তীতে P4 এর নাম কার্বেরস ও P5 এর নাম স্টিক্স দেয়া হয়েছে ৷


title: নূতন নিয়ম

text: নূতন নিয়ম বা নতুন বাইবেল খ্রিস্টানদের ধর্মগ্রন্থ বাইবেলের শেষভাগ। ৪৫ থেকে ১৪০ খ্রিস্টাব্দের মধ্যে একাধিক লেখক এটি রচনা করেন। এই বিভিন্ন লেখকের রচনা কয়েক শতাব্দী ধরে সংগৃহীত হয়ে একখণ্ড গ্রন্থের আকার ধারণ করে। নতুন বাইবেল খ্রিস্ট ধর্মের ভিত্তি। পাশ্চাত্যে গড়ে ওঠা সভ্যতা ও নৈতিকতা বোধের উপর ব্যাপক প্রভাব রয়েছে এই গ্রন্থের।


title: মায়া মেমসাব

text: মায়া মেমসাব (, , "মায়া" এবং ইংরেজিতে "মায়া: দ্য এনসেন্টিং ইল্যুশন" নামে পরিচিত) ১৯৯৩ সালের ভারতীয় চলচ্চিত্র। ফরাসি লেখক গুস্তাভ ফ্লাওবার্টের "মাদাম বোভারি" অবলম্বনে চলচ্চিত্রটি প্রযোজনা এবং পরিচালনা করেছেন কেতান মেহতা। অভিনয় করেছেন শাহরুখ খান, দীপা সাহি, ফারুক শেখ, রাজ বব্বর, পরেশ রাওয়াল প্রমুখ। চলচ্চিত্রটি জাতীয় চলচ্চিত্র পুরস্কার ১৯৯৩ এর বিশেষ জুরি পুরস্কার অর্জন করেছিল।